Dho?! Sharaa, Kudakuda sticker akun bodu message eh\nޝަރާ، ކުޑަކުޑަ ސްޓިކާއަކުން ބޮޑު މެސެޖެއް\nކުރެހުމުގެ ހުނަރުވެރިން ގިނަ އެވެ. އޭގެ ތެރެއިން އެއްބަޔަކީ ކުދި ސްޓިކާގެ ގޮތުގައި މަންޒަރުތައް ސިފަކޮށްދޭ މީހުންނެވެ. އުމުރުން 25 އަހަރުގެ މަރިޔަމް ޝަރާ ހުސެއިން ނުވަތަ ފެޓްސޮރެން އަކީ ރާއްޖޭގައި މިކަމަށް ހާއްސަ ނަމެކެވެ.\nކުރެހުމުގެ ހުނަރުވެރިންތަކެއް އުފެދިފައިވާ އާއިލާއަކަށް ނިސްބަތްވާ ޝަރާ ކުޑައިރު ވެސް ވަނީ ކުރެހުމަށް ހާއްސަ ޝައުގުވެރިކަމެއް އުފެދިފަ އެވެ. ފޫހިފިލުވާލަން ވެސް، ހާސްވެލުމުން ބޯ ހަމަ ޖައްސާލުމަށް ވެސް ފަތިހެއް މެންދަމެއް ނެތި އޭނާ ކުރަމުން އައި މަސައްކަތަކީ މިއެވެ.\nކުޑައިރު ވެސް ޝަރާ ކާމިޔާބީތައް ފާހަގަކޮށްލެވެއެވެ. އެގޮތުން ރާއްޖެ ތަމްސީލްކުރާ އިންޓަނޭޝަނަލް ބައެއް މުބާރާތްތަކުގައި ވެސް ބައިވެރިވެ، އޭނާގެ ކުރެހުމުގެ ހުނަރުން އެފަދަ ބައެއް މުބާރާތްތަކުގެ އުމުރު ފުރައިގެ ބައިން ވެސް ފަޚުރުވެރި ބައެއް ވަނަތައް ހޯދާފައިވެއެވެ.\nA post shared by Shara (@fettsoren) on Jan 21, 2019 at 9:08pm PST\nއެންމެ ފުރަތަމަ ފެންކުލައިން ފެށި މަސައްކަތް އޭގެފަހުން ޕޯޓްރެއިޓްސް އަށް ބަދަލުކޮށް، މިހާރު ފުޅާ ދާއިރާއެއްގައި އެކި ވައްތަރުގެ ސްޓިކާތައް ޝަރާ އަންނަނީ ތައްޔާރުކުރަމުންނެވެ. އެންމެ ހާއްސައީ ވެސް ތާނަ ފޮންޓު ބޭނުންކޮށްގެން މަޖާ ގޮތަކަށް އޭނާ ދޭން ބޭނުންވާ މެސެޖް އެ ސްޓިކާގެ ޒަރިއްޔާއިން ފޯރުކޮށްދޭތީ އެވެ.\nވަޒީފާ އަދާކުރަމުން ހޮބީއެއްގެ ގޮތުގައި ޝަރާ ސްޓިކާ ހަދަމުން އަންނައިރު، އޭނާގެ ބިޒީ ޝެޑިއުލާ އެކުގައި ވެސް އާޓަށް ނުހަނު ބޮޑު އިސްކަމެއް ދެ އެވެ.\n"ދަ ފެޓްސޮރެން ޝޮޕް"ގެ ނަމުގައި އިންސްޓަގްރާމްގައި އެކައުންޓެއް ހަދައިގެން އޮންލައިންކޮށް ވެސް ޝަރާ ސްޓިކާ ވިއްކަ އެވެ.\nCommissioned sticker done @thefettsorenshop It's wasabit hard to not shade much cause I wanted it to look very block color-ish and I'm so used to shading. It was fun to draw forareally nice person and there's nothing better than havingacool customer. #illustration #allmight #bokunoheroacademia\nA post shared by Shara (@fettsoren) on Jan 19, 2019 at 9:37am PST\nޝަރާ ބުނީ ރާއްޖޭގައި ސްޓިކާސް ފަދަ ކްރިއޭޓިވް އެއްޗެހި ހެދުމަކީ ކްރިއޭޓިވިޓީ އަށް ބަލައިފިއްޔާ، އެ ރޮނގުން ވަރަށް ގިނަ ޕޮސިބިލިޓީސް ހުރިކަން މީހުންނަށް އިހްސާސް ކުރެވޭނެ ކަމެއް ކަމަށެވެ.\nކިޔައިދީބަލަ ޝަރާގެ ސްޓައިލް އޭޒް އޭން އާޓިސްޓް؟\nޝަރާގެ ސްޓައިލަކީ ވައިބްރޭންޓް، ފަން އަދި ކުއެކީ އާޓް މީޓްސް ލޯކަލް. ކޮންމެވެސް ގޮތަކަށް އަބަދުވެސް މަޖާކޮށް ތާނަ އިންކޯޕްރޭޓް ކުރެވޭތޯ ބަލަން.\nއާޓިސްޓަކަށް ވާން ނިންމި ހިސާބަކީ ކޮބާ؟\nއާޓިސްޓަކަށް ވާން ބޭނުން އެންމެ ފުރަތަމަ ކުރަހަން ފެށި އިރު ވެސް. ހާއްސަކޮށް ފެމިލީއަކީ އާޓިސްޓިކް ބެކްރައުންޑެއްގެ ފެމިލީއަކަށް ވާތީ އަބަދުވެސް އިންސްޕަޔާ ވޭ އާޓިސްޓަކަށް ވާން.\nރާއްޖޭގައި އާޓިސްޓުންނަށް މި ދާއިރާއިން ފުރުސަތު އެބައޮތް ކަމަށް ގަބޫލު ކުރަންތަ؟ އަދި މިއީ ރިސްކީ ކަމެއްތަ؟\nމިހާރު ރާއްޖޭގަ އެބައޮތް ވަރަށް ފުރުސަތު އާޓިސްޓުންނަށް. ކުރިއާ އަޅާ ބަލާއިރު އާޓިސްޓުންގެ މަސައްކަތްތައް އެކިއެކި ކޮމާޝަލް ދާއިރާތަކުން ވެސް ފެންނަމުން ދަނީ. މަސައްކަތް ކުރަން ކެރިގެން ކުރިއަށްދާން ނިންމާ ކޮންމެ މީހަކަށް މިއީ ބޮޑު ރިސްކެއް ނޫން.\nCommissioned work @thefettsorenshop Thanks Hajja for letting me draw this cool gal. Coolness definitely runs in those sisters 😁 #portraitdrawing #illustration #artistsoninstagram\nA post shared by Shara (@fettsoren) on Jan 1, 2019 at 8:09am PST\nމި ދާއިރާ ފަށައިގަތްއިރު ގެންގުޅުނު ސްޓައިލް ބަދަލުވެ އަމިއްލަ ސްޓައިލެއް އުފެދިގެން އައި ގޮތް ކިޔައިދީބަލަ؟\nކުޑައިރު ބޮޑަށް ޓްރައި ކުރީ ވޯޓާ ކަލާސް އެންޑް އެކްރެލިކްސް. އޭރު ސީރިއަސްކޮށް އެއްޗެއް ކުރަހާނަމަ ކުރެހޭނީ ސްޓިލް ލައިފް އެންޑް ޕޯޓްރެއިޓްސް. އެކަމަކު އަބަދުވެސް ކާޓޫން ކުރަހަން ޑޫޑްލްސް ގޮތަށް. ބޮޑުވެގެން އައިއިރު ބޮޑަށް ކާޓޫންސް އެންޑް އަމިއްލަ ކެރެކްޓާސް ކުރަހަމުން ގޮސް ލިބުނު ފޯނަކަށް އެޕްސް އަޅައިގެން ޑިޖިޓަލީ އާޓް ކުރަހަން ފެށި ހިސާބުން މިހާރުގެ ސްޓައިލް އައިސް މިހުރީ.\nއާޓްވޯކެއްގައި މަސައްކަތްކުރާއިރު މުޅި އެ ކްރިއޭޓިވް ޕްރޮސެސް ކުރިއަށް ގެންދާގޮތް ކިޔައިދީބަލަ؟\nއާންމުކޮށް އަމިއްލަ އެއްޗެއް ކުރަހަންޏާ ހަމަ އައިޑިއާ އެއް އަންނަ ހިސާބުން ފޯނުގަ ސްކެޗް ކޮށްލަނީ. ދެން ވަގުތު ލިބުނީމަ އޭތި ޕްރޮޑިއުސް ކުރަނީ. ކޮމިޝަން ވޯކްއެއް ނަމަ ކްލިއެންޓް ބޭނުންވާ ހުރިހާ އައިޑިއާއެއް އިންކޯޕަރޭޓް، އަދި އަމިއްލަ އަށް އެހެން އާޓިސްޓްސްގެ ސިމިލާ ވޯކް ބަލާ ޑްރާފްޓެއް ކްރިއޭޓް ކުރަނީ. ދެން ކްލިއެންޓް އޯކޭ ދިނީމަ ވޯކް ޕްރޮޑިއުސް ކުރަނީ.\nތިމަންނަ މިއަދު ކުރަހާނީ މިވެނި އެއްޗެކޭ، ދެން ކުރަހާނީ މިއޭ. އެގޮތަށް ނިންމަނީ ކިހިނެއް؟\nއަމިއްލަ އައިޑިޔާސް ނަމަ އެ ދުވަހަކު ކުރަހާ ހިތްވާ އެއްޗެއް ކުރަހަނީ. ކްލަޔަންޓް ވޯކެއް ވެއްޖެއްޔާ ކޮންމެ ދުވަހަކު ވެސް ޓައިމް ސްޕެންޑް ކުރަން. ކޮމިޝަންސް ލިބުނު އޯޑަރަށް އެއްޗެހި ނިންމަނީ ކުރިން ލިބުނު އެތި ފުރަތަމަ އެގޮތަށް ފަހަރަކު އެއްޗެއް ލިސްޓެއް ހަދައިގެން ނިންމަނީ.\nCommission work @thefettsorenshop for one of the nicest customer I've had @amaanysaeed 😀 #illustration #iamoneinamillion #maldivesgirlguides #artistsoninstagram\nA post shared by Shara (@fettsoren) on Dec 8, 2018 at 1:36am PST\nޝަރާ ތި ގެންގުޅޭ މީޑިއަމްއަށް ހިތް ޖެހުނު ގޮތާއި އެމީޑިއަމް އަކީ ތިމަންނަގެ ޓެލެންޓަށް އެންމެ ރަނގަޅު މީޑިއަމްކަން ދެނެގަނެވުނު ގޮތަކީ ކޮބާ؟\nޑިޖިޓަލީ ކުރަހަނީ ފޯނުން. ފޯނު ގެންގުޅެން ފަސޭހަ ވުމާ. ބޭނުން އިރަކު ކުރެހޭތީއާ، އިތުރު ރެފެރެންސް ނޫނީ އިންސްޕިރޭޝަން މެޓީރިއަލްސް ހޯދަން ފަސޭހަ ކަމުން ހިތް ޖެހުނީ. އަދި ބޭނުންވާ ގޮތަކަށް ބަދަލުތައް ގެންނަން ފަސޭހަ ވެފަ ފްލެކްސިބަލް ކަމުން ހިތް ޖެހުނީ.\nޓްރެޑިޝަނަލް ގޮތަށް، ނުވަތަ އަތުން ކުރެހުމާއި ޑިޖިޓަލް އާޓްގެ ތެރެއިން ކޮން ޝަރާ ގިނައިން ބޭނުން ކުރަނީ ކޮން މީޑިއަމެއް؟\nއައިޑިއާސް ސްކެޗް ކުރަން އަބަދުވެސް ޔޫސް ކުރެވެނީ ޕެންސިލް ސްކެޗިން. އެއީ ފްލެކްސިބަލްކޮށް ބޭނުންވާ އައިޑިއާއެއް ޕޭޕާއަށް ޓްރާންސްލޭޓް ކުރެވޭތީ. އާޓްވޯކް ޕްރޮޑިއުސް ކުރަންޏާ ކުރަނީ މުޅިންވެސް ޑިޖިޓަލީ. އެއީ ބޭނުންވާ ކަލާއެއް ޔޫސް ކުރެވި، ފޯނުން ކުރަހާތީ ވަކި ތަނެއްގަ މަޑު ނުކޮށް އޮން ދަ މޫވް ގަ އުޅެވޭތީ.\nޝަރާގެ އަމިއްލަ އާޓު މެދުވެރިކޮށް ދޭން ބޭނުންވާ މެސެޖަކީ ކޮބާ؟\nއާޓް ނުޖެހޭ ވަކި ގޮތަކަށް ވަކި ލެވެލްއަކަށް ހުންނާކަށް. އާޓްއަކީ އެ މީހެއްގެ އަމިއްލަ ސެލްފް އެކްސްޕްރެސް ކުރަން އިންނަ ޓޫލް އެކޭ. އިޓް ޑަޒަންޓް ހޭވް ޓު ފިޓް އިންޓު ސޮސައިޓީސް ޑެފިނީޝަން އޮފް ލޯކަލް އާޓް. ސޯ ޑޯންޓް ބީ އެފްރައިޑް ޓު އެކްސްޕްލޯ ޔުއާ އާޓް ސްޓައިލް އެންްޑް ކޮންސްޓޭންޓްލީ ޝެއާ އީވެން ޔުއާ އައިޑީސް ވިތު ދަ ލޯކަލް ކޮމިއުނިޓީ.\nMy take on @sam_.shz 's #samdrawthisinyourstyle challenge. Wanted to capture the bliss of her recent trip pictures she has been teasing us with. I love how flowy it turned out. Also yay me I finished2#drawthisinyourstyle challenges andacommission in one day.\nA post shared by Shara (@fettsoren) on Dec 5, 2018 at 6:01am PST\nމިހާތަނަށް އެހެން އާޓިސްޓެއްގެ ފަރާތުން ލިބުނު އެންމެ ސަޅި ޓިޕަކީ ކޮބައިތަ؟\nޑިޖިޓަލް އާޓިސްޓަކަށް ވީތީ ގިނައިން ލިބޭ ޓިޕްސްއަކީ ޔޫސް ކުރެވިދާނެ ނިއު އެޕްސް އޯ ސޮފްޓްވެއާސް. އެންމެ ހަނދާންވާ ޓިޕް އަކީ ކޮމާޝަލް ޔޫސްއަށް އާޓްވޯކް ޕްރޮޑިއުސް ކުރާނަމަ މިންގަނޑުތައް.\nއަމިއްލަ ތަޖުރިބާއިން އެހެން އާޓިސްޓަކަށް ދޭން ބޭނުންވާ ދެ ތިން ޓިޕްސްއެއް ކިޔައިދީބަލަ؟\n* އަބަދުވެސް ކީޕް ކްރިއޭޓިން އެންޑް އެކްސްޕްލޯރިން. އޭރަށް އަމިއްލަ ޔުނިކް އާޓް ސްޓައިލެއް އުފެއްދުމަށް ވަރަށް އީޒީ ވާނެ.\n* ލޯކަލް އާޓް ކޮމިއުނިޓީ ތެރެއިން ފްރެންޑްސް މޭކް ކުރަންވާނެ. ސަޕޯޓް ހުރިހާ ލޯކަލް އާޓިސްޓްސް. ހަމައެކަނި ޕޮޕިއުލާ އާޓިސްޓެއް ޗޫސްކޮށް އެހެން އާޓިސްޓުންގެ ވޯކްސް ބާކީ ނުކުރާތި. ޔޫ ވިލް ނެވާ ނޯ ވިޗް ނިއު އާޓިސްޓް ނިއު އާޓިސްޓްސް ޔޫ ވިލް އިންސްޕަޔާ ޓު މޫވް ފޯވާޑް.\n* ކުރާ މަސައްކަތް ދެރައޭ ހިތަށް އަރާފަ ޝެއާ ނުކޮށް ނުހުންނާތި. ދެއާ އިޒް ނޯ ރައިޓް އެންޑް ރޯންގް ވޭ އޭޒް އަ ބިގިނާ. ޝެއާ ކުރީމަ ވަރަށް ރަނގަޅު ފީޑްބެކް ލިބޭނެ ލޯކަލް އާޓިސްޓްސްގެ ފަރާތުން.\nބަރޯސާވެވޭ ކަހަލަ އާމްދަނީއެއް ހޯދަން ބަލާއިރު ރާއްޖޭގައި އާޓިސްޓުންނަށް އެ ފުރުސަތު އޮތް ކަމަށް ޝަރާ ގަބޫލު ކުރަންތަ؟ ނުވަތަ އޮންލައިންކޮށް ވޮޔަސް ހުރި ފުރުސަތުތަކީ ކޮބާ؟\nގަބޫލު ކުރަން. ކޮމާޝަލް ދާއިރާތަކުން ލޯކަލް އާޓިސްޓްސްގެ ވޯކްސް ޔޫސް ކުރާތަން ދުވަހުން ދުވަހަށް ފެންނަމުންދަނީ. އަދި ހަމަ ވެބްސައިޓްސް ތަކުންވެސް އިންކަމް ހޯދާ އާޓިސްޓުންވެސް އުޅޭ. އަޅުގަނޑުވެސް ފެށީ އިންސްޓަގްރާމްގައި އޮންލައިން ސްޓިކާ ޝޮޕްއެއް އޯޕެން ކޮށްގެން. އަދި މި އެކައުންޓް މެދުވެރިކޮށް ދަނީ ބައިވަރު އެހެން އޮފާސް ލިބެމުން.\nޝަރާގެ ސްޓިކާއެއް ނުވަތަ އާޓްވޯކެއްގެ އަގު ލިބޭ ވަގުތު ހިތަށް އަރަނީ ކީކޭ؟\nހިތަށް އަރާ ޝަރާގެ އާޓް އާ ދޭތެރޭ ހިތްހަމަޖެހިގެން ޝަރާގެ އާޓްވޯކް އެއް ބޭނުންވެގެންނޭ މި ސްޕެންޑް މި ކުރީ. އެހެން ހިތަށް އަރައިފަ ވަރަށް ހިތްހަމަ ޖެހުން ލިބޭ. ގަންނަ ކޮންމެ ޕީސް އަކީ ލިބޭ ސަޕޯޓްއެއް ކަމަށް ދެކެވެނީ.\nކިހިނެއް އެފަދަ މީހުންނާއި ފާޑުކިޔުމާ ކުރިމަތިލަނީ؟\nލިބޭ ފާޑު ކިޔުމަކީ އިންޕްރޫވްމެންޓަށް ލިބޭ އިތުރު ޖާގައެއް ކަމަށް ބަލައިގެން އެކަހަލަ ކޮމެންޓްސް ޕޮޒިޓިވްކޮށް ނެގޭތޯ މަސައްކަތް ކުރަނީ.\nމިހާތަނަށް މީހެއްގެ ފަރާތުން ލިބުނު އެންމެ ރަނގަޅު ފާޑުކިޔުމަކީ ކޮބާ؟ އަދި އޭގެ ސަބަބުން ލިބުނު ކުރިއެރުމެއް ފާހަގަކުރެވުނުތަ؟\nޝަރާގެ އާޓް ވޯކްސް ބަލާބަލާ ފޫއްސެއް ނުވެޔޭ، ވަރަށް މަޖާ ވެޔޭ، ކީޕް އިޓް އަޕްއޭ، މިކަހަލަ ކޮންމެ ކޮމެންޓެއް ލިބުނަސް ވަރަށް ހިތްވަރު ލިބޭ. ހާއްސަކޮށް މަޖާ އެއްޗެއް ކުރަހައިފިއްޔާ މީހުންގެ ތަރުހީބު ލިބޭ.\nއަމިއްލަ މީހާގެ ޓެލެންޓް އިތުރަށް ކުރިއަރުވައި ދަސްކުރަން ޝަރާ އަމިއްލަ އަށް ކުރާ ކަންތައްތަކަކީ ކޮބާ؟\nއަބަދުވެސް ޕްރެކްޓިސް ކުރުން. ލިބޭ ކޮންމެ ވަގުތަކު ވެސް ނޫނީ ބުރަ ވީމަ ސްޓްރެސް ފިލުވާލަން ވެސް ކުރަހަނީ. ކުރަހާ ކޮންމެ ކުރެހުމަކީ ހަމަ އިންޕްރޫވްމެންޓެއް. ޔޫޓިއުބް އާޓިސްޓްސް ވަރަށް ފޮލޯ ކުރަން.\nއެކި ވައްތަރުތަކުގެ ސްޓިކާ ހުންނައިރު، ވަރަށް އާދައިގެ ގޮތަކަށް އިންނަ ސްޓިކާއެއް ވަރަށް އަގުބޮޑުކޮށް ވިކިދާނެ. އެ ވަނީ ކީއްކަން، އެކަން ނޭނގޭ މީހަކަށް ކިޔައިދީބަލަ؟\nޝަރާ ދެކެނީ އެހެން އެވަނީ އަސްލު އެ އާޓިސްޓް ކުރެހި ކުރެހުމެއްގެ މާނަ އެ މީހަކަށް ދޭހަ ނުވާތީ. ނޫނީ އޭނަ އެޔާ ރިލޭޓް ނުކުރާތިއްޔޭ އެ އާޓްވޯކެއްގެ ވޯތު އަންޑަސްޓޭންޑް ނުވަނީ. އެކި މީހުންނަށް އާޓް ޓްރާންސްލޭޓް ކުރެވޭނީ އެކިގޮތް ގޮތަށް ދޯ. ކިތަންމެ ފުން މާނައެއްގެ ކުރެހުމެއް ވަރަށް ސިންޕަލް ވެސް ވެދާނެ ދޯ.\nWanted to makeacompilation of everyone who participated at #fettsorensdrawthisinyourstyle challenge! Artists are tagged, follow these amazing human beans 😃🖤\nA post shared by Shara (@fettsoren) on Nov 29, 2018 at 10:07am PST\nރާއްޖޭގައި އާޓިސްޓަކަށްވެ މަސައްކަތްކުރާއިރު ހުރި ގޮންޖެހުންތައް އަދި ބަދަލުވާން ބޭނުންވާ ކަންކަމަކީ ކޮބާ؟\nއެއްބައި ފަހަރު ޑިޖިޓަލް އާޓަކީ ވަރަށް ފަސޭހަ ކަމާއެކީ އަދި ޓްރެޑިޝަނަލް އާޓާ އަޅާކިޔާ ޑިޖިޓަލް އާޓިސްޓުންގެ ވޯކްސް ދައްކޮށްލާ ތަން ފެނޭ. ޑިޖިޓަލް އާޓަކީ ވެސް ހަމަ ޓައިމް އެއަށް ދީގެން ހުނަރުގެ ބޭނުން ކޮށްގެން ޕްރޮޑިއުސް ކުރާ ވޯކްސް ކަން ގިނަބަޔަކު ދެކެން ބޭނުންވޭ.\nއާޓިސްޓެއްގެ ގޮތުގައި ދެން ކޮންކަމެއްތަ ހާސިލުކުރަން ބޭނުންވަނީ؟\nމިހާރު ވެސް އާޓްވޯކް ޔޫސްކޮށްގެން ޕްރޮޑިއުސްކުރަނީ ގިނައިން ސްޓިކާސް. ދެން ބޭނުންވަނީ އެހެން ކަހަލަ އައިޓަމްސް ކްރިއޭޓްކޮށް ތައާރަފް ކުރަން. އަދި ގިނަ އާޓް ކޮލަބޮރޭޝަންސްގައި ބައިވެރިވާން ވެސް އުންމީދު ކުރަން.


SunOnline: Chelsea akun adhi Lampard gendhan vaahaka nudhakkaa: Derby ge chairman\n"ޗެލްސީއަކުން އަދި ލަމްޕާޑް ގެންދަން ވާހަކަ ނުދައްކާ"\nޢަބްދުﷲ އައިމަން 18 Jun 2019, 10:24\nޑާބީ ކައުންޓީގެ ކޯޗު ފްރޭންކް ލަމްޕާޑް --- ފޮޓޯ/ނިކޮލަސް މެގީ\nހުސްވެފައިވާ ޗެލްސީ ކޯޗުގެ މަގާމަށް އެ ޓީމުގެ ކުރީގެ ކެޕްޓަން އަދި މިހާރުގެ ޑާބީ ކައުންޓީއަށް ކޯޗުކަން ކޮށްދެމުން އަންނަ ފްރޭންކް ލަމްޕާޑް ގެންދިއުމަށް ޗެލްސީއިން އަދި ވާހަކަ ނުދައްކާ ކަމަށް ޑާބީގެ ޗެއާމަން މެލް މޮރިސް ބުނެފި އެވެ.\nނިމިގެން މިދިޔަ ސީޒަނުގެ ޔޫރޮޕާ ލީގު ޗެލްސީއަށް ހޯދައިދުނުމަށްފަހު އެ ޓީމަށް ކޯޗުކަން ކޮށްދިން މޯރީޒިއޯ ސަރީ ވަނީ ދާދި ފަހުން ޗެލްސީ ދޫކޮށްލާފައިވާ ކަން އިއުލާން ކޮށްފަ އެވެ. އަދި އޭނާ ދެން ހަވާލުވާނީ އިޓަލީގެ ޔުވެންޓަސްއާ ކަމަށް ގިނަ ރިޕޯޓްތަކުން ބުނެއެވެ.\nސަރީގެ ބަދަލުގައި ޗެލްްސީގެ ކޯޗުކަމާ ހަވާލުވާނެ ކަމަށް ގިނަ ބަޔަކު ބުނަމުން އަންނަ ލަމްޕާޑް ވަނީ މި ނިމުނު ސީޒަނުގައި ޑާބީ ކައުންޓީ ޕްރިމިއާ ލީގުގެ ޕްލޭ އޮފްއާ ހަމައަށް ގެނެސްދީފަ އެވެ. ނަމަވެސް ޕްލޭ އޮފްގައި އެސްޓޮން ވިލާއާ ދެކޮޅަށް ކުޅެ އެ ޓީމު ވަނީ ބަލިވެފަ އެވެ.\n"އަހަރަމެން ވަރަށް ސާފުކޮށް ލަމްޕާޑަށް ވެސް އަންގާފައި އޮންނާނީ އޭނާ ކުލަބުގައި މަޑު ކުރަން ބޭނުންހާ ދުވަހެއް ވަންދެން މަޑު ކުރެވޭނެ ކަންް،" ޑާބީގެ ޗެއާމަން މެލް މޮރިސް ނޫސްވެރިންނަށް ދިން އިންޓަވިއުއެއްގައި ބުންޏެވެ.\n"ޗެލްސީއިން ލަމްޕާޑް ބޭނުން ނަމަ މި ކުލަބާ ވާހަކަ ދައްކައިގެން އެކަން ހައްލު ވާނީ. އަދި މިހާތަނަށް އެ ކުލަބަކުން އެކަހަލަ ވާހަކައެއް ނުދައްކާ."\nޗެލްސީ މިވަގުތު އޮތީ ވަރަށް ދަތި ހާލަތެއްގަ އެވެ. އުމުރުން 18 އަހަރު ނުވާ ކުޅުންތެރިން ގަވާއިދާ ޙިލާފަށް ގަނެ ވިއްކި މައްސަލައިގައި ކުރިއަށް އޮތް ދެ ސީޒަނަށް ވެސް ކުޅުންތެރިން ގަތުން އެ ޓީމަށް ވަނީ މަނާ ކޮށްފަ އެވެ. އަނެއް ކޮޅުން ޓީމުގައި ތިބި މުހިއްމު ބައެއް ކުޅުންތެރިން ވެސް އެ ޓީމު ދޫކޮށްދާން އުޅޭ ކަމުގެ ވާހަކަތައް ވެސް ވަނީ ފެތުރިފަ އެވެ.\nނިލަންދޫގެ ގްރީން ފުޓުބޯޅަ އެކެޑެމީ ލޯންޗުކޮށްފި\nމި ރޭގެ މެޗުން މޮޅުވެއްޖެ ނަމަ މާޒިޔާއަށް ތަށި ޔަގީންވާނެ\nމާޒިޔާގެ އެންމެ ބޮޑު ބާރަކީ ކުލަބުގެ މާލީ ސްޓްރެންތު


Coral Boulevard ah Hulhumale in 1 lakka akafootu ge bimeh | Mihaaru\nހައުސިން މިނިސްޓްރީން މިއަދު ބޭއްވި ނޫސްވެރިންގެ ބައްދަލުވުމުގައި ހައުސިން މިނިސްޓަރު ވާހަކަ ދައްކަވަނީ. -- ފޮޓޯ: ނިޝާން އަލީ/މިހާރު\nކޮރަލް ބްލެވާޑަށް ހުޅުމާލެ އިން އެއް ލައްކަ އަކަފޫޓުގެ ބިމެއް ދޫކޮށްފި\n27 ޖޫން 2019 - 16:38 16 comments\nކުރީގެ ރައީސް އަބްދުﷲ ޔާމީންގެ ސަރުކާރުން ސިންގަޕޫރުގެ ޗެންހުއާ ކޮންސްޓްރަކްޝަނަށް ރަސްފަންނު ސަރަހައްދުން 70،000 އަކަފޫޓުގެ ބިމެއް ދިނީ މަތީ ފެންވަރުގެ 350 އެޕާޓްމަންޓުގެ އިތުރުން ފިހާރަތަކާއި ކުޅިވަރު ކުޅޭ ތަންތަން ވެސް ހަދާ ގޮތަށެވެ. އެއީ 28 ބުރީގެ ހަތަރު ޓަވަރެވެ. ނަމަވެސް މި ސަރުކާރުން ވަނީ އެ ޕްރޮޖެކްޓް ހުޅުމާލެ އަށް ބަދަލު ކުރަން ނިންމައިފަ އެވެ.\nޗެންހުއާ ކޮންސްޓްރަކްޝަން ކުންފުނީގެ ޚަބަރެއް މީޑިއާ އަށް ތިލަ ނުވާތާ ދުވަސްތަކެއް ފަހުން، އެ މަޝްރޫއާ ގުޅޭ މައުލޫމާތު ދިނުމަށް ބޭއްވި ނޫސްވެރިންގެ ބައްދަލުވުމުގައި ހައުސިން މިނިސްޓަރު އައިމިނަތު އާތިފާ ވިދާޅުވީ، އެ ކުންފުންޏަށް ހުޅުމާލޭގެ ފުރަތަމަ ފިޔަވަހިން ބިން ދޫކުރާއިރު، އެއީ މޫދު ފެންނަ ސަރަހައްދެއް ކަމަށެވެ. އެހެންކަމުން އެ ޕްރޮޖެކްޓް ރަސްފަންނުގައި ކުރިއަށް ގެންދިއުމަށް ނިންމާފައިވާ ގޮތަށް ކުރިއަށް ގެންދެވޭނެ ކަމަށް މިނިސްޓަރު ވިދާޅުވި އެވެ.\n"ޕްރޮޖެކްޓް ހުއްޓާލުމުގެ ވިސްނުމެއް އެބޭފުޅުންގެ ނެތް. އެކުގައި މަސައްކަތް ކުރަމުން މި ދަނީ،" މިނިސްޓަރު ވިދާޅުވި އެވެ.\nކޮރަލް ބްލެވާޑްގެ މަޝްރޫއުން ފްލެޓް ގަތުމަށް ފައިސާ ދެއްކި މީހުންނަށް ޗެންހުއާ ކޮންސްޓްރަކްޝަނާ ނުގުޅޭ ކަމަށް ދެއްކެވޭ ވާހަކަތަކާ ގުޅިގެން، އާތިފާ ވިދާޅުވީ އެފަދަ ޝަކުވާއެއް ހައުސިން މިނިސްޓްރީ އަށް އަދި ލިބިފައި ނެތް ކަމަށެވެ. އެއްވެސް ފަރާތެއްގެ ކަންބޮޑުވުމެއް ވާ ނަމަ އެ މިނިސްޓްރީ އަށް ހުށަހެޅުމުން ކުންފުންޏާ މަޝްވަރާ ކުރުމަށް އެ މިނިސްޓްރީން މެދުވެރިއެއްގެ ދައުރު އަދާކޮށްދޭނެ ކަމަށް މިނިސްޓަރު ވިދާޅުވި އެވެ.\n"އިއްޔެ ވެސް އެ ކުންފުންޏާ އަޅުގަނޑުމެންނާ މުއާމަލާތު ކުރެވިފައި ވަނީ. އެ ކުންފުނިން އެދިފައި ވަނީ އެ ކުންފުނިން ހުށަހަޅަން ޖެހޭ ލިޔުންތައް [ޕްރޮޖެކްޓަށް މިހާތަނަށް ކުރެވުނު ޚަރަދު] ހުށަހެޅުމުގެ މުއްދަތު ދެ ހަފުތާ އަށް އިތުރު ކޮށްދިނުމަށް. އެ ކުންފުނި ސީން އަކުން ނުގެއްލޭ،" އާތިފާ ވިދާޅުވި އެވެ.\nމިނިސްޓަރު ވިދާޅުވި ގޮތުގައި، ކޮރަލް ބްލެވާޑްގެ ފްލެޓްތައް ގަތުމަށް ފައިސާ ދެއްކި މީހުންގެ މައުލޫމާތު ވަނީ ސަރުކާރަށް ލިބިފަ އެވެ. މިހާތަނަށް ފައިސާ ދައްކާފައި ވަނީ ނުވަ ފަރާތަކުން ކަމަށާއި އެ މީހުން އެވެރެޖްކޮށް ދައްކާފައި ވަނީ 315،350 ޑޮލަރު ކަމަށް ވެސް މިނިސްޓަރު ވިދާޅުވި އެވެ. އަދި އެ ނުވަ ފަރާތުން އެވްރެޖްކޮށް 104،500 ޑޮލަރު ޑައުންޕޭމަންޓުގެ ގޮތުގައި ދައްކާފައިވާ ކަމަށް އޭނާ ވިދާޅުވި އެވެ.\nމާލޭގައި، ކޮރަލް ބްލެވާޑްގެ ގެދޮރު މަޝްރޫއު ހިންގުމަށް ޗެންހުއާ ކޮންސްޓްރަކްޝަނުން ވަނީ ރަސްފަންނު ސަރަހައްދުގައި މަސައްކަތްތަކެއް ވެސް ކޮށްފަ އެވެ. އެގޮތުން، އެއް ޓަވަރުގެ ފައުންޑޭޝަންގެ މައިކްރޯޕައިލްސްގެ 13 ޕަސެންޓު ނިންމާފައި ވެ އެވެ. އެކަމަކު އިތުރު މަސައްކަތެއް ކޮށްފައެއް ނުވެ އެވެ.\nއެކަމުގެ ބަދަލެއްގެ ގޮތުން ދައުލަތަށް މާލީ ބުރައަކާ ކުރިމަތިވެދާނެތޯ ސުވާލު ދެންނެވުމުން މިނިސްޓަރު އާތިފާ ވިދާޅުވީ ސަރުކާރުގެ ނިންމުމަކީ އެ ޕްރޮޖެކްޓް ހުޅުމާ ލެއަށް ބަދަލު ކުރުން ކަމަށެވެ.\nކޮރަލް ބްލެވާޑްގެ ޕްރޮޖެކްޓް ހިންގުމަށް ރަސްފަންނު ސަރަހައްދުން މަގު ބަންދުވާ ގޮތަށް ބަންދު ކުރި ސަރަހައްދު މި ސަރުކާރުން ވަނީ ހުޅުވާލައިފަ އެވެ.\nޔާމީންގެ ސަރުކާރުގެ ހައުސިން މިނިސްޓްރީން ޗަންހުއާ އަށް ކޮރަލް ބްލެވާޑްގެ މަޝްރޫއު ހަވާލުކުރީ 2020ގެ ނިޔަލަށް ނިންމުމަށެވެ. އަދި އެ ތަނުގެ ހަތަރު ޓަވަރުން 120 ފްލެޓް ސަރުކާރަށް ދޭން ޖެހެ އެވެ. އެ ޕްރޮޖެކްޓްގެ ބިންގާ އަޅުއްވައި ދެއްވީ މިދިޔަ އަހަރުގެ ޖުލައި މަހު އޭރުގެ ރައީސް ޔާމީނެވެ.\nއިތުރު ލިޔުންތައް ހުޅުމާލެ ހައުސިން މިނިސްޓަރު ބޯހިޔާވަހިކަން ފްލެޓް އައިމިނަތު އާތިފާ، (ކުރީގެ ހައުސިން މިނިސްޓަރު) ހުޅުމާލޭ ދެ ވަނަ ފިޔަވަހި ޗައިނާ ރަސްފަންނު ބީޗް


މޯދީއާއި ކަމާލާ މަޝްވަރާކުރެއްވީ އޭޝިޔާގައި ތަންފީޒުކުރައްވާނެ ސިޔާސަތުތައް މޯދީއާއި ކަމާލާ މަޝްވަރާކުރެއްވީ އޭޝިޔާގައި ތަންފީޒުކުރައްވާނެ ސިޔާސަތުތައް\nމޯދީއާއި ކަމާލާ މަޝްވަރާކުރެއްވީ އޭޝިޔާގައި ތަންފީޒުކުރައްވާނެ ސިޔާސަތުތައް\nއިންޑިޔާގެ ބޮޑުވަޒީރު ނަރެންދުރަ މޯދީއާއި އެމެރިކާގެ ނައިބު ރައީސް ކަމާލާ ހެރިސް ބައްދަލުކުރައްވަނީ / ފޮޓޯ: ރޮއިޓަރސް\nއިންޑިޔާގެ ބޮޑުވަޒީރު ނަރެންދުރަ މޯދީއާއި އެމެރިކާގެ ނައިބު ރައީސް ކަމާލާ ހެރިސް ބައްދަލުކުރައްވައި އޭޝިޔާގައި ތަންފީޒުކުރައްވާނެ ސިޔާސަތުތަކާ ގުޅޭގޮތުން މަޝްވަރާކުރައްވައިފިއެވެ.\nއދ ޢާއްމު މަޖިލިސް ކުރިޔަށްދާ ދަނޑިވަޅެއްގައި މޯދީ އެމެރިކާއަށް ކުރެއްވި ދަތުރުފުޅުގެ ތެރެއިން އޭނާވަނީ ވެރިރަށް ވޮޝިންޓަނުގައި ހުންނަ އެމެރިކާގެ ރިޔާސީ ގަނޑުވަރުގައި ކަމާލާއާ ބައްދަލުކުރައްވައިފައެވެ. އިންޑިޔާއަކީ އޭޝިޔާގައި އެމެރިކާގެ މުޙިއްމު ބައިވެރިއެކެވެ. އެ ގޮތުން ޚާރިޖީގޮތުންނާއި އިޤްތިޞާދީގޮތުންނާއި އަސްކަރީގޮތުން ދެ ޤައުމުގައި ޒަމާންވީ ގާތްގުޅުމެއް އޮވެއެވެ. އޭގެ އިތުރުން ކަމާލާއަކީ ތަމަޅަ ދަރިކޮޅަށް ނިޞްބަތްވެވަޑައިގަންނަވައި ބޭފުޅެކެވެ.\nއެމެރިކާގެ ރިޔާސީ ގަނޑުވަރުގައި މޯދީއާއި ކަމާލާ ކުރެއްވި މަޝްވަރާތަކުގައި އިންޑޯ-ޕެސިފިކް ސަރަޙައްދުގައި ތަންފީޒުކުރަން ބޭނުންވާ ސިޔާސަތުތަކަށްވަނީ އަލިއަޅުއްވައިލައްވައިފައެވެ. އެ ގޮތުން ހަތުރުވެރި ޗައިނާއިން ކުރިމަތިކުރަމުންދާ ނުރައްކާތަކާ ދެ ޤައުމުން ގުޅިގެން ކުރިމަތިލުމަށްވެސް އެ ބޭފުޅުންވަނީ މަޝްވަރާކުރައްވައިފައެވެ. އެ ބައްދަލުވުމުގައި ދުނިޔޭގެ އެންމެ ދުވަސްވީ ދިމީޤްރާތީ ޤައުމުކަމަށްވާ އެމެރިކާއާއި ދުނިޔޭގެ އެންމެ ބޮޑު ދިމީޤްރާތީ ޤައުމުކަމަށްވާ އިންޑިޔާއިން ގެންގުޅޭ އެއްގޮތް ސިޔާސަތުތަކަށް މޯދީވަނީ ތަޢުރީފުކުރައްވައިފައެވެ.\nދުނިޔޭގައި އެންމެ ގިނައިން ވެކްސިން އުފައްދާ ޤައުމުކަމަށްވާ އިންޑިޔާއިން އަލުން ކޯވިޑް-19ގެ ވެކްސިން ބޭރުކުރަން ނިންމުމުން ކަމާލާވަނީ އެ ކަމަށް މަރުޙަބާ ވިދާޅުވެފައެވެ. އަދި ދެ ޤައުމުން ގުޅިގެން ދުނިޔޭގެ ދިމީޤްރާތީ ޤައުމުތައް ރައްކާތެރިކުރުމަށް މަސައްކަތްކުރަންޖެހޭކަމަށް އޭނާވަނީ ވިދާޅުވެފައެވެ. އެ ގޮތުން އިންޑިޔާގައި ކޯވިޑް-19 ޖެހޭ މީހުންގެ ޢަދަދު އިތުރުވެ ޙާލަތު ގޯސްވެފައިވާ ދަނޑިވަޅެއްގައި އެ ޤައުމަށް އެމެރިކާއިން އެހީތެރިކަން ފޯރުކޮށްދެވިފައިވާތީ އުފާކުރައްވާކަމަށް އޭނާ ވިދާޅުވިއެވެ.\nއެމެރިކާއަށް މޯދީ ކުރައްވަމުންދާ ތިން ދުވަހުގެ ދަތުރުފުޅުގައި އެ ޤައުމުގެ ރައީސް ޖޯ ބައިޑަންނާވެސް ބައްދަލުކުރެއްވުމަށްވަނީ ހަމަޖެހިފައެވެ.


SunOnline: MTCC ge AGM mi mahu 20 gai\nއެމްޓީސީސީގެ އޭޖީއެމް މި މަހުގެ 20 ގައި\nއައިޝަތު ފަރީޙާ 07 Jun 2021, 19:50\nއެމްޓީސީސީ ބިލްޑިންގް -- ސަން ފޮޓޯ/ ފަޔާޒު މޫސާ\nއެމްޓީސީސީގެ 2020 ވަނަ އަހަރުގެ އަަހަރީ އާންމު ޖަލްސާ މި މަހުގެ 20 ވަނަ ދުވަހު ބާއްވަން ނިންމައިފި އެވެ.\nއެމްޓީސީސީއިން ބުނީ އަހަރީ އާންމު ޖަލްސާ އޮންނާނީ ޖޫން 20 ވަނަ ދުވަހުގެ 13:00 ގައި ފަހިވޯޓު މެދުވެރިކޮށް ކަމަށެވެ. ޖަލްސާގައި ބައިވެރިވެވޭނީ 19 މެއި 2021 ގެ ނިޔަަލަށް އެ ކުންފުނީގެ ހިއްސާދާރުންގެ ގޮތުގައި ތިބި ފަރާތްތަކަށެވެ.\nއަހަރީ އާންމު ޖަލްސާގައި 2020 ވަނަ އަހަރު އެ ކުންފުންޏަށް ލިބުނު ފައިދާ އިން ހިއްސާދާރުންނަށް ހިއްސާގެ ފައިދާގެ ގޮތުގައި ބަހާނެ އަދަދު ފާސްކުރުމާއި މިދިޔަ އަހަރުގެ ކުންފުނީގެ ފައިނޭންޝަލް ސްޓޭޓުމެންޓުތައް ފާސްކުރުމާއި ކުރިއަށް އޮތް އަހަރަށް ކުންފުންޏަށް އޮޑިޓަރުން އައްޔަނުކުރުން އޮންނާނެ އެވެ. އަދި ކުރިއަށް އޮތް ދައުރަށް އެ ކުންފުނީގެ ބޯޑަށް އައްޔަނު ކޮށްފައިވާ އަދި އިންތިހާބުވެފައިވާ ފަރާތްތައް އިއުލާނު ކުރުންވެސް އޮންނާނެ އެވެ.\nއެމްޓީސީސީއަށް މިދިޔަ އަހަރު ލިބުނު ފައިދާއިން ހިއްސާދާރުންނަށް ހިއްސާއަކަށް ތިން ރުފިޔާ ބަހަން އަހަރީ އާންމު ޖަލްސާއަށް ހުށަހަޅަން ޑިރެކްޓަރުންގެ ބޯޑުން ވަނީ ފާސްކޮށްފަ އެވެ.\nއެމްޓީސީސީގެ އަހަރީ އާންމު ޖަލްސާގައި ބައިވެރިވާން ބޭނުން ހިއްސާދާރުން 18 ޖޫންގެެ 13:00 ގެ ކުރިން ރެޖިސްޓާ ކުރަން ޖެހޭނެ ކަމަށް އެ ކުންފުނިން ބުންޏެވެ. އިންފިނިޓީ ޕޯޓަލް ނުވަތަ [email protected] އަށް އީމެއިލް ކޮށްގެން ރެޖިސްޓާ ވެވޭނެ އެވެ.


Jet Airways ge huriha dhathureh huttalinamaves ummedhu eba oiyy - The Press\nޖެޓް އެއާވޭޒްގެ ހުރިހާ ދަތުރެއް ހުއްޓާލި ނަމަވެސް އުއްމީދު އެބައޮތް!\nއައިޝާ ރީމާ 18 April 2019, 09:43\nޖެޓް އެއާވޭޒްގެ ދަތުރުތައް ވަކި މުއްދަތެއް ނެތް ގޮތަށް ހުއްޓާލުމުގެ ކުރިން ކުރި އެންމެ ފަހު ދަތުރަށް ބޯޓު ތައްޔާރުކުރަނީ/ފޮޓޯ: ބީބީސީ\nއިންޑިއާގެ އެންމެ ބޮޑު ޕްރައިވެޓް އެއާލައިންގެ ގޮތުގައި އޮޕަރޭޓްކުރަމުން އައި ޖެޓް އެއާވޭޒްގެ ބިޑިންގް ޕްރޮސެސް ކާމިޔާބު ވާނެ ކަމުގެ އުއްމީދު އެބައޮތްކަމަށް، ބަންގުރޫޓުވެފައިވާ އެ އެއާލައިންއަށް މާލީ އެހީތެރިކަން ފޯރުކޮށްދޭ ގުރޫޕުން އާންމުކޮށްފައިވާ ގުޅިފައިވާ ބަޔާނެއް ބުނެފިއެވެ.\nސްޓޭޓް ބޭންކް އޮފް އިންޑިއާ (އެސް.ބީ.އައި) އިސްވެ އޮވެ އެކުލަވާފައިވާ ގުރޫޕުން ބުރާސްފަތި ދުވަހު ބަޔާނެއް އާންމުކޮށްފައި މިވަނީ، ޖެޓް އެއާވޭޒް އިން ކުރަމުންދިޔަ ހުރިހާ ދަތުރެއް، ވަކި މުއްދަތެއް ނެތް ގޮތަށް ހުއްޓާލިތާ 24 ގަޑިއިރުވެސް ނުވަނީހެވެ.\nޖެޓް އެއާވޭޒްއިން ކުރަމުންދިޔަ ޑޮމެސްޓިކް އަދި ބައިނަލްއަގުވާމީ ދަތުރުކުރައް ބުދަ ދުވަހުގެ ހަވީރުން ފަށައިގެން ހުއްޓާލާފައިވަނީ، އެ އެއާލައިނަށް ބޭނުންވާ އެމާޖެންސީ ފަންޑު ފޯރުކޮށްދިނުމަށް ފައިސާގެ އެހީދޭ ގުރޫޕުން އިންކާރު ކުރުމާ ގުޅިގެންނެވެ.\nޖެޓް އެއާވޭޒްއަށް ފައިސާގެ އެހީ ފޯރުކޮށްދޭ ގުރޫޕުން އާންމުކުރި ބަޔާނުގައިވާ ގޮތުން ޖެޓް އެއާވޭޒްއަށް މިހާރު އެންމެ ބޮޑު އުއްމީދެއް އޮތީ އެ ކުންފުނީގައި އިންވެސްޓް ކުރުމަށް ޝައުގުވެރިވާ ފަރާތްތަކަށް ބިޑަށް ހުޅުވާލުމެވެ. އަދި ދެފުށް ފެންނަ، އިންސާފުވެރި މަރުހަލާއެއްގެ ތެރެއިން މިކަންވެސް ނިމިގެންދާނެ ކަމަށް އެ ގުރޫޕުން އުއްމީދުކުރާކަމަށް މި ބަޔާނުގައި ވަނީ ފާހަގަކޮށްފައެވެ.\nޖެޓް އެއާވޭޒްގެ 24 ޕަސެންޓް މިހާރުވެސް ކޮންޓްރޯލް ކުރަމުންދަނީ އިއްތިހާދު އެއާވޭޒްއިން ކަމަށްވާއިރު، އިއްތިހާދުން ވަނީ ޖެޓް އެއާވޭޒްގެ ބޮޑު ކޮންޓްރޯލެއް ބޭނުންވާކަމަށް ބުނެ ޝައުގުވެރިކަން ފާޅުކޮށްފައެވެ.\nޖެޓް އެއާވޭޒްއިން ދަރާފައިވާ ދަރަނީގެ އަގު 1.2 ބިލިއަން ޑޮލަރަށް އަރައެވެ.\n123 މަތިންދާބޯޓުގެ ފްލީޓެއް އޮންނަ ޖެޓް އެއާވޭޒްގެ އޮޕަރޭޝަންތަކުގައި މިފަހަކަށް އައިސް އެންމެ ގިނަވެގެންވެސް ބޭނުންކޮށްފައި ވަނީ އެންމެ5މަތިންދާ ބޯޓު ކަމަށް ޚަބަރު ލިބެއެވެ. އެ އެއާލައިންގެ ޕައިލެޓުންވެސް ވަނީ، މުސާރައިގެ ކަންކަން ހަމަނުޖެހެނީސް އިތުރު ދަތުރެއް ދެން ނުކުރާނެ ކަމަށް ބުނެ ހަޅުތާލު ފަށާފައެވެ.\nޖެޓް އެއާވޭޒްގެ ހުރިހާ ދަތުރެއް ހުއްޓާލާފައި ވާއިރު، ދުނިޔޭގެ އެކި ހިސާބުތަކުގެ އެ އާޕޯޓުތަކުގައި އެ އެއާލައިންގެ ފަސެންޖަރުންވެސް ތާށިވެފައި އެބަތިއްބެވެ.


އިންސާފުގެ މަގުގައި ހަތަރު އަހަރު، ހާސިލްވީ ކޮން ކަމެއް؟\nޔާމީން ރަޝީދުގެ ދައްތަގެ ސުވާލު: އިންސާފުގެ މަގުގައި ހަތަރު އަހަރު، ހާސިލްވީ ކޮން ކަމެއް؟\n23 އޭޕްރީލް 2021 - 10:59 1\nލިޔުންތެރިޔާ ޔާމީން ރަޝީދު ކޮންފަރެންސެއްގައި ވާހަކަދައްކަނީ. --ފޮޓޯ: ވީއާ ޔާމީން.ކޮމް\nއެޑިޓަރުގެ ނޯޓް: މިއީ ލިޔުންތެރިޔާ ޔާމީން ރަޝީދު، މަރާލިތާ ހަތަރު އަހަރު މިއަދަށް ފުރުނުއިރު، އެ މައްސަލައިގައި އިންސާފު ލިބިފައިނުވާތީ އެކަމުގެ މައްޗަށް އޭނާގެ ދައްތަ އާއިޝަތު ރަޝީދު، "އަދަދު" އަށް ލިޔުނު މަޒްމޫނެކެވެ. މި ލިޔުން މި ޝާއިއުކުރަނީ "އަދަދު" ގެ ސްޓައިލް ގައިޑަށް ފެއްތުމަށް ފަހު، އިތުރު އެއްވެސް އުނި އިތުރެއް ނުގެނެސް އެވެ.\nޔާމީން ރަޝީދަށް އިންސާފު ހޯދަން އުޅޭތާ މިއަދަށް ހަތަރު އަހަރު ހަމަވީ އެވެ. ހާސިލުކުރެވުނީ ކޮންކަމެއް ހެއްޔެވެ؟\nއަހަރެންގެ ކޮއްކޮ، ޒުވާން ލިޔުންތެރިޔާ ޔާމީން ރަޝީދު، މަރާލާފައިވަނީ 23 އޭޕްރީލް 2017 ވަނަ އާދީއްތަ ދުވަހުގެ މެންދަމުން އަލިވުމުގެ ކުރީގެ ވަގުތެއްގަ އެވެ. ޔާމީންއަކީ ތަފާތު މައުލޫތަކުގެ މައްޗަށް އޭނާގެ ބްލޮގް "ދަ ޑެއިލީ ޕެނިކް" އާއި "ސްލިކާ ދޭން ޔުއާ އެވަރެޖް" ގައި މަޒުމޫނުތައް ޝާއިއުކުރަމުންދިޔަ މީހެކެވެ. މީގެ އިތުރުން ޔާމިންއަކީ ޓްވިޓާގައި ވެސް އޭނާ ފާޅުކުރަމުންދިޔަ ހިޔާލުތަކަށް އެކި އުމުރުފުރައިގެ މީހުންގެ މަގުބޫލުކަން ހޯދާފައިވާ މީހެކެވެ. އޭނާގެ ލިޔުންތަކުގައި ސިޔާސީ ކަންތައްތަކާއި، އިޖުތިމާއީ ކަންތައްތައް އަދި ދީނީގޮތުން ހަރުކަށި ފިކުރާބެހޭގޮތުން ހިޔާލުފާޅުކޮށްފައިވެ އެވެ. ލިޔުންތަކުގައި ފާހަގަކުރެވޭ އެއްކަމަކީ އޭނާ ބޭނުންކުރަމުންދިޔަ ސަމާސާ މިޒާޖެވެ. ދިވެހިންނަކީ ނުސީދާ ބަހުރުވައިން ވާހަކަ ދެއްކުން އާއްމު ބަޔަކަށްވުމަކީ ޔާމީންގެ ސަމާސާ މިޒާޖު މަގުބޫލުވާ އެއްކަމެއް ކަމުގައި ވެދާނެ އެވެ.\nޔާމީންގެ ލިޔުންތަކާއި ގުޅިގެން ދީނީ ހަރުކަށި ފިކުރުގެ މީހުން އޭނާއަށް ނުހަނު ބޮޑަށް ނަފުރަތުކުރި އެވެ. އަދި ދީނާ ހިލާފު މީހެއްގެ ގޮތުގައި ލޭބަލްކޮށް، އަހަރަކަށްވުރެ ގިނަދުވަސްތަކެއް ވަންދެން ޔާމީންއަށް ބަޔަކު މަރުގެ އިންޒާރުތައް ފޮނުވަމުންދިޔަ އެވެ. ޓްވިޓާގައި އެންމެންނަށް ފެންނަގޮތަށާއި ވަކިވަކި މެސެޖުން، ފޭސްބުކް މެދުވެރިކޮށެވެ. އެއީ ޔާމީން އަބްދުލްގައްޔޫމުގެ ވެރިކަމުގަ އެވެ. ހުރިހާ އިންޒާރުތަކެއް ދެ ތިން ފަހަރު މަތިން ޔާމީން ފުލުހުންނަށް ރިޕޯޓުކުރިއެވެ. އެހެންނަމަވެސް ފުލުހުންގެ އެއްވެސް ސަމާލުކަމެއް ޔާމީންގެ ރައްކާތެރިކަމަށް ނުލިބި، އެންމެ ފަހުން ބަޔަކު އޭނާއަށް ފާރަލައިގެން ގޮސް ކޮށާކުދިކޮށް، އޭނާގެ ބަސްތައް ހުއްޓުވާލީ އެވެ.\nޔާމީން އަބްދުލްގައްޔޫމުގެ ސަރުކާރު އޮތްއިރުގައި ޔާމީން ރަޝީދުގެ މަރުގެ މައްސަލަ ތަހުގީގުކޮށް، އެކަމުގެ ފަހަތުގައި ތިބި ބަޔަކު ހޯދާ ފިޔަވަޅު އެޅުމަށް ގިނަ ހުރަސްތަކެއް އަޅާފައިވެ އެވެ. އެންމެ ބޮޑު ގެއްލުމަކަށް ވަނީ، ޔާމީން މަރާލުމަށް އަންގާ، އެކަމަށް ފައިސާ ހަރަދުކުރި ބަޔަކު ހޯދުމަށް ސަރުކާރުން މަސައްކަތް ނުކުރުމެވެ. އެހެން ނަމަވެސް އޭރުގައި ކުރެވިފައިހުރީ ކޮންކަމެއްތޯ ވެސް ވިސްނާލުން މުހިއްމެވެ. ސަބަބަކީ އެނޫންކަމެއް މިހާތަނަށްވެސް ޔާމީން ރަޝީދުގެ މަރުގެ މައްސަލައިގައި ހާސިލުކުރެވިފައި ނުވާކަމެވެ.\nޔާމީން ރަޝީދު މަރާލުމާއި ގުޅިގެން ކުޑަދުވަސްކޮޅެއްގެތެރޭގައި ފުލުހުން ބަޔަކު ހައްޔަރުކުރި އެވެ. އަދި އެމީހުންގެ ތަހުގީގެއް ހިންގައި، ހަ މީހެއްގެ މައްޗަށް ޔާމީންގެ މަރުގެ މައްސަލައިގައި ދައުވާ އުފުލާފައިވެއެވެ. ދައުވާ އުފުލިއިރުގައި ޕްރޮސިކިއުޓަރޖެނެރަލަކީ އަލްއުސްތާޒާ އާއިޝަތު ބިޝާމް އެވެ. އެއަށް ފަހުގައި، އަދި އޭގެ އިތުރުން ކުރެވުނު މަސައްކަތާއި، ކަންތައް ގޮސްފައިވާ ހިސާބަށް ބަލައިލަމާ ހެއްޔެވެ.\nހަތަރު އަހަރުވީއިރު ކްރިމިނަލް ކޯޓުގައި ހިންގަމުންދާ ޝަރީއަތް އަދިވެސް ނުނިމެ އެވެ. މިދިޔަ 2020 ވަނަ އަހަރުގައި ޝަރީއަތުގެ އަޑުއެހުމެއް ބާއްވާފައި ވެސް ނުވެ އެވެ. ޝަރީއަތް ދިގު ދެންމުމަށްޓަކައި އެކިފަހަރުމަތިން ދިފާއީ ވަކީލުން މަސައްކަތްކުރިކަން ކޯޓުން ފާހަގަކުރިކަމުގައި ވީ ނަމަވެސް އެމީހުންނާއި ދޭތެރޭ އެއްވެސް ފިޔަވަޅެއް އަޅާފައެއް ނުވެ އެވެ. ބައެއް ފަހަރު ދިފާއީ ވަކީލުން ކޯޓަށް ހާޒިރު ނުވަނީ އެވެ. އަނެއްބައި ފަހަރު އެންމެ ފަހުވަގުތުގައި އެމީހުން ބަލިވަނީ އެވެ. ނުވަތަ ގަޑި ޖެހެނީއެވެ. އެއްބައި ފަހަރު ކަރެކްޝަންސްއިން ދައުވާ ލިބޭ މީހުން ކޯޓަށް ހާޒިރުނުކުރާ ފަހަރުވެސް ދިމާވި އެވެ. އެންމެ ފަހަތުން ދެވަނައަށް ބޭއްވި އަޑުއެހުމުގައި ދައުވާ ލިބޭ މީހުންނަށް އަނިޔާކުރި ކަމަށާއި ހައްޔަރުކުރިއިރުގައި އެމީހުން ވަކިން ބަންދުކުރިކަމަށް ބުނެ ދިފާއީ ވަކީލުގެ ޝަކުވާތަކެއް އެއްގަޑިއިރަށްވުރެ ގިނައިރުވަންދެން ޝަރީއަތުގެ މަޖިލިހުގައި ދެކެވުނެވެ. އެކަން ހުއްޓުވާ، ޝަރީއަތުގައި އޮތް ދައުވާއާއި ގުޅޭ ވާހަކައަށް ރުޖޫއަވުމަށް ކޯޓުން ވެސް، ދައުލަތުގެ ވަކީލުން ވެސް އެއްވެސް މަސައްކަތެއް ނުކުރެއެވެ. ދިފާއީ ވަކީލުންގެ ތެރެއިން އަލްއުސްތާޒު މައުމޫން ހަމީދުއަކީ ދިވެހިރާއްޖޭގެ ބާ ކައުންސިލުގެ ރައީސް ވީމާ ބާއޭ ވެސް ހިތައް އަރަ އެވެ.\nވަގަށް ނަގައި ގެއްލުވާލާފައިވާ ނޫސްވެރިޔާ ރިލްވާން އަބްދުﷲ މައްސަލައިގައި ބޭއްވި ހިނގާލުމެއްގައި ޔާމީން (ވ) ރިލްވާންގެ މަންމައާ އެކު. --ފޮޓޯ: ވީއާޔާމީން.ކޮމް\nއަނިޔާގެ މައްސަލަ ބަލަން ނުޖެހޭ ވާހަކައެއް ނޫނެވެ. ބަލަންޖެހޭނެއެވެ. އެހެންނަމަވެސް ކޮންމެ ކަމަކަށް ވަކި އިޖުރާއަތެއް އޮންނަކަން ފުންނާބު އުސް ވަކީލުންނަށް އޮޅިފައިނުވާނޭކަން އަހަރެންނަށް ޔަގީނެވެ. އަނިޔާގެ މައްސަލައިގައި އެއަށްފަހު ވަކި އަޑުއެހުމެއްވެސް ބޭއްވި އެވެ. ޔާމީން ރަޝީދުގެ އާއިލާ އަދިވެސް މިތިބީ ޝަރީއަތް ނިމުމުގެ އިންތިޒާރު ކޮށްކޮށެވެ.\nމީގެ އިތުރުން ކުރެވުނީ ކޮންކަންތައްތަކެއް ހެއްޔެވެ. ޔާމީންގެ މަރުގެ މައްސަލައިގައި، އޭނާއަށް ބަޔަކު ފޮނުވި މަރުގެ އިންޒާރުތަކަށް ސަމާލުކަން ދީފައިނުވުމުން ޔާމީން ރައްކާތެރިކޮށްދިނުމަށް މޯލްޑިވްސް ޕޮލިސް ސަރވިސް އިހުމާލުވެފައިވާކަމަށް ތުހުމަތުކޮށް3މެއި 2017 ގައި ސިވިލް ކޯޓަށް މައްސަލައެއް ހުށައަޅާފައިވާނެ އެވެ. އެއަހަރުގެ ސެޕްޓެމްބަރު މަހުގެތެރޭގައި މައްސަލަ ބެލުމުގެ އިހްތިސާސް ކޯޓަށް ނެތްކަމަށް ނިންމަވާ، ފަނޑިޔާރު އަބްދުލްނާސިރު ޝަފީޤް މައްސަލަ ބާތިލުކުރެއްވި އެވެ. އެއަށްފަހުގައި2އޮކްޓޫބަރު 2017 ގައި އާއިލާއިން ހައިކޯޓަށް ހުށައެޅީމެވެ.\nއެމައްސަލައިގެ އަޑުއެހުމެއް ބޭއްވި ދުވަހެއް ހަނދާންހުރި މީހަކުވެސް މިހާރަކު ނެތެވެ. މައްސަލައިގައި އާއިލާގެ ފަރާތުން ވަކާލާތުކޮށްދެއްވި ގާނޫނީ ވަކީލުން މިހާރު ތިއްބެވީ ސުޕްރީމް ކޯޓާއި، ޖުޑިޝަލް ސަރިވިސް ކޮމިޝަނާއި ސަރުކާރުގެ ޓްރައިބުނަލްތައް ފަދަ މުއައްސަސާތަކުގަ އެވެ. އާއިލާއަށް އެހީތެރިވެދިން ޖަމްއިއްޔާ އޮތީ ޤާނޫނާ ޚިލާފަށް އުވާލާފަ އެވެ. ދެންތިބި މީހުން ތިބީ ސަރުކާރާއި ދައުލަތުގެ އެހެނިހެން މަޤާމުތަކުގައި 'އަނގަ ބަންދުވެފަ' އެވެ.\nދެން އޮތީ އެންމެ ބޮޑު މަސައްކަތުގެ ވާހަކަ އެވެ. އެއީ 2018 ވަނަ އަހަރުގެ ރިޔާސީ އިންތިހާބަށް ކުރި ކެމްޕޭނުގައި ރައީސް އިބްރާހިމް މުޙައްމަދު ސޯލިހު "ވިއްކި" އެއް ވައުދަކީ ޔާމީން ރަޝީދުއާއި އޭނާގެ އަޚް، ރިލްވާން އަބްދުﷲ އަށް އިންސާފު ހޯދައިދިނުމެވެ. ސިޔާސީ ވެރިންނަށް ބޮޑެތި ޖަލްސާތަކުގައި ކަރުނަ އޮހޮރާލުމަކީ ވަރަށް ފަސޭހަކަމެއްކަން ފެނިއްޖެ އެވެ. އާ ސަރުކާރު އުފެދުމާއިއެކުގައިހެން 2018 ވަނަ އަހަރުގައި ރިޔާސީ ގަރާރަކުން 'މަރާލާފައިވާ މީހުންނާއި ގެއްލުވާލާފައިވާ މީހުންގެ މައްސަލަ ތަހްގީގުކުރާ ކޮމިޝަން' އުފެއްދި އެވެ. އެ ކޮމިޝަނުން ފުރަތަމަ ބޭއްވި ނޫސްވެރިންގެ ބައްދަލުވުމުގައި އޭރުގެ ކޮމިޝަންގެ ރައީސް އަލްއުސްތާޒު ހުސްނުއްސުޢޫދު ވިދާޅުވީ ދެ އަހަރު ދުވަހުގެތެރޭގައި މައްސަލަތައް ތަހުގީގުކޮށް ނިމޭނެ ކަމަށެވެ. އެހެން ނަމަވެސް 2021 ވަނަ އަހަރު ފެށުނު އިރުގައި ކޮމިޝަންގެ ރައީސް ވެސް ގެއްލިއްޖެ އެވެ. އަދި ކޮމިޝަނަށް ޔާމީން ރަޝީދުގެ މަރުގެ މައްސަލަ ތަހުގީގުކުރާކަށް ނުވެސް ފެށެ އެވެ. ސަބަބަކީ ކްރިމިނަލް ކޯޓުގައި އެމައްސަލައާއި ގުޅުންހުރި ޝަރީއަތެއް ހިނގަމުންދާތީ، ޕްރޮސިކިއުޓާ ޖެނެރަލްގެ އޮފީހަށް ދަތިވާތީކަމަށްވެ އެވެ. މިއޮތީ މައްސަލަ އައިސް ވަށާ ޖެހިފައެވެ. ކްރިމިނަލް ކޯޓުން ބުނީ މައްސަލަ ލަސްވީ އެއް ސަބަބަކީ ދިފާއީ ވަކީލުން އެމައްސަލައާއި ގުޅުންހުރި އެހެން މައްސަލައެއް ސުޕްރީމް ކޯޓަށް ހުށައަޅާފައިވާތީ، އެމައްސަލަ ނުނިމިގެން ކަމަށެވެ.\nރިޔާސީ ކޮމިޝަން އުފެދުނު ފަހުން ތިން އަހަރުވަނީ އެވެ. އެއްވެސް ކަމެއް ނުކުރެވެ އެވެ. ކުރިއެރުންތަކެއް ލިބޭ ވާހަކަ ބުނި ނަމަވެސް ކުރިއަރާތަން ނުފެންނާތީ މިހެން ބުނެވެނީ އެވެ. ތަހުގީގަށް އެހީތެރިވުމަށް ބޭރުގެ މާހިރަކު ގެނެސްދިނުމަށް އެދުމުން ބޭރުގެ އެހީގައި އެކަން ކުރެވިއްޖެ އެވެ. އޭނާގެ މަސައްކަތް ފެށި ފަހުން މިހާރު ބައި އަހަރެއްހާ ދުވަސް ވެއްޖެ އެވެ. އަލިމަގެއް ފެނުނު ކަމެއް އަހަރެންނަކަށް އަދި އެނގޭކަށް ނެތެވެ.\nކޮންމެއަކަސް ދުވަސްތަކަކަށް ފަހު ޔާމީން ރަޝީދުގެ މަރުގެ މައްސަލައިގައި ކްރިމިނަލް ކޯޓުގައި މިއަހަރުގެ ފެބްރުވަރީ މަހުގައި އަނެއްކާވެސް އަޑުއެހުމެއް ބާއްވައިފި އެވެ. އޭގެ ފަހުން ހަބަރެއް ނުވެ ލަސްވާތީ ޔާމީންގެ އާއިލާއިން ވަނީ ގާނޫނުއަސާސީގެ 42 ވަނަ މާއްދާއާއި ޖިނާއީ އިޖުރާއަތުގެ ގާނޫނުގެ 142 ވަނަ މާއްދާގައިވާ ގޮތުގެމަތިން ލަސްނުކޮށް ޝަރީއަތް ހިންގާ ނިންމުމަށް އެދި ޑިޕާޓްމެންޓް އޮފް ޖުޑިޝަލް އެޑްމިނިސްޓްރޭޝަނަށް ސިޓީއެއް ފޮނުވާފައެވެ. މަސް ދުވަސް ވީއިރުގައި އެސިޓީގެ ޖަވާބެއް ނުލިބެ އެވެ.\nލިޔުންތެރިޔާ ޔާމީން ރަޝީދު. --ފޮޓޯ: ވީއާޔާމީން.ކޮމް\nމިއަހަރުގެ ފެބްރުވަރީ ގައި އަހަރެން ވާނީ މިހާރުގެ ޕްރޮސިކިއުޓާ ޖެނެރަލް އަލްއުސްތާޒު ހުސައިން ޝަމީމަށް ސިޓީއެއް ފޮނުވާ، މިމައްސަލައިގައި ކޯޓުގައި ވަކާލާތުކޮށްދެއްވުމަށް ވަޑައިގެންދެއްވުމަށް އެދިފަ އެވެ. އެގޮތަށް އެމަނިކުފާނު ގާތުން އެދުނު ސަބަބަކީ، ބައެއް ބޮޑެތި މައްސަލަތަކުގައި އެމަނިކުފާނު ކޯޓަށް ވަޑައިގަންނަވާނޭކަމުގައި އިއުލާނުކުރެއްވުމާއި ގުޅިގެންނެވެ. ގަސްތުގައި މީހަކު މަރާލުމަށްވުރެ ފަހެ ބޮޑު އެހެން ކުށެއް ބަޔަކަށް ކުރެވިދާނެ ހެއްޔެވެ؟ ކްރިމިނަލް ކޯޓުގައި ޝަރީއަތް ފެށިގެން މި ހިނގާ ތިން އަހަރުދުވަހުގައި އަޑުއެހުންތަކަށް އަހަރެން ވަދެ، ބަލާ އަޑުއަހަމުން ގެންގޮސްފީމެވެ. ދައުލަތުން ފޮނުވާ ވަކީލުން ބައެއްފަހަރު ކޯޓަށް ގެންދަންޖެހޭ ލިޔެކިއުން ހަނދާން ނައްތާލާފައި އެބަހުއްޓެވެ. އަނެއްބައިފަހަރު ޝަރީއަތުގެ މަޖިލިހުގައި ވަކާލާތުކުރަމުންދަނިކޮށް މައްސަލައިގެ މުހިއްމު ތާރީހުތައް ހަނދާން ނެތިގެން އުޅޭތަން ފެނުނެވެ. ވާހަކަ ދައްކަމުންދާއިރުގައި އާގަނެގަނެފައި، އެއްވެސް ޔަގީންކަމެއްނެތް ރާގަކަށް ވާހަކަދައްކާތަން ވެސް ފެނެ އެވެ.\nއެންމެފަހުން ދިމާވީ ކަމަކީ، ޔާމީންއަށް ހަމަލާދިން މަންޒަރުތަކެއް ދައްކުވައިދޭ ސީސީޓީވީ ރެކޯޑިންގެއް ކޯޓަށް ހުށައެޅުމުން، ހެކި ހުށައެޅުމުގެ މަރުހަލާ ފާއިތުވެއްޖެކަމަށް ދިފާއީ ވަކީލުން ބުނި ދުވަހު ދިމާވީ ކަމެކެވެ. ދައުލަތުން ބުނީ އެ ވީޑިއޯ ފުޓޭޖް ދައްކާނޭ ވަކި ދުވަހެއް ކޯޓުގައި ކުރިން ދަންނަވާ، އެގޮތަށް ކޯޓުން ހުއްދަ ދީފައިވާ ކަމަށެވެ. މައްސަލައިގެ މިހާ ހިސާބަށް އައި އިރުގައި މައްސަލަ ބައްލަވާ ފަނޑިޔާރު ވަނީ ދެ ފަހަރެއްގެ މަތިން ބަދަލުވެފަ އެވެ. ދައުލަތުން ބުނިގޮތަށް ކޯޓުން ދީފައިވާ ހުއްދައާއި ގުޅޭ ލިޔެކިއުން ހޯދަން ބެލިއިރުގައި ދައުލަތުގެ ވަކީލުންގެ އަތުގައި އެފަދަ އެއްޗެއް އޮތްކަމަކަށް ނުވި އެވެ. އެ ކަރުދާސް ހޯދުނީ ކޯޓުގެ ފައިލްތައް ބެލުމަށް ޝަރީއަތް މެދުކަނޑާލައިގެންނެވެ. މިފެންވަރަށް ދައުލަތުގެ ފަރާތުން ފަރުވާކުޑަކަން ދެއްކުމަކީ މީހެއްގެ މަރުގެ މައްސަލައިގައި އިންސާފު ހޯދަން އެދޭ އޭނާގެ އާއިލާއަށް ބަލައިގަންނަން ފަސޭހަ ކަމެއް ނޫނެވެ. މިއީ ޒާތީ ކަމެއްވެސް ނޫނެވެ. ދައުލަތުން ކޮށްދޭންވީ އެންމެ ކުޑަ މިންވަރަކީ އިހުލާސްތެރިކަމާއިއެކުގައި ދައުލަތުގެ ވާޖިބު އަދާކޮށްދިނުމެވެ. އަހަރެންނަށް އަހަރެންގެ ކޮއްކޮ އަލަކުން ނުލިބޭނެކަން އެނގެ އެވެ.\nފެބްރުވަރީގައި ފޮނުވި ސިޓީއަށް ޕްރޮސިކިއުޓަރޖެނެރަލްގެ ޖަވާބެއް އަދި ނުލިބެއެވެ (މިދެންނެވީ 20 އޭޕްރީލްގެ ނިޔަލަށް ބެލިއިރު އަދި ޖަވާބެއް ނުލިބޭ ވާހަކަ އެވެ).\nޔާމީން ރަޝީދު މަރާލީ އިންތިހާއަށް ބޭއިންސާފުންނެވެ. އޭނާއަށް އިންސާފު ހޯދައިދިނުމަކީ އަހަރެންނަށް މިއަދު އެންމެ މުހިއްމު ކަންތަކެވެ. އެއީ އަހަރެންގެ ލޯބިވާ ކޮއްކޮ އެވެ. ޔާމީން ރަޝީދަކީ ބަޔަކު ވެރިކަމަށް އައުމަށް ނުވަތަ ވޯޓު ހޯދުމަށް ދަޅަ ދައްކަން އޮތް އެއްޗެއް ނޫނެވެ. މާތްﷲ ގެ އިރާދަފުޅުން އާހިރަތުގައި ޔަގީނުންވެސް އިންސާފު ލިބޭނެ އެވެ. މި ދިވެހި ދައުލަތަކުން އިންސާފު ހޯދައިދެވޭނެކަމަކަށް އަހަރެންނަކަށް ގަބޫލެއް ނުކުރެވެ އެވެ.


SunOnline: IS ge leader eh kamah bunaa Ameen hahyaru kohfi\nމުއާވިޔަތު އަންވަރު 12 Oct 2021, 18:45\nޝަރީއަތުގެ މަޖިލީހުގައި އަމީން: އޭނާ އިއްޔެ ވަނީ ހައްޔަރުކޮށްފައި ----\nއައިއެސް ޖަމާއަތުގެ ރާއްޖޭގެ ލީޑަރު ކަމަށް ތުހުމަތުކުރާ ޏ. ފުވައްމުލައް، މާދަޑު، ކަރިއްޔާވިލާ، މުހައްމަދު އަމީން ހައްޔަރުކޮށްފިއެވެ.\nފުލުހުންގެ މީޑިއާ އޮފިޝަލަކު ވިދާޅުވީ، އަމީން ހައްޔަރުކޮށްފައިވަނީ އިއްޔެ ކަމަށެވެ.\nއަމީން ހައްޔަރުކޮށްފައި މިވަނީ، އޭނާ 30 ދުވަހުގެ މުއްދަތަށް ޖަލުގައި ބަންދުކުރުމަށް ކްރިމިނަލް ކޯޓުން އަމުރުކޮށްފިއި ވަނިކޮށެވެ. އެމަރުކޮށްފައިވަނީ، މިދިޔަ އާދިއްތަ ދުވަހުއެވެ.\nއަމީން ބަންދުކުރުމަށް އަމުރެއް ނެރެފައިވަނީ އޭނާގެ މައްޗަށް ކޮށްފައިވާ ޓެރަރިޒަމްގެ ދައުވާތައް ބާތިލްކޮށް، މިނިވަން ކުރުމަށް ހައިކޯޓުން ކުރި ހުކުމް ސުޕްރީމް ކޯޓުން ބާތިލްކުރުމާ ގުޅިގެން އަނެއްކާ ވެސް އޭނާ ބަންދުކުރުމުގެ އަމުރަކަށް ޕްރޮސިކިއުޓާ ޖެނަރަލް (ޕީޖީ)ގެ ފަރާތުން ކްރިމިނަލް ކޯޓުގައި އެދިފައިވަނިކޮށެވެ.\nހައްޔަރުގައި ބަހައްޓައިގެން އަމީނަށް ދައުވާ އުފުލައި ކްރިމިނަލް ކޯޓުގައި އަޑުއެހުންތައް ފަށައިފައި ވަނިކޮށް އޭނާގެ ވަކީލުންގެ ފަރާތުން ވަނީ ހައިކޯޓުގައި އެ މައްސަލަ އިސްތިއުނާފު ކޮށްފައެވެ. އެ މައްސަލަ ނިމުނީ އަމީނާ އެއްކޮޅަށެވެ. ހައިކޯޓުން ނިންމީ ދައުވާތައް ބާތިލްކޮށް އަމީން ދޫކޮށްލުމަށެވެ.\nނަމަވެސް ސުޕްރީމް ކޯޓުގައި އަމީނަށް ވަނީ ނާކާމިޔާބުވެފައެވެ. މައްސަލަ ބެއްލެވި ތިން ފަނޑިޔާރުންގެ އިއްތިފާގުން މިދިޔަ އާދިއްތަ ދުވަހު ސުޕްރީމް ކޯޓުން ހުކުމް ކޮށްފައިވަނީ، ހައި ކޯޓުން ކޮށްފައިވާ ހުކުމް ބާތިލް ކުރުމަށެވެ.\nއަމީނަކީ 2007 ވަނަ އަހަރު ސަލްޓަން ޕާކުގައި ބޮން ގޮއްވި މައްސަލައިގައި ތުހުމަތު ކުރެވުނު މީހެކެވެ. އެ މައްސަލައިގައި ހައްޔަރު ކުރަން އުޅުމުން އަމީން ވަނީ ފިލައިގެން ލަންކާއަށް ގޮސްފައެވެ.\nއޭނާ ހޯދަން އިންޓަޕޯލް ރެޑް ނޯޓިސް ވެސް އޭރު ވަނީ ނެރެފައެވެ. އެއާއެކު ލަންކާއިން ހައްޔަރުކޮށް މާލެ ގެނެސް ދެ މަސް ވަންދެން ބަންދުގައި ބެހެއްޓުމަށްފަހު 2012 ވަނަ އަހަރު އޭނާ ދޫކޮށްލީއެވެ.\nއަފްޣާނިސްތާން އަދި ޕާކިސްތާނުގައި އައިއެސް އިން ހިންގަމުން އަންނަ ގޮތްޕަށް އެކި ގޮތްގޮތުން އަމީން އެހީތެރިކަން ފޯރުކޮށްދެމުން އަންނަ ކަމަށް އެމެރިކާގެ ކަމާ ބެހޭ ފަރާތްތަކުން ވެސް ތުހުމަތު ކުރެއެވެ. އެގޮތުން ފައިސާގެ އެހީތެރިކަމާއި، މުދަލާއި، ޓެކްނޮލޮޖީގެ ދާއިރާއިން ވެސް އަމީން އެހީތެރިކަން ފޯރުކޮށްދީފައިވާ ކަމަށް ތުހުމަތު ކުރެއެވެ.


ތެހެރާން (އެޕްރީލް 25) - ދުނިޔޭގެ ބާރުތަކާ އެކު 2015 ވަނަ އަހަރު ގާއިމްކުރި ނިއުކްލިއާ އެއްބަސްވުން އެމެރިކާ އިން ކުރިއަށް ގެންދަން ޖެހޭނެ ކަމަށާއި އެ އެއްބަސްވުމުން އެމެރިކާ ވަކިވެއްޖެ ނަމަ ނަތީޖާ ވަރަށް ހިތިވާނެ ކަމަށް އީރާނުގެ ރައީސް ހަސަން ރޫހާނީ ވިދާޅުވެއްޖެ އެވެ.\nއީރާނުގެ ކަނޑުގެ ސިފައިންގެ ބާރު އެމެރިކާއަކަށް ނޭނގޭ\nތެހެރާން (އެޕްރީލް 23) - އީރާނުގެ ކަނޑުގެ ސިފައިންގެ ބާރު އެމެރިކާ އަަށް ވަޒަން ކުރެވިފައި ވެސް ނުވާނެ ކަމަށް ރިވޮލިއުޝަނަރީ ގާޑުގެ ކަނޑުގެ ސިފައިންގެ ކޮމާންޑަރު ރިއާ އެޑްމިރަލް އަލީ ފަދަވީ ވިދާޅުވެއްޖެ އެވެ.\nއީރާނުން ބޭނުން ކޮންމެ ހަތިޔާރެއް އުފައްދާނަން: ރޫހާނީ\nތެހެރާން (އޭޕްރީލް 19) - އީރާނުގެ ދިފާއީ ކަންކަމަށް ބޭނުން ކޮންމެ ހަތިޔާރެއް އުފައްދާނެ ކަމަށާއި ނަމަވެސް އަވަށްޓެރި ގައުމަކަށް އަރައިގަތުމުގެ ނިޔަތެއް ނެތް ކަމަށް އެ ގައުމުގެ ރައީސް ހަސަން ރޫހާނީ ވިދާޅުވެއްޖެ އެވެ.\nއިންޑިއާގެ އެކްޓަރުންތަކަކާ އެކު ފިލްމެއް އުފައްދަން ތައްޔާރަށް ހުރި އީރާންގެ ކުޅަދާނަ އަދި މަޝްހޫރު ޑައިރެކްޓަރު މާޖިދު މާޖިދީ އިންޑިއާގައި ފިލްމް ހަދާ މީހުންނަށް ދޭން އޮތީ ނަސޭހަތުގެ މެސެޖެކެވެ.\nއެމެރިކާ، އިނގިރޭސި ވިލާތް އަދި ފްރާންސްގެ ވެރިންނަކީ މުޖްރިމުން\nތެހެރާން (އެޕްރީލް 16) - އެމެރިކާގެ ރައީސް ޑޮނަލްޑް ޓްރަމްޕާއި އިނގިރޭސި ބޮޑު ވަޒީރު ތެރޭސާ މެއި އަަދި ފްރާންސްގެ ރައީސް އެމަނުއެލް މެކްރޮން އަކީ "މުޖްރިމުން" ކަމަށް އީރާނުގެ ރޫހީ ލީޑަރު އާޔަތުﷲ އަލީ ޚާމަނާއީ ވިދާޅުވެއްޖެ އެވެ.\nއަަރަބި ސަމިޓުގައި އީރާން، ސީރިއާ މައްސަލަ\nރިޔާޒް (އޭޕްރީލް 15) - ސައުދީ އަރަބިއާގައި މިއަދު ފެށި އަރަބި ސަމިޓުގެ މައިގަނޑު މައުޟޫއަކަށް ސީރިއާ އާއި އީރާންގެ މައްސަލަ ވެއްޖެ އެވެ.\nއިރާނަށް ރައްދު ދޭން ޖެހިދާނެކަމުގެ އިންޒާރު ދީފި\nރިޔާޒް (މާޗް 27) - ޔަމަނުގެ ހޫތީން ދޭ މިސައިލް ހަމަލާތަކުގެ ފަހަތުގައި ވަނީ އީރާން ކަމަށް ބުނެ އެ ގައުމުގެ ކިބައިން ބަދަލު ހިފަން ޖެހިދާނެކަމުގެ އިންޒާރު ސައުދީ ކޯލިޝަނުން ދީފި އެވެ.\n"މެދުއިރުމަތީގައި އެމެރިކާގެ ރޭވުން ފެއިލްކޮށްލެވިއްޖެ"\nތެހެރާން (މާޗް 22) - މެދުއިރުމަތީގައި އެމެރިކާގެ ހުރިހާ ރޭވުމެއް ފެއިލްކޮށްލާފައިވާ ކަމަށް އީރާނުގެ ރޫހީ ލީޑަރު އާޔަތުﷲ އަލީ ޚާމަނާއީ ވިދާޅުވެއްޖެ އެވެ.\nއީރާނުގެ ކުރީގެ ނައިބް ރައީސް ޖަލަށް\nތެހެރާން (މާޗް 15) - ކޮރަޕްޝަނުގެ ކުށުގައި އީރާނުގެ ކުރީގެ ނައިބް ރައީސް ހާމިދު ބަޣާއީ ޖަލަށްލާފައިވާ ކަމަށް މީޑިއާ ރިޕޯޓްތައް ބުނެފި އެވެ.\nއީރާނުން ކަންތައް ކުރަންވީ ގޮތް ނޭންގޭނެ: ޚާމަނާއީ\nތެހެރާން (މާޗް 9) - އީރާނުން މެދުއިރުމަތީގައި ކަންތައް ކުރަން ޖެހޭ ގޮތުގެ ހުއްދަ ހުޅަނގުން ނުވަތަ އެމެރިކާ އިން ނުހޯދާނެ ކަމަށް އެ ގައުމުގެ ރޫހީ ލީޑަރު އާޔަތުﷲ އަލީ ޚާމަނާއީ ވިދާޅުވެއްޖެ އެވެ.\nއާއްމު ތަނެއްގައި ބުރުގާ ބޭލި އީރާނުގެ އަންހެން މީހާ ޖަލަށް\nތެހެރާން (މާޗް 8) - އީރާނުގައި ބުރުގާ އަޅަން އޮންނަ އުސޫލާ މެދު ހިތްހަމަނުޖެހުން ފާޅު ކުުރުމުގެ ގޮތުން އާއްމު ތަނެއްގައި ބުރުގާ ބޭލި އަންހެން މީހާ ދެ އަހަރަށް ޖަލަށްލާން ހުކުމްކޮށްފައިވާ ކަމަށް އެ ގައުމުގެ ޕްރޮސެކިއުޓަރުން ބުނެފި އެވެ.\nއީރާނާ ދެކޮޅަށް ފާސްކުރަން އުޅުނު ގަރާރު ރަޝިޔާއިން ވީޓޯކޮށްފި\nޔުނައިޓެޑް ނޭޝަންސް (ފެބްރުއަރީ 27) - އީރާނާ ދެކޮޅަށް ސަލާމަތީ މަޖިލީހުން ފާސްކުރަން އުޅުނު ގަރާރު ރަޝިޔާ އިން ވީޓޯކޮށްފި އެވެ.\nބޯޓު ވެއްޓުނު އެއާލައިނުގެ އޭޓީއާރު ބޯޓުތައް ގްރައުންޑް\nތެހެރާން (ފެބްރުއަރީ 23) - އީރާނުގެ އަސެމަން އެއާލައިންސް އިން ބޭނުން ކުރާ އޭޓީއާރު މަރުކާގެ ހުރިހާ ބޯޓެއް އެ ގައުމުގެ ސިވިލް އޭވިއޭޝަން އޮގަނައިޒޭޝަނުން ގްރައުންޑް ކޮށްފި އެވެ.\nއީރާނުގެ ޕަސިންޖާ ބޯޓެއް ފަރުބަދަމަތީ ހިސާބަކަށް ވެއްޓިއްޖެ\nތެހެރާން (ފެބްރުއަރީ 18) - ފަސްދޮޅަސް ޕަސިންޖަރުންނާ އެކު ދަތުރު ކުރި އީރާނުގެ ޕަސިންޖާ މަތިންދާ ބޯޓެއް އެ ގައުމުގެ މެދުތެރޭގެ ފަރުބަދަމަތީގެ ހިސާބަކަށް މިއަދު ވެއްޓިއްޖެ އެވެ.\nއީރާނާއި ސީރިއާ އިން ދަނީ އަލިފާނާ ކުޅެމުން: އިޒްރޭލް\nތެލް އަވީވް (ފެބްރުއަރީ 11) - އީރާނާއި ސީރިއާ އިން ދަނީ "އަލިފާނާ ކުޅެމުން" ކަމަށް ބުނެ އިޒްރޭލުން އިއްޔެ އިންޒާރު ދީފި އެވެ.\nއީރާނުގައި ބުރުގާ ނާޅާ އުޅުނު 29 އަންހެނަކު ހައްޔަރުކޮށްފި\nތެހެރާން (ފެބްރުއަރީ 2) - އީރާނުގައި އޮންނަ ޑްރެސްކޯޑާ ދެކޮޅު ހެދުމުގެ ގޮތުން ބުރުގާ ނާޅާ އުޅުނު 29 އަންހެނަކު ހައްޔަރުކޮށްފި އެވެ.\nސައުދީން ވަނީ މުސްލިމުންނަށް ބޭވަފާތެރިވެފައި: ޚާމަނާއީ\nތެހެރާން (ޖެނުއަރީ 18) - އެމެރިކާ އާއި އިޒްރޭލާ ސައުދީ އަރަބިއާ އިން އެއްބައިވުމަކީ "ޝައްކެއް ނެތް ގޮތުގައި މުސްލިމުންނަށް ބޭވަފާތެރިވުން" ކަމަށް އީރާނުގެ ރޫހީ ލީޑަރު އާޔަތުﷲ އަލީ ޚާމަނާއީ ވިދާޅުވެއްޖެ އެވެ.


ޓެކްނޮލޮޖީ Archives | Landhooinfo\n2018 ގެ ފުރަތަމަ6މަސްދުވަހު ބާޒާރުގައި އެންމެ ގިނަބައެއްގެ މަޤުބޫލުކަން ލިބުނު 15 ސްމާޓްފޯން ގެ ތެރޭގައި އެންމެ މަޤުބޫލުކަމެއް ހޯދާފައިވާ ފޯނަކީ ސެމްސަން ގެލެކްސީ އެސް9ޕްލަސް ކަމަށް ޓެކްނޮލޮޖީގެ މަޝްހޫރު ސައިޓަކުން ހާމަކޮށްފިއެވެ. ސްމާޓްފޯންގެ މާކެޓްގައި ވާދަވެރިކަމާއެކު އެކިބްރޭންޑްތަކުގެ ފޯނުތައް ހަލުވިކަމާއެކު ވިކެމުންދާއިރު އަދުގެ ޒުވާނުންގެ ލޯތައް އަމާޒު ހިފާފައި ހުންނަނީ އެއިރެއްގައި އެންމެ ގިނަބަޔަކު ބޭނުންކުރާ ނުވަތަ ދުނިޔޭގެ ބާޒާރުގައި އެންމެ މަޤުބޫލުކަން …\nމީގެ ކުޑަދުވަސްކޮޅެއް ކުރިން އިންސްޓަގްރާމްގެ ސްޓޯރީއަށް ގިނަބަދަލު ތަކެއް ގެނެސްފާވާއިރު އަނެއްކާވެސް ބޮޑު ބަދަލެއް ގެނައުމަށް އިންސްޓަގްރާމްއިން ނިންމައިފިކަމަށް މީޑިއާ ރިޕޯޓްތައް ބުނެފިއެވެ. އެމީހުންގެ އެންމެ ފަހުގެ ބަދަލުކަމުގައިވާ އެއް ފޮޓޯއަށް ވުރެ ގިނަ ފޮޓޯ އަދި އެއް ވީޑިއޯއަށް ވުރެ ގިނަ ވީޑިއޯ އެއް ފަހަރާ ލެވޭގޮތަށް ގެނައި ބަދަލުގެ އިތުރުން މިފަހަރު މިގެނައި ބަދަލަކީ ސްނެޕްޗެޓް ވީޑިއޯ ފީޗަރ އިންސްޓަގްރާމްއަށް ގެނައުމެވެ. މި އަޕްޑޭޓާއެކު އެންޑްރޮއިޑް ބޭނުންކުރާ …\nދުނިޔޭގެ ދެވަނައަށް އެންމެ ގިނަމީހުން ބޭނުންކުރާ ސޯޝަލް މީޑިއާ އެޕްލިކޭޝަން އިންސްޓަގްރާމް އިންވެސް ވީޑިއޯ ޗެޓް ކުރުމާއި، ވީޑިއޯ ކޯލް ކުރެވޭނެގޮތް ވަރަށް އަވަހަށް ހަދާނެކަމަށް އިޢުލާންކޮށްފިއެވެ. ފެށުނީއްސުރެވެސް “ފޮޓޯ” އަށް ޙާއްސަ އިންސްޓަ ގްރާމުން ވީޑިއޯ ކޯލް ފީޗަރ މިހާރު ކުރިއަށްދަނީ ޓެސްޓިން މަރުޙަލާގައި ކަމަށް ރިޕޯޓްތައް ބުނެއެވެ. ނަމަވެސް ކުރިއަށް އޮތް ހަފްތާއެއް ހާދުވަހުގެ ތެރޭގައި ސްނެޕްޗެޓެކޭ އެއްގޮތަށް އިންސްޓަގްރާމުންވެސް މީހުންނަށް ގުޅުމާއި ވީޑިއޯ ޗެޓްގެ ޚިދުމަތް …\nމިހާރު ދުނިޔޭގައި އެންމެ ކުރިއަރަމުން އަންނަ ސްމާޓްފޯންގެ އެއްވައްތަރެއްކަމުގައިވާ ވާވޭ މޭޓް މިހަފްތާގައި ވަރަށް އަގުހެޔޮކޮށް ވިއްކަނީ ކަމަށް އެންމެ ބޮޑު އެއް އޮންލައިން ޝޮޕިންގ ނެޓްވޯކް “އެމެޒޯން.ކޮމް” އިންނާއި އޮންލައިން ވިޔަފާރި ކުރާ ބައެއް މަޝްހޫރު އެހެނިހެން ސައިޓްތަކުން ބުނެފިއެވެ. ވާވޭމޭޓް 10 ޕްރޯގެ އަސްލު ހަމައަގަކީ 1000 ޑޮލަރާއި، 1200 ޑޮލަރާ ދެމެދެވެ. ނަމަވެސް މިމަހުގެ 24 އާއި ހަމައަށް ކުރިއަށް ގެންދާ މި ޚާއްޞަ ސޭލްގައި …\nސޯޝަލް ނެޓްވޯކްތަކުގެ ތެރެއިން އިންސްޓަގްރާމަކީ މިއަދު ޢާއްމުންގެ ވަރަށްބޮޑު މަޤްބޫލްކަމެއް ހޯދާފައިވާ ނެޓްވޯކެކެވެ. އަދި ވަކިން ޚާއްޞަކޮށް ޒުވާނުން އެކިފާޑު ފާޑުގެ ރީތި ފޮޓޯތައް ސޭވް ކުރުމާއި، ޝެއަރ ކުރުމަށް ބޭނުންކުރަމުންދާ ޚާއްޞަ ޕްލެޓް ފޯމެކެވެ. އެގޮތުން ފެޝަން އާއި ބިއުޓީއާ ގުޅުން ހުރި ފޮޓޯތަކަށް ހާއްސަ އެއްޗަކަށް މިހާރު އިންސްޓަގްރާމް ބަދަލުވަމުންދާއިރު އެކިއެކި ރީތި މާމެލާމެއްޔާއި، ރީތި މާހައުލުތަކުގެ ފޮޓޯތައް ވަރަށް ގިނަޢަދަދަކަށް އިންސްޓަގްރާމަށް އެކިފަރާތްތަކުން އަންނަނީ އަޕްލޯޑްކުރަމުންނެވެ. …\nއެޕަލްގެ އެންމެ ފަހުގެ އަދި އެންމެ އަގުބޮޑު ފޯނު ކަމަށްވާ އައިފޯން 10 ނުވަތަ އައިފޯން އެކްސް %60 ގެ ޑިސްކައުންޓާއެކު ވިއްކުމުގެ ޚާއްޞަ ޕްރޮމޯޝަނެއް ޑުބާއީގައި ފަށައިފިއެވެ. އައިފޯންގެ މުޅިޙަޔާތުގައިވެސް އެންމެ އަގުހެޔޮކޮށް އައިފޯން 10 ގަންނަންލިބޭނެ މިޚާއްޞަ ޕްރޮމޯޝަން ފަށާފައިވަނީ ޑުބާއީގައި ފުޅާދާއިރާއެއްގައި ޚިދުމަތްދެމުން އަންނަ މަޝްހޫރު މޯބައިލް އޮޕަރޭޓަރެއްކަމުގައިވާ “އިތިސޯލާތު ޓެލެކޮމިޔުނިކޭޝަން ކޮމްޕެނީ” އިންނެވެ. އެކުންފުނީގެ ކަސްޓަމަރުންގެ އީމެއިލްތަކަށް މިހާރުވަނީ ނޮޓިފިކޭޝަނަކުން އެކަން އަންގާފައެވެ. އެކުންފުންޏާ …\nއެޕަލްގެ އެންމެ ފަހުގެ އުފެއްދުން އަދި އެންމެ ކާމިޔާބު ކަމަށް ގިނަ ބަޔަކު ގަބޫލްކުރި އެއް އުފެއްދުމަކީ އެ ކުންފުނިން އެންމެ ފަހުން ބާޒާރަށް ނެރުނު އައިފޯން 10 އެކެވެ. މުޅިން އައު ސިފަތަކަކާއިއެކު އައިފޯން 10 ބާޒާރަށް ނެރެފައިވަނީ 2016 ނޮވެމްބަރު3ގައެވެ. އެއީ، އައިފޯން 8 އަދި އައިފޯން 8 ޕްލަސް ބާޒާރަށް ނެރުނުތާ ކުޑަ ދުވަސްކޮޅެއް ފަހެވެ. އެހެންނަމަވެސް އައިފޯންގެ ސޭލްސް މާކެޓްގައި ވަރަށްބޮޑަށްދަށްވެ …\nއަންނަމަހު ލޯންޗް ކުރުމަށް ސެމްސަންގ ކުންފުނިން ތައްޔާރުވަމުން އަންނަ ސްމާޓްފޯން އެސް9އާއި އެސް9ޕްލަސްގެ ފޮށީގެ ފޮޓޯއަކާއި އިތުރު ފީޗާރސް ތަކުގެ މައުލޫމާތު އަނެއްކާވެސް އިންޓަރނެޓްގައި ލީކްކޮށްލައިފިއެވެ. ބައެއް ފަރާތްތަކުން ބުނަމުންދާގޮތުގައި މިއީ ސެމްސަންގ ކުންފުނީގެ ފަރާތުން އެ ފޯން އިސްތިހާރު ކުރުމަށްޓަކައި އެމީހުން އަޑީގައި ތިބެގެން ކުރަމުން އަންނަކަމެކެވެ. މި ފޯނު ނޫނަސް މިފަދަ ވަރަށް ގިނަ ފޯނުތަކާބެހޭ ސައްޙަ މަޢުލޫމާތު ފޯން ނެރުމުގެ …\nއިންސްޓަގްރާމަށް ފޮޓޯ ލުމަކީ މީސް މީޑިއާގައި ޙަރަކާތްތެރިވާ ޒުވާނުންގެ ވަރަށް ބޮޑު އާދައެކެވެ. ވަކިން ޚާއްޞަކޮށް ޒުވާން އަންހެން ކުދިންގެ އެންމެ ބޮޑު މަޤްޞަދަކަށް ވެފައި އޮންނަނީ އިންސްޓާގްރާމްގެ ފޮލޮވަރސް އިތުރުކުރުމާއެކު ޕޯސްޓްކުރާ ފޮޓޯތަކަށް ގިނަ ލައިކް ހޯދުމެވެ. އެހެންކަމުން 2017 ވަނައަހަރު ނިމުނު އިރު އެންމެ ގިނަ ލައިކް ލިބުނީ ކޮން ފޮޓޯތަކަކަށް ތޯ ބަލާލުމަށް ވަރަށް ގިނަކުދިން މިހާރު ތިބޭނީ ބޭނުންވެފައެވެ. އެކަން ވަރަށް ފަސޭހައިން ބެލޭނެ …\nސެމްސަންގްގެ އެންމެ ފަހު ފްލެގްޝިޕް ފޯނު އެސް8 އަދި އެސް 8 ޕްލަސް އާއެކު ތައާރަފްކުރި އިންފިނިޓީ ޑިސްޕްލޭ އެ ކުންފުނީގެ އޭ ސީރީސްގެ ފޯނުތަކުގައިވެސް ހިމަނައިފި ކަމަށް އެކުންފުނިން ބުނެފިއެވެ. ދުނިޔޭގެ އެންމެ މަޝްހޫރު ފޯނު ކުންފުނި ސެމްސަންގ އިން އެމީހުންގެ ރަސްމީވެބްސައިޓްގައި ރޭ ބުނެފައިވަނީ ގެލެކްސީ އޭ 8 އާއި ، އޭ 8 ޕްލަސް ވެސް އިންފިނިޓީ ޑިސްޕްލޭ އާއި އަދި ފްރޮންޓާއި ބެކްގައި ދެ …\nއެޕަލް އައި ފޯނަކީ ފޯނުގެ ދުނިޔެއަށް ވަރަށް އާ ކަންތައްތަކެއް ގެނެސް ދިން ފޯނެކެވެ. އާ ޓެކްނޮލޮޖީގެ ފަސޭހަތަކާއެކު2ޖަނެރޭޝަނެއްގެ ފޯނު ބާޒާރަށް ނެރެފައިވެއެވެ.2ޖީ އައި ފޯނާއި،3ޖީ އަދި4ޖީ އައި ފޯނުވެސް ބާޒާރަށްނެރެ، ވަރަށްގިނަ ބައެއްގެ މަޤުބޫލުކަން ހޯދާފައިވެއެވެ. މި އުފެއްދުން ތަކާއެކު އަދިވެސް ގެންދަނީ އެކުންފުނީގެ އާއީޖާދުތައް ދުނިޔެއަށް ތަޢާރަފްކުރަމުންނެވެ. ހަމައެއާއެކު ވާދަވެރި އެހެންކުންފުނިތަކުންވެސް ގެންދަނީ އެޕަލްއަށް ދޫނުކޮށް …\nވަންޕްލަސް5ގެ ފޯން ގެންގުޅޭ ފަރާތްތަކަށް މިއީ އުފާވެރި ޚަބަރެކެވެ. ގޫގުލްގެ އެންމެ ފަހުގެ އޯއެސް އެންޑްރޮއިޑް 8.0 ގެ އޯރިއޯ ވަންޕްލަސް5އަށް ދޫކޮށްފިއެވެ. މިމަހުގެ 25 ވަނަދުވަހުން ފެށިގެން ވަންޕްލަސް5ގެ ފޯނުތަކަށް އޯރިއޯ ދޫކުރިނަމަވެސް ލިބޭނީ އޭގެ ބީޓާ ވާރޝަންކަމަށް ގޫގުލްއިން ބުނެއެވެ. އަދި ވަރަށް އަވަހަށް އޭގެ އަސްލު ވާރޝަން ލިބޭނެކަމަށްވެސް ބެލެވެއެވެ. އެންޑްރޮއިޑް ގެ އާ އޮޕަރޭޓިންގ ސިސްޓަމް …\nއައިފޯން 10 ގެ ސްކްރީނަށްވެސް ލައިން އަރަނީ!\nއެޕަލް ކުންފުނީގެ އެންމެ ފަހުގެ އުފެއްދުން ކަމުގައިވާ އަދި އެމީހުންގެ އެންމެ ކޮލިޓީ ފޯނު “އައިފޯން 10 ” ގެ ސްކްރީނަށްވެސް ގްރީން ލައިނެއް އަރަމުންދާކަމަށް ބައެއް މީހުން ބުނަމުން އެބަދެއެވެ. ފަހުގެ އައިފޯން ގެންގުޅޭ ބައެއްމީހުންގެ ޓްވިޓަރ އެކައުންޓްތަކުން ޝެއަރ ކޮށްފައި ހުރި ފޮޓޯތަކަށް ބެލުމުން އެނގެނީ ސެމްސަން ކުންފުނީގެ އެސް7އެޖް އަށް އެރިގޮތަށް ފޯނުގެ ސްކްރީންގެ އެއްފަރާތަކަށް ގްރީން ކުލައިގެ ލައިނެއް ދިގަށް އަރާފައި …\nދުނިޔޭގެ ޗާޓްގެ އިތުރުން އެހެނިހެން ޕްލެނެޓްތަށްވެސް ގޫގުލް މެޕުން މިހާރު ބަލައިލެވޭނެ.\nދުނިޔޭގައި އެއްބިލިއަނަށްވުރެ ގިނަމީހުން މިހާރުވެސް އެކިއެކި ބޭނުންތަކުގައި ބޭނުންކުރަމުންއަން ގޫގުލް މެޕަށް ވަރަށްބޮޑު އަޕްޑޭޓެއް އިއްޔެ ގެނެސްފިއެވެ. ކުރިން ގޫގުލް މެޕް ބޭނުންކޮށްގެން ހަމައެކަނި އަރތް ( އަހަރެމެން ދިރިއުޅޭ ) ޕްލެނެޓްގެ އެކިއެކި ހިސާބުތައް ބަލައި ލެވުނަސް ފަހުން މިގެނައި އަޕްޑޭޓްގެ ސަބަބުން ދުނިޔޭގެ ބިމުގެ ސަތަހަ އާއި ޖައްވުގެ އިތުރުން އެކިއެކި ޕްލެނެޓްތައް ބަލައިލުމުގެ ފުރުޞަތު ވަނީ ތަނަވަސްކޮށްދީފައެވެ. އަހަރެމެންގެ ސޯލަރ ސިސްޓަމްތެރޭގައި ހިމެނޭ ހަނދާއި، އަދިވެސް …\nއެންޑްރޮއިޑް އޯރިއޯ ، ވާވޭ މޭޓް9އަށް ދޫކޮށްފި.\nސްމާޓްފޯން މާކެޓްގައި ދެވަނަ އަށް މިހާރު ލިސްޓްކުރެވިފައިވާ ވާވޭ ގެ ފޯންތަކަށް އެންޑްރޮއިޑް ގެ އެންމެ ފަހުގެ ވާޝަން އެންޑްރޮއިޑް އޯރިއޯ ބީޓާ ޓެސްޓްކުރުމަށް ދޫކޮށްފިއެވެ. ގޫގުލްގެ ފޯންތަކަށް ފުރަތަމަ އޯރިއޯ ދޫކުރިނަމަވެސް މިހާރު ޓެސްޓިންގެ މަރުޙަލާގައި އެހެން ފޯނުތަކަށްވެސް އޯރިއޯގެ އަޕްޑޭޓްސް ދެމުންދާއިރު ވާވޭ މޭޓް9ގައި އޯރިއޯ ޓެސްޓްކުރުމަށް އެކުންފުނިން ނިންމާފައިވަނީ ލިމިޓް އަދަދަކަށެވެ. އެގޮތުން އެމީހުން ނިންމާފައިވަނީ ފުރަތަމަ 250 ޔޫސަރއަށް އޯރިއޯ ބީޓާގެ …\nއަޅުގަނޑުމެންގެ ތެރޭގައި ފޯނުން ކީރިތި ޤުރްއާން ކިޔަވައި ހެޔޮދަރުމައާއި ޘަވާބު ލިބިގަތުމަށް މަސައްކަތްކުރާ އަޚުންނާއި އުޚުތުން ވަރަށް ގިނައެވެ. އެގޮތުން މިއީވެސް ފޯނު އެޕްލިކޭޝަން މެދުވެރިކޮށް ޤުރްއާން ކިޔަވާ އަޚުންނާއި އުޚުތުންނަށް ޙިއްސާކޮށްލާ ވަރަށް ހިތްގައިމު އެކަމަށް އެކަށޭނަ އެޕްލިކޭޝަން އެކެވެ. އެންމެ ގިނަ އަޚުންނާއި އުޚުތުންނަށް ދިމާވާ މައްސަލައަކީ މިފަދަ އެޕްލިކޭޝަންތަކުގައި ތަޖުވީދުގެ ފާހަގަތައް ފެންނަން ނުހުރުމެވެ. ޚާއްޞަކޮށް މައްދުގެ ނިޝާންތަކެވެ. އެހެންވުމުގެ ސަބަބުން ދަމަންވާ ތަންތަނަށް ނުދަމަ …\nވާވޭ މޭޓް 10 ގެ ބައެއް ފީޗަރސް ތަކާއި އެކު ފޮޓޯއެއް ލީކްކޮށްލައިފި.\nމިފަހަކަށް އައިސް ގިނަބައެއްގެ މަޤްބޫލުކަން ހޯދަމުން އަންނަ ވާވޭ ކުންފުނިން މިއަހަރު ތެރޭގައި ތަޢާރަފްކުރަން ހަމަޖައްސާފައިވާ3ފޯނުގެ ތެރެއިން ވާވޭ މޭޓް 10 ގެ ޕްރޯ ވާޝަންގެ ފޮޓޯއެއް ލީކް ކޮށްލައިފިއެވެ. އަދި އެފޮޓޯއާއި އެކު އެފޯނުގެ ބައެއް ސިފަތައް ކަމަށްބުނާ ވާހަކަ ތަކެއްވެސް ވަނީ ލީކް ވެފައެވެ. ސްމާޓް ފޯނުގެ ވިޔަފާރީގައި ކުންފުނިތައް ވާދަކުރަމުން ދާއިރު ވާވޭކުންފުނިން މިއަހަރުވަނީ ވާވޭ މޭޓް 10، ވާވޭ މޭޓް 10 …\nބިޒީ ޝެޑިއުލެއްގައި އުޅެމުންދާ މީހުންނަށް ރޭގަނޑު ނިދޭއިރު ހުންނަނީ ބާރަ ނުވަތަ އެކެއް ޖަހާފައެވެ. ނުވަތަ އެއަށްވުރެވެސް ދަންވެފައެވެ. އެހެންނަމަވެސް ފަތިސް ވަޤުތު ހޭލަން ބޭނުންވެގެން ފޯނު އެލާރމް ކުރަނީ އަޅުގަނޑުމެންގެ ތެރެއިން ވަރަށްވެސް ގިނަ ބައެކެވެ. އެހެންނަމަވެސް ގަދަ ނިދީގައި އޮވެ ފޯނު އެލާރމްވާން ފެށުމުން ފޯނުގައި އަތްޖެހޭ ގޮތަކުންވެސް ފޯނުގެ އެލާރމް ކެނޑިގެން ދެއެވެ. ހާސް ނުވާށެވެ. މިއޮތީ އެކަމުގެ ޙައްލެވެ. އެކަމަށް ޚާއްޞަ ފޯނު އެޕްލިކޭޝަން …\nރެކޯޑް ޢަދަދަކަށް ގެލެކްސީ ނޯޓް 8 އަށް ޕްރީއޯޑަރ ކޮށްފި.\nގެލެކްސީ ނޯޓް 8 އަށް5ދުވަސް ތެރޭގައި ޕްރީއޯޑަރ ކުރި މީހުންގެ ޢަދަދު ރެކޯޑް ޢަދަދަކަށް އަރައިފިއެވެ. މިފަދަ ޚަބަރުތައް ގެނެސްދޭ މަޝްހޫރު ސައިޓެއްކަމުގައިވާ އެންޑްރޮއިޑްއެންޑްމީ ގައި ބުނެފައިވަނީ ފާއިތުވެދިޔަ5ދުވަހުގެ ތެރޭގައި 650 ހާހަށްވުރެ ގިނަ ޕްރީއޯޑަރ ގެލެކްސީ ނޯޓް 8 އަށް ކޮށްފައިވާކަމަށެވެ. ސެމްސަންގ ކުންފުނީގެ އެންމެފަހުގެ ފޯނަށް މިފަދަ ބޮޑު ތަރުޙީބެއް ލިބިފައިވަނީ އެމީހުންގެ ގެލެކްސީ ނޯޓް7އަށް ދިމާވި ބެޓްރީ …\nތިއީ ވަރަށް ބިޒީ މީހެއް ހެއްޔެވެ؟ ނުވަތަ ވަރަށް ކަންނެތް މީހެއް ހެއްޔެވެ؟ ނޫނީ ރައްޓެހިންނަށް އަބަދު ރީލޯޑް ނުވަތަ ރާސްޓަސް ކުރަން ފިހާރައަށް ދުވަން ޖެހޭ ހެއްޔެވެ؟ ފިހާރަ ބަންދުކުރަން5މިނެޓަށް ވީމަ ދުންޖަހާފަ ރީލޯޑް ނުވަތަ ރާސްޓަސް ކުރަން ފިހާރައަށް ދިޔަ ދުވަސް ހަނދާން އެބަހުރި ހެއްޔެވެ؟ ބަންދު ކޮށް ކޮށް ހުއްޓަ ވަދެވުނު ފިހާރައިގައި ރީލޯޑް ނުވަތަ ރާސްޓަސް ހުސްވެފައި ހުރެގެން އަލުން ފިހާރަ …


24 ގަޑިއިރަށް އެތެރޭގެ އުދުހުންތައް މެދު ކަނޑާލައިފި – Dhen.mv\n24 ގަޑިއިރަށް އެތެރޭގެ އުދުހުންތައް މެދު ކަނޑާލައިފި\nApril 16, 2020 - 3:22 pm\n24 ގަޑިއިރަށް އެތެރޭގެ އުދުހުންތައް މެދު ކަނޑާލައިފިއެވެ.\nދެންމެ މޯލްޑިވިއަން އިން ކުރި ޓްވީޓެއްގައި ބުނެފައިވަނީ، ކޮވިޑް-19އާ ގުޅިގެން މާލެސިޓީ “ލޮކް ޑައުން” ގެ މުއްދަތު އިތުރުކުރުމާ ގުޅިގެން އެޗް.ޕީ.އޭއިން ވަކި ގޮތަކަށް އަންގަންދެން ކުރިޔަށް އޮތް ސައުވީސް ގަޑިއިރަށް އެތެރޭގެ އުދުހުންތައް މެދުކަނޑާލާފައިވާކަމަށެވެ.\nކޮވިޑް19 އަށް ފައްސިވި މީހަކު މާލެއިން ފެނުމާއެކު އިއްޔެ އިއުލާނުކުރި ލޮކްޑައުން އާއެކު ވެސް މޯލްޑިވިއަން އިން ވަނީ 24 ގަޑިއިރަށް ދަތުރު ތައް މެދުކަނޑާލާފައެވެ.\nއިއްޔެ މާލޭގައި އިއުލާނުކުރި ލޮކްޑައުންގެ މުއްދަތު އިތުރު ކޮށްފައިވަނީ އިތުރު 24 ގަޑިއިރަށެވެ.\nލޮކްޑައުން ގެ ހާލަތު ފެށިގެން ވަކި ގޮތެއް އަންގަންދެން މާލެ ހުޅުމާލެ އަދި ވިލިމާލޭގައި އެއްގަމު އުޅަނދު ދުއްވުމާއި އެވަގުތުތަކުގައި މީހުން މަގުތަކަށް ނިކުމެ އުޅުމަކީ މުޅިން މަނާކަމެކެވެ.\nމާލެއިން އިއްޔެ މީހަކު ޕޮޒިޓިވްވިއިރު އެމީހާއާ ސީދާ ގޮތުން ބައްދަލުވި އިތުރު ދެ މީހަކު ވެސް ރޭ ވަނީ ބައްޔަށް ފައްސި ވެފައެވެ. އޭގެތެރޭގައި އެމީހާގެ ދަރިފުޅު ވެސް ހިމެނެއެވެ.\nއަދި އެމީހާއާ ކޮންޓެކްޓުވި 14 މީހެއްގެ ކިބައިންގެ ބަލީގެ އަލާމާތްތަކެއް ފެނިގެން ހުޅުލޭ އައިސޮލޭޝަން ފެސިލިޓީއަށް މިހާރު ވަނީ ބަދަލުކޮށްފައެވެ.\nކޮވިޑް-19އާ ގުޅިގެން މާލެސިޓީ “ލޮކް ޑައުން” ގެ މުއްދަތު އިތުރުކުރުމާ ގުޅިގެން އެޗް.ޕީ.އޭއިން ވަކި ގޮތަކަށް އަންގަންދެން ކުރިޔަށް އޮތް ސައުވީސް ގަޑިއިރަށް އެތެރޭގެ އުދުހުންތައް މެދުކަނޑާލާފައިވާކަން ހުރިހާ ކަސްޓަމަރުންގެ މަޢުލޫމާތައްޓަކައި ދެންނެވީމެވެ.


India Sifain hifehehti Dhivehi masdhoani dhookoh laifi\nއިންޑިއާއިން ހިފެހެއްޓި ދިވެހި މަސްދޯނި ދޫކޮށްލައިފި\nއިންޑިއާ ސިފައިން ހިފެހެއްޓި މަސްދޯނި\nއިންޑިއާ ސިފައިން އެގައުމުގެ އިގްތިސާދީ ސަރަހައްދުން ގަވާއިދާ ހިލާފަތް މަސްވެރިކަން ކުރަމުންދަނިކޮށް ހިފެހެއްޓި ދިވެހި މަސްދޯނި މިހާރު ދޫކޮށްލާފައިވާ ކަމަށް އެމްއެންޑީއެފް އިން ބުނެފި އެވެ.\nއިންޑިއާ ސިފައިން ހިފަހެއްޓި "ވީވަރު" ނަމަކަށް ކިޔާ ދޯނީގައި 12 މީހުން ތިބިކަމަށް އެމްއެންޑީއެފްއިން ވަނީ ބުނެފަ އެވެ. މި ބޯޓް އިންޑިއާ ސިފައިން ހިފެހެއްޓީ މަލިކު ކައިރިން ނެވެ. އެމްްއެންޑީއެފް އިތުރަށް ބުނީ އެދޯނި ދޫކޮށްލާފައިވަނީ ރާއްޖޭގެ ސަރުކާރާ އިންޑިއާ ސަރުކާރާ ދެމެދު އޮތް ގާތްގުޅުމުގެ ސަބަބުން ކަމަށެވެ.\nއެމްއެންޑީއެފް އިން ވަނީ ރާއްޖޭގެ މަސްވެރި އުޅަނދުތަށް އަވައްޓެރި ގައުމުތަކުގެ އިގްތިސާދީ ސަރަހައްދަށް ނުވަދުމަށާއި، އުޅަނދުފަހު އަމަލުކުރުމަށް ހެދިފައިވާ ގާނޫނުތަކަށް ހުރުމަތްތެރިކޮށް ހިތުމަށް އިލްތިމާސްކޮށްފަ އެވެ.\nރާއްޖޭގެ އިގްތިސާދި ސަރަހައްދުން ވެސް ގަވާއިދާ ހިލާފަތް މަސްވެރިކަން ކުރަންމުން ދިޔަ ބޭރު މަސްބޯޓުތަށް އަތުލައިގަނެފަ އެވެ. އެގޮތުން އެންމެ ގިނައިން އަތުލައިގަނެފައިވަނީ އިންޑިއާ އަދި ލަންކާގެ މަސްބޯޓު ތަކެވެ.\nއިންޑިއާގެ ރާޑަރުތައް ހަރުކޮށް ނިމުމާ ގާތަށް\nގުޅިގެން ހިންގާ އޮޕޮރޭޝަނަކަށް އިންޑިއާގެ މަނަވަރެއް ރާއްޖެއަށް


2 މަހެއްހާ ދުވަސްފަހުން އަނެއްކާވެސް ސްކޫލްތައް ހުޅުވާ ކިޔަވައިދޭން ފަށައިފި2މަހެއްހާ ދުވަސްފަހުން އަނެއްކާވެސް ސްކޫލްތައް ހުޅުވާ ކިޔަވައިދޭން ފަށައިފި\n2 މަހެއްހާ ދުވަސްފަހުން ހުރިހާ ދަރިވަރުން ސްކޫލަށް\nގިނަ ދުވަސްތަކަކަށްފަހު ހުރިހާ ގުރޭޑު ތަކެއްގެ ކިޔެވުން ފެށުން. ފައިލް ފޮޓޯ: އަލީ ނަސީރު/ ޕީއެސްއެމް ނިއުސް\nކޯވިޑް-19އިން ރައްކާތެރިވުމަށް މާލެ ސަރަހައްދުގައި އަޅާފައިވާ ފިޔަވަޅުތަކަށް މިދިޔަ ހަފްތާގައި ބޮޑެތި ލުއިތަކެއް ދިނުމުން ސްކޫލްތައް ހުޅުވާ އަލުން ކިޔަވައިދޭންފަށައިފިއެވެ. މިދިޔަ ހަފްތާގެ ބުރާސްފަތި ދުވަހު ސްކޫލްތައް ހުޅުވުމުގެ ހުއްދަ ދިންނަމަވެސް އެދުވަހު ގިނަ ސްކޫލްތަކަށް ދަރިވަރުން ގެންގޮސްގެން ކިޔަވައިދީފައެއް ނުވެއެވެ.\nކޯވިޑް-19 އިން ރައްކާތެރިވުމުގެ ގޮތުން އެޅި ފިޔަވަޅުތަކުގެ ތެރޭގައި ސްކޫލްތައް ބަންދުކޮށް އޮންލައިންކޮށް ކިޔަވައިދޭން ފެށިއެވެ.\nކޯވިޑާ ގުޅިގެން މިދިޔަ އަހަރުގެ މާޗު 12 ގައި ސްކޫލުތައް ބަންދުކުރި ގޮތަށް މާލެ ސަރަހައްދުގައި ގްރޭޑް ހަޔަކުން ދަށުގެ ގްރޭޑުތަކަށް ސްކޫލްތަކަށް ހާޒިރުވެގެން ކިޔަވައިދީފައި ނުވެއެވެ. އެހެން ސަރަހައްދުތަކުގައި މިދިޔަ އަހަރުގެ ޖުލައި 1ގައި ސްކޫލުތައް ހުޅުވައި ގްރޭޑް 1 އިން މަތީގެ ދަރިވަރުންނަށް ކިޔަވައިދެމުން ގެންދިޔައެވެ. މިދިޔަ އަހަރު ސްކޫލްތަކަށް ގޮސްގެން ކިޔަވާދިނުން މެދުކަނޑާލާފައިވީ ދުވަސްތަކުގައިވެސް ދަރިވަރުންނަށް އޮންލައިންކޮށްނާއި ޓެލެކިލާސް މެދުވެރިކޮށްވަނީ ކިޔަވާދިނުން ކުރިއަށް ގެންގޮސްފައެވެ.\nކޯވިޑްގެ ހާލަތަށް ބެލުމަށްފަހު އެންމެ ފުރަތަމަ ގްރޭޑް އަށަކުން މަތީގެ ދަރިވަރުން ސްކޫލަށް ހާޒިރުކޮށްގެން ކިޔަވައިދެމުން ގެންދިޔައެވެ. އަދި އަނެއްކާވެސް މިއަހަރު މާލޭ ސަރަހައްދުގައި ކޯވިޑް ކޭސްތައް ފެންނަ މިންވަރު އިތުރުވުމުން ރައްކާތެރިވުމުގެ ގޮތުން އެޅި ފިޔަވަޅެއްގެ ގޮތުން މިދިޔަ މަހުގެ 12 ވަނަ ދުވަހުން ފެށިގެން މާލޭ ސަރަހައްދުގައި ބައެއް ގްރޭޑްތަކުގެ ދަރިވަރުންނަށް ސްކޫލްތައް ވަނީ ބަންދުކޮށްފައެވެ. އެގޮތުން ޕްރީ ސްކޫލުން ފެށިގެން ގްރޭޑް6އާއި ހަމައަށް ކިޔަވާ ދެމުން އައީ އޮންލައިންކޮށެވެ. ނަމަވެސް މިހާރު މިވަނީ ބޭބީ ނާސަރީން ފެށިގެން ހުރިހާ ގްރޭޑެއްގެ ދަރިވަރުން ސްކޫލަށް ހާޒިރުކޮށްގެން ކިޔަވައިދޭން އަނެއްކާވެސް ފަށާފައެވެ.\nކޯވިޑް ކޭސްތައް މަދުވުމުން މިއަހަރުގެ ޖެނުއަރީ މަހުގެ 10 ވަނަދުވަހުން ފެށިގެން ދަރިވަރުން ސްކޫލަށް ގެންގޮސް ކިޔަވާދޭން ފެށިއެވެ. އެހެންނަމަވެސް މާލޭގައި ކޯވިޑް ކޭސްތައް އިތުރުވާން ފެށުމުން ސްކޫލްތައް ހުޅުވިތާ މަހެއް ނުވަނީސް ވަނީ ބަންދުކޮށްފައެވެ.\nސްކޫލްތައް ހުޅުވީ ރައްކާތެރިކަމުގެ ވަރުގަދަ ފިޔަވަޅުތަކާއެކުއެވެ. އެގޮތުން ދަރިވަރުންނާއި ޓީޗަރުން މާސްކް އެޅުން މަޖުބޫރުކޮށްފައިވާއިރު، ގައިދުރުކަމަށް އިސްކަންދިނުމަށްޓަކާ ސްކޫލުތަކުގައި ވަނީ މާކުތައް ކުރަހާފައެވެ. އަދި އަތްދޮވެވޭނެ އިންތިޒާމާއި، ސެނިޓައިޒްކުރެވޭނެ އިންތިޒާމްވެސް ސްކޫލުތަކުގައި ހަމަޖައްސާފައިވެއެވެ. ހަމައެހެންމެ ދަރިވަރުންނާއި މުދައްރިސުން ސްކޫލަށް ވައްދަނީ ހަށިގަނޑުގެ ފިނިހޫނުމިންވެސް ބެލުމަށް ފަހުގައެވެ.\nރައްކާތެރިކަމުގެ ފިޔަވަޅުތައް އަޅައިގެން ސްކޫލްތަކުގެ ދަރިވަރުން ސްކޫލްތަކަށް ނެރި ކިޔަވާދޭން ފެށުމަކީ އެޑިއުކޭޝަން މިނިސްޓްރީން ބޭނުންވާ ގޮތެވެ. އަދި ސްކޫލްތަކަކީ ރައްކާތެރި މާހުލެއްގެ ގޮތުގައި ހައްދަވާނެކަމުގެ ޔަޤީންކަންވެސް އެޑިއުކޭޝަން މިނިސްޓަރ ވަނީ ދެއްވާފައެވެ. އެހެންނަމަވެސް ރާއްޖޭގައި ކޯވިޑް ނަމްބަރުތައް ވަރަށްބޮޑަށް ދަށުގައި ހުރުމަށްފަހު މި އަހަރާއި އެކު އެއަދަދުތައް ވަނީ އެތައް ގުނައެއް މައްޗަށް އަރާފައެވެ. އަދި ސަތޭކައިން މިއަދަދު ތިރި ނުވެ އެތައް ދުވަހެއްގައި ހުރުމަށްފަހު ކޭސްތަކުގެ އަދަދު ތިންސަތޭކައަށްވެސް އެރިއެވެ.\nއެތައް ދުވަހެއް ވަންދެން ސްކޫލްތައް ބަންދުވެފައި އޮވުމާއި ދަރިވަރުންނަށް އޮންލައިކޮށް ކިޔަވައިދިނުމަށް ނިންމުމާ ގުޅިގެން އެކަޑަމިކް ކަލަންޑަރަށްވެސް ބަދަލުތަކެއް އައެވެ. އެގޮތުން މިދިޔަ ޑިސެމްބަރު މަހު ފުރަތަމަ ޓާމްގެ ކިޔެވުން ނިންމާ 2020 ވަނަ އަހަރުގެ ދެވަނަ ޓާމްގެ ކިޔެވުން ފެށީ ޖެނުއަރީ މަހުއެވެ. އަދި މިއަހަރުގެ ދިރާސީ އައު އަހަރުގެ ކިޔެވުންފެށުމަށް ހަމަޖެހިފައިވަނީ އޯގަސްޓް މަހުގައެވެ. މީގެ އިތުރަށް އެޑިއުކޭޝަން މިނިސްޓްރީން މިހާރު ނިންމާފައިވަނީ ކޮންމެ އަހަރެއްގެ ދިރާސީ އައު އަހަރުގެ ކިޔެވުން އޯގަސްޓް މަހުގައި ފަށާގޮތަށެވެ.


ވާހަކަ: ޔުކްތާ – 17 |\n"ކަލޭ ވަނީ ޔުކްތާ އެންމެ ޅައުމުރުގައި އޭނާއަށް އެތައް އަނިޔާއެއްދީ ނިކަމެތި ކޮށްފައި. އެފަކީރު މިހާތަނަށްވެސް ތަހައްމަލު ކުރަމުން ދިޔައީ ކަލޭގެ އަނިޔާވެރި ކަމުގެ ހިތި ރަހަ." ރައޫފު ފާރާލާ ފިއްތާލާ ކަރުގައި ހިފައިގެން ހުރެ އެޒުވާނާ ވާހަކަ ދެއްކިއެވެ. އޭރުވެސް ޔުކްތާ އޮތީ ބޮލަށް އެނބުރުން އަރައިގެން ނުތެދުވެވިފައެވެ. އޭނާއަށް އެމީހުން ދައްކާ ވާހަކައެއް ސާފެއްނުވެއެވެ.\n"ކަލޭތީ ކާކު. މިއީ މިރަށު މީހުން މާ ހަމްދަރުދީ ވާވަރު ކުއްޖެއް ނޫން. ކަލޭވެސް ބޭނުމިއްޔާ ތަންކޮޅެއް ފަހުން އާދޭ." ރައޫފު މަލާމާތް ކުރިއެވެ.\n"ގޮތްކުޑަ އިބިލީސް. މިކަހަލަ މީހުން ވީ ދުވަސް ދުއްވާލަން. މަމީ އޭނާގެ ފިރިމީހާ. ކަލޭ ތިބެހެނީ އަހަރެންގެ އަންހެނުންނާ." އާރިޒު އެމީހާގެ ބަނޑުގައި ކޮޅުފައިން ޖެހިއެވެ. އާރިޒު ވަނީ އިންތިހާއަށް ރުޅިއައިސްފައެވެ.\n"އަހަރެން ކަލޭ މަރާލާނަން. ކަލޭ ދިރިއުޅެން ދޫކޮށެއް ނުލާނަން." ކައިރީގައި ހުރި ލަކުޑިބުރިއެއް ނަގާ ރައޫފުގައިގާ އޭނާޖެހިއެވެ. އެވަގުތު ރައޫފުގެ ބޮލުން ލޭ އަންނަން ފަށައިފިއެވެ. ރުޅިއައިސް ފައިވާ އާރިޒަށް ހެދޭ ނުހެދޭއެއްވެސް ނޭނގެއެވެ. އާރިޒުގެ ދެވަނަ ހަމަލަ ރައޫފަށް އަމާޒު ކޮށްލިއެވެ. ނަމަވެސް ވެއްޓިފައި އޮތް ޔުކްތާ އަށް އެމަންޒަރު ބަލާކަށް ނުކެރުނެވެ. އޭނާ ބާރަށް ހަޅޭއްލަވައިގަތެވެ. ވެއްޓެމުން ތެދުވަމުން އެތަނަށް އަންނަން ހިނގައިގަތެވެ. އާރިޒަށް ޔުކްތާ ފެނުމުން ލަކުޑިބުރި އެއްލާލެވުނެވެ. އަދި އަވަހަށް ޔުކްތާ ގާތަށް ދިޔައެވެ. ޔުކްތާގެ ނިވާނުވާ ހަށިގަނޑު ފެނުމުން އޭނާ އޭގެ އިންތިހާއަށް ރަހުމް އުފެދުނެވެ. ނިތްކުރިން ފައިބަމުން ދިޔަ ލެއިން އޭނާ ނިހާޔަތަށް ހަމްދަރުދީ ވެވުނެވެ. އޭނާގެ ގަމީސް ބާލާ ޔުކްތާގެ ހަށިގަނޑު ނިވާކުރިއެވެ. ޔުކްތާ އާރިޒު ގައިގައި އޮޅުލައިގަތެވެ. އަދި ބާރަށް ރޯންފެށުނީ މީހެއްގެ އެހީތެރިކަން ނުހަނު ބޭނުންވެފައިވަނިކޮށް އާރިޒު ފެނުމުންނެވެ. މިފަދަ ކޮންމެ ވަގުތެއްގައި އާރިޒުގެ ރައްކާތެރިކަން ލިބޭތީއެވެ. އޭނާގެ ފުރިހަމަ ހިމާޔަތް ލިބޭތީއެވެ. ތަންވަޅު ބެލުމަށްފަހު ރައޫފު ނިކުމެގެން ހިނގައްޖެއެވެ. އޭނާ އެހެން ނުހެދިނަމަ އާރިޒުގެ އަތުން ރައޫފު މަރުވީހެވެ.\n"ދެން ހިތްހަމަ ޖައްސާލާ. ޔުކް އަކަށް އެކަކަށްވެސް ދެން ނުބެހެވޭނެ." އޭނާ ޔުކްތާ ގަޔާ ކައިރިކޮށްލިއެވެ. ދުވަހަކުވެސް އެހެން މީހަކަށް ޔުކްތާ ގައިގާ އަތް ނުލެވޭނޭ ބުނާކަހަލަ ގޮތަކަށެވެ. އޭނާގެ ރައްކާތެރިކަމާއި ހިމާޔަތް ދުވަހަކުވެސް ބީނުވާނޭ ކަހަލަ ގޮތަކަށެވެ.\n"އެކަމަކު...." ޔުކްތާއަށް ދުރަށް ޖެހިލެވުނީ ހުރިހާކަމެއް ހަނދާން ވުމުންނެވެ. އޭނާ ވަނީ ނުހަނު ހިތް ދަތިވެފައެވެ. އާރިޒު އޭނާއަށް އަޅާލަނީ ހަމަ މަންމަގެ ވަސިއްޔަތް ފުރިހަމަ ކުރަންބާވައެވެ. ނުވަތަ ޔުކްތާދެކެ ލޯބިވާތީ ބާވައެވެ. ނޫނެކެވެ. އޭނާ ތެދުވެރި ލޯބިވީނަމަ ޝިޔާއަކީ ޔުކްތާގެ ދަރިއެއް ކަމުގައި ބުނީހެވެ. ޝިޔާއަށް ލުކީމިޔާ ޖެހިފައި ހުރިވާހަކަވެސް ބުނީހެވެ. އަނޫއަކާ އެގުޅުމެއްވެސް ނުބޭއްވީހެވެ.\n"އަހަރެން މިއައީ މިރަށުގައި މަޑުކުރާކަށް ނޫން. މިހާރު ފުރަން ތައްޔާރުވެގެން އާދޭ." ޕާޓީގެ މީހުންގެ ކުރިން އޭނާ މާލެދާން ބޭނުންވިއެވެ. ޔުކްތާ ނުބުނެ ރަށަށް އައީތީ އޭނާ ރުޅިއައެވެ. އެހެންނޫންނަމަ މިރޭ އެހާދިސާއެއް ތަކުރާރެއްވެސް ނުވީހެވެ.\n''އަޅުގަނޑު ނުދިޔަކަމުގައިވިޔަސް އާރިޒަށް ހިތާމައެއް ލިބޭނެހެނެއް ހިއެއްނުވޭ." ކުޑައިރުކޮޅެއް ތެރޭގައި ތައްޔާރުވެގެން އައި ޔުކްތާ މާލެ ދާން އުޒުރުވެރިވިއެވެ. އާރިޒުގެ ލޯބި ޔަގީން ކުރަން ބޭނުމެވެ. އޭނާގެ ހިތުގައި އެތައް ޝަކުވާތަކެއް އާރިޒާ މެދުވެއެވެ.\nއާރިޒު އެއްޗެކޭ ނުބުނެއެވެ. އޭނާ ޔުކްތާގެ އަތުގައި ބާރަށް ހިފެހެއްޓިއެވެ. އަދި ޔުކްތާ ގޮވައިގެން އަތިރިއަށް ހިނގައިގަތެވެ. ޔުކްތާ ގަދަހެދޭތޯ އުޅުނެވެ. ނަމަވެސް އާރިޒު ހުރީ މާގަދައަށް ހިފަހައްޓާފައެވެ. ޔުކްތާއަށް ވާހަކަ ދެއްކުމުގެ ފުރުސަތެއްވެސް އޭނާ ނުދެއެވެ. އަދި ލޯންޗަށް އެރުމާއެކު ދުއްވާލިއެވެ. ލޯންޗުގައި ދުއްވާމީހާ ފިޔަވައި ދެމީހުން ތިބީ އެކަންޏެވެ. ނަމަވެސް ދުރުގައެވެ. ނުދަންނަ ބީރައްޓެހި ކަމެއްގައެވެ. ކުޑަ ވަގުތުކޮޅެއްގެ ތެރޭގައި އެމީހުންނަށް ރިސޯޓަކަށް ދެވުނެވެ. ދިޔަގޮތަށް އާރިޒު ދިޔައީ ރެސް ޓޯރަންޓަށެވެ.\n"ފަތިހު މާލެ ފުރަން ޖެހޭ. އެއްވެސް ކަމެއް ބޭނުންތަ." ދެމީހުންގެ ހިމޭންކަން ފިލުވާލީ އާރިޒެވެ. ޔުކްތާ ހިނދުކޮޅަކަށްވެސް އަނޫ ދެއްކި ވާހަކަތައް ހަނދާނެއް ނުނެތެއެވެ. އޭނާ އާރިޒާމެދު ބައެއްފަހަރު ޝަކުވާތައް ގިނަވެ ފޫހިކުރުވައެވެ. އަނެއްބައި ފަހަރު އޭނާގެ ހިމޭންކަމުން އެތައް ޝައްކުތަކެއް އުފައްދައެވެ. ނަމަވެސް އާރިޒުގެ އޯގާތެރިކަމުން ބިންވަޅުނެގިފައިވާ ލޯބި އާލާވެއެވެ. އޭނާގެ އަމުރުވެރި ހަރުކަށި ބަސްތަކުން ބައެއްފަހަރު ޖެހިލުންވެސް ވެއެވެ.\nޔުކްތާ ބޯޖަހާލީ ދައްކާނެ ވާހަކަ ނެތިގެނެއް ނޫނެވެ. މިގަޑީގައި އެއްޗެއް ބުނެފިނަމަ ހީނުކުރާގޮތަކަށް އާރިޒު ރުޅި އަތުވެދާނެތީއެވެ. މިރޭ އޭނާގެ ޢަމަލު ހުންނަގޮތުން ޔުކްތާއަށް އުނދަގޫވެއެވެ. ޖެހިލުންވެސް ވެއެވެ. ކުރަން ބޭނުންވާ ޝަކުވާތަކާއި އަހަން ބޭނުންވާ ސުވާލުތައް އަހާކަށް ނުކެރެއެވެ. އޭނާއަށް ކުރިންވެސް އާރިޒު މިހާ ހަރުކަށިވެފައި ވާތަނެއް ނުދެކެއެވެ.\nމާލެ ދެވުމާއެކު އާރިޒު ގެއަށް ޑޮކްޓަރު ގެނައެވެ. އަދި ޔުކްތާ ބެލުމަށްފަހު ލޭނެގިއެވެ. އިރުކޮޅަކުން ޑޮކްޓަރުގެ ފޯނެއް އައުމުން އޭނާ ބޭރަށް ނިކުތެވެ. މެންދަންވެ ދޭއްޖެހި އިރުވެސް އާރިޒު ގެއަކަށް ނާދެއެވެ. އާރިޒުގެ އިންތިޒާރުގައި ސޯފާގައި އިން ޔުކްތާއަށް ހޭލެވުނީ ހެނދުނުވުމުންނެވެ. އޭނާ އާރިޒު މަތީން ހަދާންވިއެވެ. އާރިޒު އަނެއްކާ ރޭގައި ގެއަށް ނާންނަނީ ބާވައެވެ؟ ގެއަށް އައިނަމަ ޔުކްތާއަށް ނުގޮވީ ކީއްވެބާވައެވެ؟ ނޫނީ އަނޫގާތަށް ދިޔައީ ބާވައެވެ؟ ޔުކްތާ އެތައް ގޮތަކަށް ވިސްނަމުން ދިޔައެވެ. ނޫނެކެވެ. އާރިޒު އަނޫއާއި ގުޅުން އޮންނަނަމަ ޔުކްތާ މާލެ ނުގެނައީހެވެ.\nއޭނާ ފޮނި އުންމީދަކާއެކު އާރިޒަށް ސައިހަދައިދިނެވެ. އޮފީހަށް ދިއުމުގެ ކުރިން އޭނާ އާރިޒާއި ވާހަކަދައްކަން ބޭނުންވެއެވެ. އޭނާގެ ސުވާލު ތަކުގެ ޖަވާބު ބޭނުންވެއެވެ. އާރިޒު އޭނާ ބޭނުންވޭތޯ ބަލަން ބޭނުންވެއެވެ. އޮފީހަށް ދާން ތައްޔާރުވެގެން އައި އާރިޒު ޔުކްތާއަށް ބަލާވެސް ނުލައެވެ. ޔުކްތާ ތައްޔާރުކުރި އެއްޗިހީގެ ރަހަވެސް ބަލާނުލިއެވެ. އޭނާ ފުރިޖް ހުޅުވާލިއެވެ. އަދި ޕާންފޮއްޗެއްނަގާ އަމިއްލައަށް ޓޯސްޓްކޮށްލިއެވެ. އޭނާ ބިސްގަނޑަކާއިއެކު ސައިބޮއިގެން އޮފީހަށް ދިޔައެވެ. މީ މިހާރު އާރިޒުގެ އާދައެވެ. އޭނާ ޔުކްތާއަކާ އެއްވެސް ގުޅުމެއް ނެތެވެ. ހަފުތާއެއް ވީއިރުވެސް އާރިޒުގެ މިޒާޖަކަށް ބަދަލެއް ނާދެއެވެ. އާރިޒު ޔުކްތާ އަކާ ވާހަކައެއް ނުދައްކައެވެ. ޔުކްތާގެ އެކަހެރި ކޮށްލުމަކަށް ބަދަލެއް ނާދެއެވެ. މިކަމާ ޔުކްތާވަނީ އިންތިހާއަށް ދެރަވެފައެވެ.\nހުކުރުދުވަހަކީ ބަންދު ދުވަހެއްކަމުން އެހެން ދުވަސްތަކާ ޚިލާފަށް ހުރިހާ ވަގުތަކު އާރިޒު ހުރީ ގޭގައެވެ. ރޭގަނޑު ބޭރަށް ނިކުންނަން އުޅެނިކޮށް ވާރޭ ވެހެން ފެށުމުން ވާރޭ ހުއްޓަންދެން އާރިޒު ނުހަނު ހަމަޖެހިލައިގެން ސިޓިން ރޫމުގައި ކޮފީއެއް ބޯން އިނެވެ. ޔުކްތާ ދެފަހަރަކު ސިޓިންރޫމަށް ނިކުންނަން އުޅުނެވެ. އޭނާ އާރިޒާ ވާހަކަ ދައްކަން ބޭނުންވެއެވެ. އާރިޒު އޭނާ ގެންގުޅެން ބޭނުން ނުވާނަމަ ރަސްމީގޮތުން ކައިވެނި ނިންމާލަން އެދެން ބޭނުންވެއެވެ. އެވާހަކަ ދައްކަން ނިކުންނަ ކޮންމެ ފަހަރަކު އާރިޒު ފެނުމުން އޭނާގެ ދެފައި ތުރުތުރު އަޅައެވެ. ދާހިއްލާ ކަންބޮޑުވެއެވެ. ބުނަންވީ އެއްޗިހި ހަނދާން ނެތެއެވެ. މިކަމުން ޔުކްތާގެ ހިތް ފަޅައިގެން ދާވަރުވިއެވެ. އޭނާ ބޭނުން ނުވާއިރު ރަށުން ގެނައީ ކީއްވެ ހެއްޔެވެ؟ މިހާ ބޮޑު އެކަނިވެރިކަމެއް ދިނުމަށްވުރެ ނިކަމެތި ކަމާއެކު އުޅެން ރަށުގައި ނުބެހެއްޓީ ކީއްވެ ހެއްޔެވެ؟ ހުރިހާ ކުށެއްވެސް ކުރީ އާރިޒެވެ. އޭގެ ސަޒާ ލިބެނީ އޭނާއަށެވެ. ހުރިހާ ކަމެއް އޮޅުވާލީ އާރިޒެވެ. އޭގެ ހިތިވޭން ލިބުނީ އޭނާއަށެވެ. އާރިޒުދެކެ އިންތިހާއަށް ލޯބިވީ އޭނާއެވެ. އެލޯބީގެ ހިތި އިހުސާސް ކުރެވެނީ އޭނާއަށެވެ.\n"އަޅުގަނޑު ނިކަމެއްޗެއް ވީމަތޯ ހުރިހާ އަނިޔާއެއް މިލިބެނީ......" ޔުކްތާ އަކަށް ފުރިހަމައެއް ނުކުރެވުނެވެ. އޭނާގެ އަޑުބެދިއްޖެއެވެ. އާރިޒުގެ އެންމެ ނަޒަރަކުން އޭނާގެ ބަސް ހުއްޓުނެވެ. ބުނަން އުޅުނު ބަސް ހަނދާން ނެތުނެވެ.\n"ޔުކްތާ ރަށުގައި އުޅެން ބޭނުން ވިއަސް އަހަރެންގެ ރުހުމާނުލައި ނޫޅެވޭނެ." ޔުކްތާއާއި ދިމާއަށް އެނބުރި އާރިޒުގެ ހަރުކަށި އަޑުން ބުންޏެވެ.\n''އަޅުގަނޑު ބޭނުން ނޫނީވިއްޔާ ދިޔަ ނުދެއްވަނީ ކީއްވެތޯ." އެންމެފަހުން ޔުކްތާގެ މައިގަނޑު ޝަކުވާ ކުރެވުނެވެ.\n"ޔުކްތާއަށް އަހަރެންގެ ހުއްދަނުހޯދާ އެއްވެސް ތަނަކަށް ދިއުމުގެ މިނިވަންކަމެއް ނޯންނާނެ. ތީ އަހަރެންގެ އަނބިމީހާ ނޫންތަ؟" އަދިވެސް އާރިޒު ހުރީ ރުޅިއައިސް ފައެވެ.\n"އަޅުގަނޑު މީ އަނބިމީހާއަށް ވީމަތޯ މިހުރިހާ ކަމެއް މިލިބެނީ." ޔުކްތާއަށް ރޮވެން ފެށިއެވެ.\n"ޔުކްތާއަށް ކޮން އަނިޔާއެއް ދީގެން ކުއްލިއަކަށް ފުރީ. ޔުކްތާ ތިއީ އަހަރެން ވާންއުޅޭ ދަރިފުޅުގެ މަންމަ. ދިއުމުގެކުރިން އަހަރެން ގާތު ނުބުނެވޭތަ ޔުކްތާ ތިއިނީ އަހަރެންގެ ދަރިއަކަށް ބަލިވެކަމެއް. ޔުކްތާ އަހަރެންގާތު އުޅެން ބޭނުންނޫންނަމަ އަހަރެން ޔުކްތާއެއް ނުހިފަހައްޓާނަން. އެކަމަކު އެދަރިފުޅު ހުންނަން ޖެހޭނީ މިގޭގައި. ދަރިފުޅުގެ ހުރިހާ ކަމެއް ބަލަހައްޓަން ޖެހޭނީ ޔުކްތާއަށް." އާރިޒުގެ އަޑު މަޑުވިއެވެ.\n"އަޅުގަނޑު...." ޔުކްތާ ބަނޑު ބޮޑުކަމެއް އެއްވެސް މީހަކަށް ނާންގައެވެ. އެހެންކަމުން އޭނާ ހައިރާންވިއެވެ.\n''ޔުކްތާގެ ޕްރެގްނެންސީ ރިޕޯޓް އަހަރެން ދުށިން. އަދި އަނޫ ކޮޕީ ހައްދައިގެން ގެނައި ލިޔުންތައްވެސް ދުށިން. ޝިޔާއަކީ ޔުކްތާގެ ދަރިއެއްކަން އެނގުނީ ޝިޔާ ނިޔާވި ފަހުން. މަންމައާއި ޔުކްތާގެ ބައްޕައާއި ކޯޓުގައި ވެވިފައިވި އެއްބަސްވުންތައް އެނގުނީ އާއިލާއާބެހޭ މިނިސްޓްރީއިން. ޝިޔާ ނިޔާވުމުން ހުރިހާކަމެއް ބެލުމުން. އެވާހަކަ ނުބުނެ ލަސްކޮށްލީ ޔުކްތާ ދެރަވާނެތީ. ޝިޔާގެ ހަނދާންތަކުން ޔުކްތާއަށް އަސަރުކުރާކަމަށް ޑޮކްޓަރު ބުނެފައިވާތީ." އާރިޒުގެ އަޑު މަޑުވިއެވެ.\n"ދެން އަނޫއޯ. އަޅުގަނޑު ހުރިހާކަމެއް ދުށިން." އޭނާގެ ދެލޯވަނީ ކަރުނުން ތެމިފައެވެ. އޭނާ އާރިޒު ގާތަށް އައިއިރު ގިސްލެވެއެވެ.\n"މޮޔަ ކުއްޖާ. އެއީ އޭނާގެ މަކަރުވެރިކަން. އޭނާބޭނުންވީ އަހަރުމެން ދެމީހުން ދުރުކުރުވަން. އެލިޔުންތައްވެސް އެއީ އޮފީހުގައި ހުއްޓާވަގަށް ކޮޕީހައްދާފައިވާ އެއްޗިހި. އެކަމަކު އެހެން އަހަރެމެން ދުރެއް ނުކުރެވޭނެދޯ." އޭނާ ޔުކްތާގެ އަތުގައި ހިފާލިއެވެ.\n"އަޅުގަނޑު އަނޫއަށް ވުރެ ހުތުރީތޯ. އަޅުގަނޑު އަނޫއަށްވުރެ ރަނގަޅު ނޫނީތޯ." ޔުކްތާ ޝަކުވާކުރީ ކުޑަކުއްޖެއް ފަދައިންނެވެ.\nއާރިޒަށް ޔުކްތާ ފެނުނީ މައުސޫމު ނިޔަނެތި ކުއްޖެއްގެ ގޮތުގައެވެ. ބޮޑާހާކާ ޅަކުއްޖެއްގެ ގޮތުގައެވެ. އޭނާގެ ހިތުގައި ޔުކްތާއަށްޓަކައި އުފެދިފައިވާ ލޯބިން ހިތް ބަނޑުންދާވަރުވިއެވެ.\n"ތިހާ ލޯބި އަދި ފުރިހަމަ ކުއްޖެއް އަހަރެން ދުވަހަކުވެސް ނުދެކެން." އޭނާ ޔުކްތާ ގަޔާ ކައިރި ކޮށްލިއެވެ.\n"އެކަމަކު.... އަޅުގަނޑު ހަމަލޮލުން ދުށީމޭ.'' ޔުކްތާއަށް އަދިވެސް ގަބޫލެއް ނުކުރެވެއެވެ.\n"އެހެންވީއިރު އެ ރައޫފާއި ޔުކްތާ..." އާރިޒަށް ނުބުނެވެނީސް ޔުކްތާ އާރިޒު ހުއްޓުވިއެވެ.\n"ދޫންޏާ.. ލޮލަށް ފެންނަ ކޮންމެ ކަމަކީ ގަބޫލު ކުރެވޭނޭކަމެއް ނޫން. އެހެން އެކަން އޮތްނަމަ އަހަރެން ޔުކްތާއާއި އެނުބައިމީހާގެ ނުބައި ޢަމަލު ފެނި ޔުކްތާ އެކަނި ކޮށްލާ ދިޔަނަމަ..... ނަމަވެސް އަހަރެން ޔުކްތާއަށް އިތުބާރުކުރަން... އަހަރެން ޔުކްތާދެކެ ވަރަށް ލޯބިވޭ." އާރިޒު ކުރިއަށްވުރެ ބޮޑަށް ޔުކްތާ ގަޔާކައިރި ކޮށްލިއެވެ. ދުނިޔޭގެ ހުރިހާ އުފަލަކާއި ހިތްހަމަޖެހުމެއް ދެމުންނެވެ. ރައްކާތެރިކަމާއި ހިމާޔަތް ދެމުންނެވެ. ދެންދުވަހަކުވެސް ޔުކްތާއަކަށް އަދި އޭނާގެ ދަރިއަކަށް އެކަހަލަ ބިރުވެރިކަމެއް އިހުސާސް ކުރާކަށް ނުޖެހޭނެ ކަމުގެ ޔަގީންކަމާ އެކުގައެވެ.\nރައޫފަށް އޭނާގެ ކުށުގެ އަދަބު ލިބުނެވެ. ނުވައަހަރުގެ ޔުކްތާއާއި ޖިންސީ އަނިޔާ ދިނުމުގެ ކުށުގައި އުމުރަށް ޖަލަށްލެވުނެވެ. އާރިޒުގެ ހެކިބަހާއި އޭނާގެ ފަލަ މަސްގަނޑުގައިވި ޔުކްތާ ވަޅިން ޖެހި ލަކުނު އެއީ ހެކިކަން ސާބިތު ވިއެވެ. އޭނާ އަމިއްލައަށް ކުށަށް އިއުތިރާފުވެ ޔުކްތާގެ ކިބައިން މާފަށް އެދުނުތަން މުޅި ރާއްޖޭގެ ރައްޔިތުންނަށް ޓީވީންނާއި ނޫސްތަކުން ފެނިގެން ދިޔައެވެ. އޭގެ ސަބަބުން މިގޮތަށް ފޮރުވިފައި ހުރި އެތައް މައްސަލައެއް ކޯޓަށް ހުށައެޅި އަނިޔާ ލިބުނު ކުދިންނަށް އިންސާފު ލިބިގެން ދިޔައެވެ. މައިންބަފައިން އެކަމަށް ސަމާލުވެ ހޭއަރައި ކުދިން އެފަދަ މީހުންނާ ދުރު ކުރަމުންދެއެވެ. މުޖުތަމައުގައި އެކަހަލަ މީހުން އެކަހެރި ކުރެވެމުން ދިޔައެވެ. އަދުލު އިންސާފު ގާއިމު ނުކުރެވޭ އަދި ޚިޔާނާތާއި ރިޝްވަތު ހިފާ ނިކަމެތިންގެ މައްސަލަތައް ނުބެލި މީދޫ ގާޒީ ވަޒީފާއިން ވަކިކުރެވި އަދުލުވެރި ވެރިއަކު ހަމަޖެހިގެން ދިޔައެވެ.


ފާތިމަތު ޔަމާނީ 24 ނޮވެމްބަރ 2021\nމޮންގޯލިއާގެ ގައުމީ އެއާލައިން، މިއަޓް މޮންގޯލިއަން އެއާލައިންސް އިން މޮންގޯލިއާއާއި ރާއްޖެއާ ދެމެދު ސީދާ ދަތުރުތަކެއް ފަށައިފިއެވެ. މޮންގޯލިއާގެ ޓްރެވަލް އެޖެންސީއެއް ކަމަށްވާ ކްރޫސް ޓުއާ މޮންގޯލިއާއ...\nއަބްދުﷲ ޔާމީން 23 ނޮވެމްބަރ 2021\nރާއްޖޭގެ ދެކުނަށް މޫސުން ގޯސްވެ ވައިޓް އެލާޓް ނެރެފިއެވެ. މޫސުމާ ބެހޭ ގައުމީ އިދާރާއިން ވައިޓް އެލާޓް ނެރެފައިވަނީ ލ. އަތޮޅުން ފެށިގެން އައްޑޫސިޓީއާ ހަމައަށެވެ. މިސަރަހައްދަށް ވައިޓް އެލާޓް ނެރެފައި...\nމޫސުން ގޯސްވާނެކަމަށް ލަފާކޮށް މެދު ރާއްޖެތެރެއަށް ހުދު ސަމާލު ނެރެފި\nޒިދާން މުޙައްމަދު 22 ނޮވެމްބަރ 2021\nމޫސުން ގޯސްވާނެކަމަށް ލަފާކޮށް މެދު ރާއްޖެ ތެރެއަށް ހުދު ސަމާލު ނެރެފިއެވެ. މޫސުމާ ބެހޭ ގައުމީ އިދާރާއިން ބުނީ ހޯމަ ދުވަހުގެ 19:00ން އަންގާރަ ދުވަހުގެ 01:00 އަށް އދ. އަތޮޅުން ފެށިގެން ތ. އަތޮޅަށް ހުދު...\nރާއްޖޭގެ ދެކުނަށް މޫސުން ވަރަށް ގޯސް، ރީނދޫ ސަމާލު ނެރެފި\nޒިދާން މުޙައްމަދު 21 ނޮވެމްބަރ 2021\nރާއްޖޭގެ ދެކުނުގެ އަތޮޅުތަކަށް މޫސުން ވަރަށްގޯސްވެ ރީނދޫ ސަމާލު ނެރެފި އެވެ. މޫސުމާ ބެހޭ ގައުމީ އިދާރާއިން ރީނދޫ ސަމާލު ނެރެފައިވަނީ ލ. އަތޮޅުން ފެށިގެން އައްޑޫސިޓީއާ ހަމައަށެވެ. މި ސަރަހައްދުތަކަށް ސ...\nމޫސުން ގޯސްވާނެކަމަށް ލަފާކޮށް ރާއްޖޭގެ ބޮޑު ބަޔަކަށް ހުދު ސަމާލު ނެރެފި\nޒިދާން މުޙައްމަދު 20 ނޮވެމްބަރ 2021\nމޫސުން ގޯސްވާނެ ކަމަށް ލަފާކޮށް ރާއްޖޭގެ ބޮޑު ބަޔަކަށް ހުދު ސަމާލު ނެރެފިއެވެ. މޫސުމާ ބެހޭ ގައުމީ އިދާރާ އިން ބުނީ މިއަދުގެ ހެނދުނު 09:30 އިން ފެށިގެން ހަވީރު 4:00 އާ ހަމައަށް މޫސުން ގޯސްވާނެ ކަމަށް ލ...\nމޫސުން ގޯސްވެ، ހއ އަތޮޅުން ފެށިގެން ބ އަތޮޅަށް ޔެލޯ އެލާޓް ނެރެފި\nފައުޒާ މުހައްމަދު 15 ނޮވެމްބަރ 2021\nމޫސުން ގޯސްވެ، މޫސުމާއި ބެހޭ ގައުމީ އިދާރާ (މެޓް އޮފީސް) އިން ހއ އަތޮޅުން ފެށިގެން ބ އަތޮޅަށް ޔެލޯ އެލާޓް ނެރެފިއެވެ. މެޓް އޮފީހުން ބުނީ، ހއ. އަތޮޅުން ފެށިގެން ބ އަތޮޅަށް ބޯކޮށް ވާރޭ ވެހި ގުގުރާނެ ކަމ...\nމޫސުން ގޯސްވާނެ ކަމަށް ލަފާކޮށް ބޮޑު ސަރަހައްދަކަށް ރީނދޫ ސަމާލު ނެރެފި\nމުހައްމަދު ހަފީޒް 15 ނޮވެމްބަރ 2021\nމޫސުން ގޯސްވާނެ ކަމަށް ލަފާކޮށް ރާއްޖެގެ ބޮޑު ސަރަހައްދަކަށް ރީނދޫ ސަމާލު ނެރެފިއެވެ. މޫސުމާ ބެހޭ ގައުމީ އިދާރާއިން ރީނދޫ ސަމާލު ނެރެފައި ވަނީ ހއ އަތޮޅުން ފެށިގެން ބ އަތޮލާ ދެމެދުގެ ސަރަހައްދުތަކަށެވެ...\nމޫސުން ގޯސްވާނެކަމަށް ލަފާކޮށް ރާއްޖޭގެ ބޮޑު ސަރަހައްދަކަށް ހުދު ސަމާލު ނެރެފި\nޒިދާން މުޙައްމަދު 14 ނޮވެމްބަރ 2021\nމޫސުން ގޯސްވާނެކަމަށް ލަފާކޮށް ދިވެހިރާއްޖޭގެ ބޮޑު ސަރަހައްދަކަށް ހުދު ސަމާލު ނެރެފި އެވެ. މޫސުމާ ބެހޭ ގައުމީ އިދާރާއިން ހުދު ސަމާލު ނެރެފައި ވަނީ ހއ އަތޮޅުން ފެށިގެން ވ އަތޮލާ ދެމެދުގެ ސަރަހައްދުތަކަ...\nފިލްމީ އަދި ޓީވީ ތަރިންގެ ކައިވެނީގެ މޫސުން ފެށިއްޖެ!\nފާތުމަތު އަނީސާ 14 ނޮވެމްބަރ 2021\nފިލްމީ އަދި ޓީވީ އެކްޓަރުންގެ ކައިވެނީގެ މޫސުން ފެށިއްޖެ އެވެ. އެގޮތުން ހޯމަ ދުވަހު އެކްޓަރު ރާޖްކުމާރު ރާއޯ އާއި ބަތަލާ ޕަތުރާލޭކާ ވަނީ ކައިވެނި ކޮށްފަ އެވެ. ގާތްގަނޑަކަށް 10 ވަރަކަށް އަހަރު ލޯބިވެގެ...\nއުތުރާއި މެދު ރާއްޖެތެރެއަށް މޫސުން އިތުރަށް ގޯސްވެ ޔެލޯ އެލާޓު ނެރެފި\nއ-ވޮއިސް 13 ނޮވެމްބަރ 2021\nއުތުރުގެ އަތޮޅުތަކަށާއި މެދު ރާއްޖެއަށް މޫސުން އިތުރަށް ގޯސްވުމުގެ ސަބަބުން ޔެލޯ އެލާޓު ނެރެފި އެވެ. މޫސުމާބެހޭ ގައުމީ އދާރާ (މެޓްއޮފީސް) އިން މި އެލާޓް ނެރެފައިވަނީ ހއ އަތޮޅުން ފެށިގެން އދ އަތޮޅާ ހަމ...\nޒިދާން މުޙައްމަދު 42 މިނެޓު ކުރިން\nފާތިމަތު ޔަމާނީ 46 މިނެޓު ކުރިން


މެޑިކަލް ކޮލެޖާ މެދު ޑރ. ޝީޒާގެ އުއްމީދު ބޮޑު - Dhivehi Post\nއާޓިކަލް ޕޯސްޓްކުރީ ދިވެހި ޕޯސްޓް 12 މަސް ކުރިން أبريل 22, 2019 01298\nރާއްޖޭގައި ތިބެގެން ޑޮކްޓަރުކަން ކިޔެވިދާނެ ކަމަކަށް، މީގެ ދެތިން އަހަރު ދުވަހު ކުރިއަށް ބެއްޔަސް، ދަރިވަރުންގެ ހިތަކަށް ނާރާނެ އެވެ. ނަމަވެސް ތައުލީމީ ދާއިރާއަށް އަންނަ ބޮޑު ކުރިއެރުންތަކާ އެކު އެ ބިންގާ މިހާރު ވަނީ އަޅައިފަ އެވެ. ރާއްޖޭގެ ތާރީހުގައި ވެސް ފެށި އެމްބީބީއެސްގެ ފުރަތަމަ ކޯސް، ގައުމީ ޔުނިވާސިޓީގެ ހިޔާވަހިކަމުގައި ކުރިއަށް ދާއިރު 22 ދަރިވަރުން އަންނަނީ ކިޔަވަމުންނެވެ. އޭގެ ދެވަނަ ބެޗުގައި 36 ދަރިވަރުން ހިމެނެ އެވެ.\nޑޮކްޓަރުކަން ކިޔަވައިދެމުން އަންނަ މެޑިސިން ސްކޫލުގެ ޑީން ޑރ. ޝީޒާ އަލީ ވިދާޅުވި ގޮތުގައި މެލޭޝިޔާގެ ގައުމީ ޔުނިވާސިޓީ ކަމަށް ވާ ކެބެންސާން ޔުނިވާސިޓީއާ ގުޅިގެން ކުރިއަށް ގެންދާ ޕްރޮގްރާމަށް ބޮޑު ތަރުހީބެއް އެބަ އޮތެވެ. އެގޮތުން ފުރަތަމަ ބެޗަށް ކުރިމަތިލި ދަރިވަރުންނަށް ވުރެ، ދެ ވަނަ ބެޗަށް ކުރިމަތިލި ދަރިވަރުންގެ އަދަދު އިތުރުވުމަކީ އޭގެ ހެއްކެއް ކަމަށް އޭނާ ވިދާޅުވި އެވެ.\nމުޅިން ވަކި މެޑިކަލް ކޮލެޖެއް ގާއިމްކުރެވެންދެން، ކޯހުގެ ދަރިވަރުން ކިޔަވަން ހަމަޖައްސާފައިވަނީ އަލަށް ހަދާފައިވާ ދަރުމަވަންތަ ހޮސްޕިޓަލްގެ ދެ ފްލޯ އެވެ. ނަމަވެސް މެޝިންތަކާއި ބޭނުންވާ އެހެން ސާމާނު ބަހައްޓާ އަދި ނުނިމޭތީ، މިވަގުތު ކިޔަވަނީ ނާސިން ސްކޫލާއި ހެލްތު ފެކަލްޓީގެ ކްލާސްތަކުގަ އެވެ. ނޮވެމްބަރު މަހުން ފެށިގެން ޖެނުއަރީއާ ހަމައަށް ފުރަތަމަ ބެޗުގެ ދަރިވަރުން މެލޭޝިއާގެ ކެބަންސާން ޔުނިވާސިޓީގައި ހޭދަކުރި އެވެ.\nމެޑިކަލް ކޮލެޖާ ގުޅޭ ގޮތުން، އެ ކޮލެޖުގެ ޑީން ޑރ. ޝީޒާ “މިހާރު” އަށް އިންޓަވިއުދެއްވަނީ — ފޮޓޯ: ނިޝާން އަލީ/ މިހާރު\nކޯހުގެ ކޮލެޓީ ދެމެހެއްޓޭނެ\nމަތީ ތައުލީމުގެ އެކި ކޯސްތައް ރާއްޖެގައި ހިންގާއިރު، އެ ޕްރޮގްރާމުތަކުގެ ފެންވަރާއި ކުރިއަށްގެންދާ ގޮތާ މެދު ސުވާލު އުފައްދާ މީހުން މަދެއް ނޫނެވެ. ހާއްސަކޮށް ޑޮކްޓަރުން ތަމްރީނުކުރުން ފަދަ ކޯސްތަކަށް، އިތުރަށް ސަމާލުކަން ދޭން ޖެހެ އެވެ. އެކަމަށް ޝީޒާ ދެއްވާ ޔަގީންކަމަކީ މިއީ އެވެ؛\n“މެލޭޝިޔާ ޔުނިވާސިޓީއަކާ ގުޅިގެން ކުރާ މަސައްކަތަކީ ކޮލެޓީ ކަށަވަރުކުރަން ލިބޭ ވަރަށް ބޮޑު ހިތްވަރެއް. ކެބަންސާން ޔުނިވާސިޓީން ގަބޫލުކުރާ ފެންވަރަށް ކުރިއަށްނުގެންދާ ނަމަ އެ މަސައްކަތް އެމީހުން ކުރިއަށް ނުގެންދާނެ… ކޮލެޓީއަކީ އެ ޔުނިވާސީން ވަރަށް ބަލާ ކަމެއް،” އައިޖީއެމްއެޗުގައި ލޮލުގެ ޑޮކްޓަރުކަމާއި ހެލްތު މިނިސްޓްރީގެ ޑިރެކްޓަ ޖެނެރަލްކަން ކުރައްވާފައިވާ ޑރ. ޝީޒާ ވިދާޅުވި އެވެ.\nއޭނާ ވިދާޅުވި ގޮތުގައި ރާއްޖޭގައި ވެސް ކިޔަވައިދޭނީ މެލޭޝިޔާގެ ގައުމީ ޔުނިވާސިޓީގެ ސިލަބަހަަށް ވުމަކީ ލިބޭ އިތުރު ޔަގީންކަމެކެވެ.\nމެޑިކަލް ކޮލެޖުގެ ދަރިވަރުން ކިޔަވަން ބޭނުންކުރާ ބައެއް ސާމާނު –ފޮޓޯ: ހުސެއިން ވަހީދު/ މިހާރު\n“އެކޮޅުގައި [މެލޭޝިޔާގައި] ކިޔަވައިދިނުން ތަންފީޒުކުރާ ގޮތަށް މިކޮޅުގައި ވެސް ކިޔަވައިދޭނީ. ލާނިން މެޓީރިއަލްސް އާއި އިމްތިހާނާ ގުޅޭ އެއްޗެހި ވެސް ފޮނުވާނީ މެލޭޝިޔާއިން. ހުރިހާ ޓްރެއިނެއް ވެސް ދޭނީ އެމީހުން. މޮނީޓާ ވެސް ކުރާނެ ކިޔަވައިދެނީ ކިހިނެއްތޯ، އެމީހުން ބޭނުންވާ ގޮތަށްތޯ ބަލާނެ،” ޝީޒާ ވިދާޅުވި އެވެ.\nއޭނާ ވިދާޅުވި ގޮތުގައި ރާއްޖެއިން ބޭރަށް ދިއުމުގެ ބަދަލުގައި އެމްއެންޔޫއާ ގުޅިގެން ޑޮކްޓަރުކަން ކިޔެވުމުގެ ފުރުސަތު ބޭނުންކުރުމުގެ ބައިވަރު ސަބަބުތައް އެބަ ހުއްޓެވެ. އޭގެ ތެރޭގައި ފެންވަރު ރަނގަޅުވުމާއި ސަރުކާރުގެ ހަރަދުގައި ކިޔެވުމުގެ އިތުރުން އުފަން ގައުމުގައި ތިބެގެން މަތީ ތައުލީމް ހާސިލްކުރުމަކީ ލިބޭ ހިތްހަމަޖެހުމެއް ކަމަށް ޑރ. ޝީޒާ ވިދާޅުވި އެވެ. އެކަންކަމުގެ އިތުރުން، ހިތްހަމަޖެހޭ ރީތި މާހައުލެއްގައި ކިޔެވުމަކީ ދަރިވަރުންނަށް އެހީއަކަށް ވާނެ ކަމަށް ވެސް އޭނާ ގަބޫލުކުރައްވަ އެވެ.\nފަސް އަހަރުގެ މުއްދަތަކަށް ހިންގާ ކޯހުގެ ފީ އަށް އަހަރެއްގެ މައްޗަށް 123،000ރ. އަރަ އެވެ. އެއީ 8،000 ޑޮލަރެވެ. ނަމަވެސް އާ ސަރުކާރުން ހުޅުވާލައިފައިވާ ޑިގްރީއަށް ހިލޭ ކިޔެވުމުގެ ފުރުސަތުގެ ދަށުން، އެ ޕްރޮގްރާމްގައި ވެސް ކިޔެވޭނެ އެވެ.\nދަރުމަވަންތަ ހޮސްޕިޓަލުން، މެޑިކަލް ކޮލެޖަށް ހާއްސަކޮށްފައިވާ ފްލޯއެއް –ފޮޓޯ: ނިޝާން އަލީ/ މިހާރު\nދަރުމަވަންތަ ހޮސްޕިޓަލުގައި، މެޑިކަލް ކޮލެޖަށް ހާއްސަކޮށްފައި ވަނީ އަށެއް އަދި 14 ވަނަ ބުރި އެވެ.\nޑެޑް ބޮޑީގެ ބަދަލުގައި ބޭނުންކުރާނީ އެންމެ ފަހުގެ ޓެކްނޮލޮޖީ\nމަރުވެފައިވާ އިންސާނުންގެ ހަށިގަނޑުގެ ބަދަލުގައި ކޯހުގެ އަމަލީ ބައިގައި އެމްއެންޔޫގެ ދަރިވަރުން ބޭނުންކުރާނީ ވާޗުއަލް ޑިސެކްޝަން ޓޭބަލް ނަމަކަށް ކިޔާ އެންމެ ފަހުގެ ޓެކްނޮލޮޖީ އެވެ. ސިއްހީ ހިދުމަތް ދިނުމުގެ ވަސީލަތްތައް އުފެއްދުމަށް ދުނިޔޭގައި އެންމެ ކުރިއަރާފައިވާ އެއް ކުންފުނި، ސްވިޑްންގެ ސެކްޓްރާގެ އެ ވަސީލަތް ބޭނުންކުރާނީ އިންސާނުންގެ ހަށިގަނޑާ ގުޅޭ ފުރިހަމަ ތަފްސީލު ހޯދުމަށެވެ. ނާރުތަކާއި ސެލްތަކާއި ކަށިތަކާއި ހަށިގަނޑު އެތެރޭގެ އެންމެ ފުރިހަމަ މައުލޫމާތު އެއިން ލިބޭނެ އެވެ.\nޝީޒާ ވިދާޅުވީ މަރުވެފައިވާ އަސްލު ހަށިގަނޑު ބޭނުންކުރުމާއި ޓެކްނޮލޮޖީ ބޭނުންކޮށްގެން ކިޔަވައިދިނުމުގައި ތަފާތުތަކެއް ހުންނާނެ ކަމަށެވެ. އަސްލު ހަށިގަނޑު ބޭނުންކޮށްގެން ކިޔަވައިިދޭއިރު ދަރިވަރުންނަށް ކުރާ އަސަރު ވާޗުއަލްކޮށް ފިލާވަޅު ނަގާ އިރު ނުކުރިޔަސް، ޓެކްނޮލޮޖީގެ އެހީގައި މާ ތަފްސީލުކޮށް ކިޔެވޭނެކަން އޭނާ ފާހަގަކުރެއްވި އެވެ.\nވާޗުއަލް ޑިސެކްޝަން ޓޭބަލް: އޭގައި އިންސާނާގެ ހަށިގަނޑުގެ ފުރިހަމަ މައުލޫމާތު ހިމެނޭ –ފޮޓޯ: ހުސެއިން ވަހީދު/ މިހާރު\n“އަސްލު ޑެޑް ބޮޑީއަށް ވުރެ ބޮޑަށް، ވާޗުއަލް ޑިސެކްޝަން ޓޭބަލް އިން ޑީޓެއިލްކޮށް ބަލައިލެވޭނެ. ޑެޑް ބޮޑީގައި ވާ ގޮތަކީ، އެއްވެސް ނާރެއް ބުރިވެއްޖިއްޔާ ދެން އޭތި ރަނގަޅަށް އިންނައިރު އިންނަ ގޮތަކަށް އަނެއްކާ ނުދާނެ، ބުރިވި އެއްޗެއް އިންނާނީ ބުރިވެފައި. ވާޗުއަލް ޑިސެކްޝަން ޓޭބަލުގައި ނުބައިކޮށް އެއްޗެއް ހަދައިގެން ބުރިވިއަސް އޭތި އަނެއްކާ ގުޅާފައި ހެދޭނެ،” ޑރ. ޝީޒާ ވިދާޅުވި އެވެ.\nވާޗުއަލް ޑިސެކްޝަން ޓޭބަލް ބޭނުންކޮށްގެން ކިޔަވައިދޭނީ ނޭޕާލްގެ ތަޖުރިބާކާރު ޑޮކްޓަރެކެވެ. އެގޮތުން ފުރަތަމަ ދެ އަހަރު އެ ބޭނުންކޮށްގެން ކިޔަވާއިރު ދަރިވަރުން ހޮސްޕިޓަލަށް ވެސް ދާނެ އެވެ ހޮސްޕިޓަލުން ލިބޭ ތަޖުރިބާއާ އެކު ވަރަށް މުހިއްމު ކަންތައްތަކެއް ދަސްވާނެ ކަމަށް ޑރ. ޝީޒާ ވިދާޅުވި އެވެ.\nވާޗުއަލް ޑިސެކްޝަން ޓޭބަލް މަސައްކަތްކުރާ ގޮތް ޝީޒާ ދައްކާލައްވަނީ — ފޮޓޯ: ނިޝާން އަލީ/ މިހާރު\nވާޗުއަލް ޑިސެކްޝަން ޓޭބަލްގައި ހުންނާނީ މައިގަނޑު ތިން ބައެކެވެ. އެއް ބައިގައި، ހަށިގަނޑުގެ ބައިތައް ކިޔަވައިދޭން ބޭނުންކުރާ ފޮޓޯ އާއި ވީޑިއޯ އެވެ. ދެ ވަނަ ބަޔަކީ އޮންލައިން ޕޯޓަލް މެދުވެރިކޮށް ލިބޭ މައުލޫމާތެވެ. ތިން ވަނަ ކަމަކަށް ބަލިމީހުންގެ ސީޓީ ސްކޭނާ އެއްޗެހި ވާޗުއަލް ޑިސެކްޝަން ޓޭބަލަށް އަޅައިގެން ދިރާސާކުރުމެވެ.\nއޮންލައިން ޕޯޓަލް މެދުވެރިކޮށް ދަރިވަރުންނަށް ވެސް ކިޔެވޭނެ އެވެ. އެއީ ސިއްހީ ދާއިރާގެ ކޯސްތަކަށް ހާއްސަކޮށްގެން ހަދާފައިވާ ޕޯޓަލެކެވެ.\nރާއްޖެއިން ބޭރުން ދަރިވަރުން ގެނައުން: އެންމެ ބޮޑު އަމާޒު\nއެމްއެންޔޫން ހިންގާ ކޯސްތަކުގެ ފެންވަރު ރަނގަޅުވުމުގެ ސަބަބުން މިހާރު ވެސް އެ ޔުނިވާސިޓީގެ ބައެއް ކޯސްތަކުގައި ބޭރު ގައުމުތަކުގެ ދަރިވަރުން އެބަ ތިއްބެވެ. ހަމަ އެގޮތަށް، އެމްބީބީއެސް ޕްރޮގްރާމަށް ވެސް ބޭރުގެ ދަރިވަރުން ގެނައުމަކީ މެޑިކަލް ކޮލެޖުގެ އަމާޒެކެވެ.\nޑރ. ޝީޒާ ފާހަގަކުރެއްވި ގޮތުގައި، ރާއްޖޭގައި ޑޮކްޓަރުކަން ކިޔަވައިދޭން ފަށާފައިވަނީ އެކަން ކުރިއަށްގެންދެވިދާނެތޯ ބެލުމަށް ތިން ހަތަރު ފަހަރެއްގެ މަތިން ބޭރުގެ ފަރާތްތަކުން އައިސް ދިރާސާތަކެއް ހެދުމަށް ފަހުގަ އެވެ. ޑޮކްޓަރުކަން ކިޔަވައިދިނުމަކީ ކުރަން ޖެހިފައިވާ ކަމެއްކަން އެ ދިރާސާތަކުން އެނގޭ ކަމަށް އޭނާ ވިދާޅުވި އެވެ.\n“ހުރިހާ ސްޓަޑީއެއްގައި ވެސް ބުނެފައިވަނީ ޑޮކްޓަރުކަން ކިޔަވައިދޭން ފެށުމަކީ ކުރަން ޖެހިފައިވާ ކަމެއްކަން. ބޭރުގެ މާހިރުން ބުނާ ގޮތުގައި ރާއްޖޭން ބޭރުގެ ކުދިން ވެސް ލިބޭނެ މިކޮޅަށް ކިޔަވަން. އެކަމަކާ ދޭތެރޭ ކުޑަކޮށް ވެސް ޝައްކެއް ނެތް،” ޝީޒާ ވިދާޅުވި އެވެ.\nއަަލަށް ކޯސް ފަށައިގެން އުޅުނަސް، ޑރ. ޝީޒާ ވިދާޅުވި ގޮތުގައި، ސްޕެޝަލިސްޓް ޑޮކްޓަރުން ތަމްރީންކުރުމަކީ ވެސް އަމާޒެކެވެ. އެކަން ހިމަނާފައި ވަނީ މެޑިކަލް ކޮލެޖުގެ ދުރު ރާސްތާގެ ޕްލޭނުގަ އެވެ.\nއިންތިގާލީ އަދާލަތުގެ ކޮމިޝަނުން ފެބްރުއަރީ7ގެ ހާދިސާ ބަލާފާނެތަ؟\nދިވެހި ޕޯސްޓް 11 މަސް ކުރިން ماي 3, 2019\nމީހުން ފާޑުކިޔާނެއެވެ. ކެރިގެން ކުރިމަތިލާށެވެ!\nއިންސާފު ހޯދަން ދުވަނީ، ‘ބޮޑުން” ތިބީ ފިލައި!\nދިވެހި ޕޯސްޓް 11 މަސް ކުރިން ماي 13, 2019


ރާސްތާ2 (40) – Esfiya – Dhivehi Vaahaka Site\n- by Kiyara - 73- February 21, 2020\nއަތު ޖެހުނު ކާއެއްޗެއް ހިފައިގެން އަލައިކާ އެނދަށް އަރާއިނެވެ. ދެފައި ވަށްކޮށްލައިގެން ޓީވީއަށް ގެއްލިފައި އިންއިރު އަނގައިގައި ކާއެއްޗިހި ހުއްޓެވެ. ޓީވީއަށް ގެއްލިފައި އިން ވަރުން އަލްޔަސް އައިކަން ވެސް އަލައިކާއަށް ނޭންގުނެވެ. އަލްޔަސް އައިސް އަލައިކާ ގާތު އިށީނެވެ. އަލައިކާ އުނގަށް ލައިގެން އިން ޗިޕްސް ދަޅުން ފޮއްޗެއް ނެގިއެވެ. އަނގަޔާ ހަމައަށް އެ ނުގެންދެވިގެން އުޅެނިކޮށް އޭނާ އަތްމަތީ އަލައިކާ ޖަހައިފައި އޭތި އަތުލިއެވެ. “ހާދަ ބާރުގަދަވެސް ކުއްޖެކޭ ދޯ މީ!” އަލައިކާ އުނގަށް ލައިގެން އިން ޗިޕްސްދަޅު ނަގައި އަލްޔަސް އަލައިކާ އުނގުތެރޭ އޮށޯވެލިއެވެ. “މި ކަހަލަ ގަޑި ގަޑީ ބާރުވެސް ގަދަވާނޭ!” މެޗަށް އިޝާރަތް ކުރަމުން އަލައިކާ ބުންޏެވެ. އަލްޔަސްވެސް ހީލާފައި ޓީވީއަށް އޭނާގެ ނަޒަރު ހުއްޓާލިއެވެ. އޭރު މެޗު ފަށަން ވެގެން ދެޓީމުގެ ކުޅުންތެރިން ދަނޑަށް އަރާ ތިއްބެވެ. “މިރޭވެސް ޔޫސުފް ބެންޗްގަތަ؟” ދަނޑުމަތީ ތިބި ކުޅުންތެރިން ތެެރެއިން ޔޫސުފް ނުފެނުމުން އަލްޔަސް އެހިއެވެ. އަލައިކާ ބޯޖަހައިލިއެވެ. “މިވަގުތު ތިހެން އޮތިމަކީ ވަރަށް ނުރައްކާތެރި ކަމެއް އިނގޭ. ތިހެން އޮވެފަ ޖެހީމަ ނުބުނާތި އެއްޗެކޭ” އަލްޔަސްގެ އިސްތަށިގަނޑު ހާވާލަމުން މަޖާވެލައިފައި އަލައިކާ ބުންޏެވެ. “ލައި އަތުން ކިތަންމެ ބާރަށް ޖެހިއަސް އަހަރެންގެ ފަރުވަލެއް ނެތް!” ހަމަޖެހިލައިފައި އަލްޔަސް ބުންޏެވެ. “ހޫމް ތިއެށް އިނގިދާނެތާ!” އަލައިކާ މޫނަށް ގޮތެއް ހަދައިފައި އަލްޔަސް ކޮލަށް ބޮސްދިނެވެ. އެއަށްފަހު ދެމީހުންވެސް ހުރިހާ ސަމާލުކަމެއް މެޗަށް ދިނެވެ.\nޔަޒަން ނިންދަވަފައި އައިރާއާއި ޔާޒްވެސް ތިބީ މެޗު ބަލަން ތައްޔާރުވެގެންނެވެ. ޔޫސުފް ޗެމްޕިއަންސް ލީގުގައި ކުޅޭ ފުރަތަމަ މެޗަށް ވުމުން އެ މެޗު ބަލަން ޔާޒްއާއި އައިރާވެސް ތިބީ ކެއްމަދުވެފައެވެ. ބެންޗުން ޔޫސުފް ފެށިކަމުގައި ވިއަސް މެޗުގެ ކޮންމެސް ހިސާބަކުން ޔޫސުފް ދަނޑަށް އަރާނެ ކަމުގެ ޔަޤީންކަން އޮވެއެވެ.\nދަންވަރުގެ އެވަގުތު މެޗު ބަލަން ސިޓިންރޫމަށް ނަވާރް ނިކުތްއިރު އިވާންވެސް ސޯފާގައި މެޗު އަޅުވައިގެން އިނެވެ. ނަވާރް ނިކުތުމުން އިވާން ހައިރާންވެގެން ނަވާރް ފުޓުބޯޅަ ބަލަން ފެށީ ކޮންއިރަކުތޯ ސުވާލު ކުރިއެވެ. “މީ އެއީ ދީނާގެ ބޯއި ފްރެންޑް ޒެވްއާ ހެދި ބެލެން ފެށުނީ. ދީނާވެސް މިހާރު ވަރަށް ފޯރި ހުރޭ ޒެވް ކުޅޭތީވެ. ދީނާ ބުނީ މިރޭ ވަރަށް ވަރުގަދަ މެޗެއް އޮންނަ ވާހަކަ އެހެންވެ މި ނިކުމެލީ ދެން ނިދި ނާންނާތިއާވެސް އެއްކޮށް” ދީނާ ބޮލަށް ހުރިހާ ކަމެއް ޖަހައިފައި ނަވާރް ހަމަޖައްސާލިއެވެ. އިވާންވެސް އިތުރަށް ސުވާލެއް ނުކުރެއެވެ. ނަމަވެސް ބެންޗުގައި އިން ޔޫސުފް ފެނުމުން ޔޫސުފްއަށް ތަޢުރީފުކުރިއެވެ. “އެ ސޮރު އެހެން އިންނަ އިރު ހަމަ ހީވަނީ އާރާޝާހެން. އާރާޝްވެސް ހުންނާނީ ހަމަ އެހެން. އަންހެން ކުދިންތައް ތިބޭނީ މޮޔަވެފަ. މި ސޮރަށްވެސް ހަމަ އެވަރު. އެކަމު އާރާޝް އަންހެން ކުދިން މޮޔަވިއަސް އަނގައިންނެއް ނުބުނާނެ. މި ސޮރު އެގޮތަށް ތަފާތު ވަރަށް އަންހެން ކުދިން ވެގެން އުޅެނީ!” އާރާޝްއާއި ޔޫސުފްގެ ތަފާތުތައް އިވާން ކިޔެވެ. ހިނިތުންވެފައި އެވާހަކަތައް އަޑު އަހަމުން ދިޔަ ނަމަވެސް ހިތަށް އުނދަގޫ ވަމުން ދިޔައެވެ. ބައްޕަ އެވާހަކަ ހުއްޓާލާތޯ ނަވާރް ދުޢާކޮށްލަ ކޮށްލާ އިނެވެ.\nދަނޑުގެ ވީއައިޕީ ބައިގައި އާރާޝް، މާނީއަދި މިންހާ ތިއްބެވެ. އެދެމީހުންގެ އިިތުރަށް އެތަނުގައި މެސީ އާދި ރޮނާލްޑޯވެެސް ތިއްބެވެ. އާރާޝް ފެނުމުން އެދެމީހުންވެސް ގޮސް އާރާޝްއާއި ސަލާން ކޮށްފައި މާނީއާއި ވެސް ވާހަކަ ދެއްކިއެވެ. އަދި ޔޫސުފް ދައްކާފައި އެއީ އާރާޝް ފަދައިން ވަރަށް ހުނަރުވެރި ކުއްޖެއް ކަމަށް ދެތަރިންވެސް ބުންޏެވެ.\n“އައި ނެވާރ އިމޭޖިންޑް ޕްލެއިން އަގައިންސްޓް ދެމް” ކްރިސްޓިއާނޯ ޖޭއާރ އަދި މަޓެއޯ މެސީއަށް އިޝާރަތް ކުރަމުން އޭނާއާއި ޖެހިގެން ބެންޗުގައި އިން ކުޅުންތެރިޔާއަށް ޔޫސުފް ބުނެލިއެވެ. “ސޭމް ބްރޯ ސޭމް” އެކުޅުންތެރިޔާވެސް ބުނެލިއެވެ. ޔޫސުފްއަށް ކުރެވެމުން ދިޔައީ މީގެ ކުރިން ދުވަހަކުވެސް ނުކުރެވޭ ފަދަ އިހްސާސްތަކެކެވެ. ބެންޗުގައި އިން އިރުވެސް އޭނާގެ ހިތްވަނީ އަވަސްވެފައެވެ.\nމެޗު ފެށީ ލިވަޕޫލިންނެވެ. މެޗުގެ ފަސްވަނަ މިނެޓުން ފެށިގެން ބޯޅަ އޮންނަނީ މެޑްރިޑް ކުޅުންތެރިން އަތުގައެވެ. މަޓެއޯއާއި ކްރިސްޓިއާނޯ ޖޭއާރް އެދެކުޅުންތެރިންގެ އުކުޅުތައް ބޭނުންކޮށްގައި ފުރިހަމަ ހުނަރު ދައްކަމުން ލިވަޕޫލްގެ ޑިފެންޑަރުންނަށް ބާރު ބޮޑު ކުރަމުން ދިޔައެވެ. އެދެކުޅުންތެރިން ހުއްޓުވަން ލިވަޕޫލްގެ ކުޅުންތެރިންނަށް ވީ އުނދަގޫ ކަމަކަށެވެ. ނަތީޖާއެއްގެ ގޮތުން މެޗުގެ އެކާވިސްވަނަ މިނެޓުގައި މެޑްރިޑުން ލީޑު ނެގިއެވެ. މަޓެއޯ މެސީގެ ހިތްގައިމު ގޯލަކުންނެވެ. އެ ގޯލްއާއެކު މަޓެއޯމެސީ ޗެމްޕިއަންސް ލީގުގެ އެސީޒަންގެ އެންމެ ގިނަ ލަނޑު ޖެހި ކުޅުންތެރިޔާގެ މަޤާމަށް ފަނަރަ ލަނޑާއެކު އެރިއެވެ.\nފުރަތަމަ ހާފް ނިމުނުއިރު މެޑްރިޑުން ލިވަޕޫލްކޮޅަށް ދެލަނޑު ޖަހައިފައި އޮތެވެ. ގިނަ ބަޔަކު އުއްމީދުކޮށްގެން ތިބީ ދެވަނަ ހާފު ފެށޭ އިރު ކޯޗު ފިރްމިނޯ ޔޫސުފް ބޭނުން ކުރާނެކަމަށެވެ. ނަމަވެސް ދެވަނަ ހާފް ފެށިގެން ރިއާލްއިން ތިންވަނަ ލަނޑުޖަހައި ހަތަރުވަނަ ލަނޑު ކާމިޔާބު ކުރިއިރުވެސް ކޯޗު ޔޫސުފް ނާރުވައެވެ.\n“އަޅެ އޭނާ ޔޫސުފް އަރުވަން ވެއްޖެ އެއްނު. ކިހިނެއްވެފަ ހުރި މީހެއްްތަ؟” އަލައިކާ މޫނަށް ރުޅިއައިސްގެން ރަތްވެފައި ހުރިއިރު އޭނާ އަތު ތެރޭގައި އަލްޔަސްގެ އިސްތަށިގަނޑު އޮޅާލާފައި އޮތެވެ. އަލްޔަސްއަށް ތަދުވިއެއް ކަމަކު އެއްޗެކޭ ބުނާކަށް ނުކެރުނެވެ. އަލައިކާ އޭނާ ގާތު އެހެން ވެދާނެ ކަމަށް ބުނުމުންވެސް އަމިއްލައަށް އޮތީއެވެ. ބޮލަށް ބާރުވެގެން އަލްޔަސް ލޮލުން ފެންއަންނަވަރުވިއެވެ. “އައުޗް ލައި. ތަދުވޭ!” އަލައިކާ އޯއޭ ކިޔައި އަލްޔަސް އިސްތަށިގަނޑުން ދޫކޮށްލިއެވެ. އޭރު އަލްޔަސް ލޮލުން ފެންއައިސް ލޯ ހުރީ ރަތްވެފައެވެ. “އައި އޭމް ސޯ ސޮރީ” ލޮތްބާއެކު އަލްޔަސްގެ އިސްތަށިގަނޑުގައި އަލައިކާ ފިރުމާލިއެވެ.\nބަލިވަމުން ދިޔައިރުވެސް ކޯޗު ޔޫސުފް ނާރުވާތީ ނަވާރް އިނީ ރުޅިގަދަވެފައެވެ. ހިތާހިތުން ކޯޗާއި ދިމާއަށް އެއްޗިހި ކިޔަމުން ދިޔައެވެ. ނަމަވެސް އިވާން އިނުމުން ބާރަށް ބުނާކަށް ނުކެރެއެވެ. ނަވާރް އެއްޗެކޭ ނުބުނެ ހުއްޓާ ޔޫސުފް ނާރުވައިގެން އިވާން ކޯޗަށް ފާޑުކިއެވެ.\nމެޗު ނިމެން ތިން މިނެޓަށްވެފައި އިންދާ ޔޫސުފް ކުޅެން އެރިއެވެ. ޔޫސުފް އެރުމާއެކު ހެން ރިއާލްގެ ޑިފެންސް ލައިނަށް ބާރު ބޮޑުވިއެވެ. ފުރަތަމަ މިނެޓު ތެރޭގައިވެސް ގޯލަށް ނުރައްކާ ކުރިއެވެ. ޔޫސުފް ގާތު ދެ ޑިފެންޑަރުން ވިއްދާފައި ހުއްޓާވެސް ގޯލް އޭރިއާ ތެރެއަށް ބޯޅަ ހިފައިގެން ދެމިގަތެވެ. ނަމަވެެސް ގޯލާއި ދިމާއަށް ފޮނުވާލި ބޯޅައިގައި ބާރު ނެތުމުން ކީޕަރު މަތަކުރީއެވެ.\nމެޗުގެ ނުވަދިހަ މިނެޓުގައި ލަވަޕޫލަށް ކޯނަރެއް ލިބުނެވެ. ކޯނަރު ނެގި ކުޅުންތެރިޔާ ކޯނަރު ނަގައިދިނީ ސީދާ ޔޫސުފްގެ ފަޔަށެވެ. ޔޫސުފް ހަމަޖެހިލައިފައި ނިކަން ބާރަށް ގޯލާއި ދިމާއަށް ބޯޅަ ފޮނުވާލިއެވެ. ކުޅުންތެރިންގެ ފައި ދަށުންލައިފައި ގޮސް ބޯޅަ ގޯލް ތެރެއަށްވަނެވެ. ގޯލް މެދެއްހާ ހިސާބުގައި ހަރަކާތް ހުއްޓިފައި ގޯލް ކީޕަރު އިނެވެ. ލަނޑު ޖެހުނެއް ކަމަކު މާ ބޮޑު އުފަލެއް ޔޫސުފް ފާޅެއް ނުކުރެއެވެ. ބައްޕަގެ ކުރީގެ ކުލަބަށް އިހްތިރާމް ކުރުމުގެ ގޮތުންނާއި ލިވަޕޫލް ދައްވަމުން ދާތިއެވެ.\nމެޗު ނިމިގެން ދިޔައީ ހަތަރެއް އެކަކުން މެޑްރިޑް މޮޅުވެގެންނެވެ. ލިވަޕޫލް ބަލިވި ނަމަވެސް ގިނަ ބަޔެއްގެ ތައުރީފު ޔޫސުފްއަށް ލިބުނެވެ. މެޗު ނިންމާފައި ދެޓީމުގެ ކުޅުންތެރިން ސަލާން ކުރި ވަގުތު މަޓެއޯ މެސީ، ޔޫސުފް ގާތުން ޖާޒީ ބަދަލު ކުރަން އެހިއެވެ. ފުރަތަމަ ޔޫސުފްއަށް އިނދެވުނީ ޤަބޫލު ނުކުރެވިފައެވެ. ވާނުވާ ނޭންގިފައި ހުންނަހެން ހުންނަން ފެށުމުން ދެވަނަ ފަހަރަށްވެސް މަޓެއޯ އެހިއެވެ. “އޯ މައި ގޯޑް ޔެއާރ އޮފްކޯސް” ޔޫސުފް ލިބިނު ފުރުސަތުގައި މަޓެއޯއަށް ތައުރީފުކޮށްފައި ވާހަކަ ދެއްކިއެވެ. މަޓެއޯވެސް ޔޫސުފްއަށް ތަޢުރީފު ކުރިއެވެ. ހިތްވަރާއެކު މަސައްކަތްކޮށްފިނަމަ ޔޫސުފްއަށް ކާމިޔާބީ ލިބެން ގިނަ ދުވަސް ނުނަގާނެ ކަމަށްވެސް ބުންޏެވެ. ޔޫސުފް އެންމެ އުފާވީ ކްރިސްޓިއާނޯ ޖޭއާރް އައިސް އޭނާއަށް ތައުރީފު ކުރުމުންނެވެ. ދުވަހަކުވެސް ހަގީގަތަކަށް ވާނެ ކަމަށް ހީނުކުރާ ހުވަފެން ހަގީގަތަކަށް ވީއެވެ. އެކުޅުންތެރިންނާ ބައްދަލު ވިއަސް އެދެކުޅުންތެރިންނާ އިދިކޮޅަށް ކުޅެ އެދެކުޅުންތެރިންގެ ތަޢުރީފު ލިބިދާނެކަމަކަށް ހިއެއް ނުކުރެއެވެ. ޔޫސުފްއަށް ހީވީ އާސްމާނުގައި އުޅެވޭހެންނެވެ.\nޔޫސުފްއާއި މަޓެއޯ މެސީ ޖާރޒީ ބަދަލުކުރާތަން ޓީވީން ދެއްކުމުން އަލައިކާ މޮޔަނުވީ ކިރިޔާއެވެ. ފުންމައިގެން އެނދުން ތެދުވެ ކުޑަކޮށް ހަޅޭއްލަވައިލިއެވެ. “އޯ މައި ގޯޑް. އޯ މައި ގޯޑް. މަޓެއޯ ޔޫސުފްއަށް ޖާރޒީ ދިނީ. އަޅޭ އަޅޭ” އަލައިކާއަށް އުޅެވޭ ނޫޅެވޭ ގޮތްވެސް ނޭންގުނެވެ.\n“އަދި މިއީ އެންމެ ހާފެއް. އަހަރުމެންނަށް ބާކީ ނުވަދިހަ މިނެޓު އެބައިން. އެވެސް އެންފިލްޑްގަ. އަހަރެން މާބޮޑަށް ހާހެއް ނުވޭ. ދެން އާރާޝް ޖޭއާރް ލަހުން އެރުވީ އެއީ ޓެސްޓަކަށް. އެ ޓެސްޓުން ވަރަށް ފުރިހަމައަށް އޭނަ އެވަނީ ފާސްވެފަ. މި ނަތީޖާ އޮތްގޮތުން މާބޮޑަށް އަހަރެން ހާހެއް ނުވޭ!” މެޗު ނިންމާފައި ނޫސްވެރިއަކު ކުރި ސުވާލަށް ލިވާޕޫލްހެ ކޯޗު ފިރްމިނޯ ޖަވާބު ދިނެވެ. މެޗުން ބަލިވި ނަމަވެސް ޔޫސުފްގެ ކުޅުމާ މެދު އޭނާ ވަރަށް ބޮޑަށް ހިތްހަމަ ޖެހިފައި ހުރިކަން އެނގެއެވެ.\nޓީމާ އެއްކޮށް އެނބުރި ލިވަޕޫލަށް ނުގޮސް ޔޫސުފް އާރާޝްމެންނާއެކު މެޑްރިޑްގައި މަޑުކުރިއެވެ. ކުޑައިރު އޭނާ އުޅުނުގެއަށް ދެވުމުން ބަޔާންކުރަން ދަތި ހިތްހަމަ ޖެހުމެއް ލިބުނެވެ. އާއިލާއާ އެއްކޮށް ދެދުވަސް މެޑްރިޑްގައި އުޅެފައި އެނބުރި ލިވަޕޫލަށް ޔޫސުފް ދާން ޖެހުނީ އެކަންޏެވެ. އާރާޝްމެން މެޑްރިޑުން އެނބުރި ރާއްޖެ ދިޔައީއެވެ.\nޔޫސުފްއާއި ނަވާރް އިންސްޓަގްރާމުން ކޮންމެ ރެއަކުހެން ވާހަކަ ދައްކައެވެ. އެހެނަސް ދެމީހުންކުރެ އެކަކުވެސް ހިތުގެ ހާލު އަނެކަކަށް ނާންގައެވެ. ނަވާރް ހިތުން ޔޫސުފް އަދިވެސް އުޅެނީ ޔައިނާއާއި ރަށްޓެހިވެގެންނެވެ.\nއިންޓަނޭޝަނަލް ބްރޭކަށް ލީގުތައް ދެހަފްތާއަށް މެދު ކަނޑާލިއެވެ. ރާއްޖޭގެ ޤައުމީ ޓީމާއި ގުޅެން ޔޫސުފް ރާއްޖެއައެވެ. އޭނާ އައިރު އައީ އެކަކު ގާތުވެސް އަންނަ ދުވަސް ނުބުނެއެވެ.\nހަވީރު ފިންޏަށް ދީނާއާ އެއްކޮށް ހިނގާލަން ދާން ނަވާރް ތައްޔާރުވިއެވެ. ކަޅު ކުލައިގެ އަބާޔާއާ އެއްކޮށް ރަތްކުލައިގެ ޝޯލްއެއް އެޅިއެވެ. ތުންފަތުގައި މަޑު ރަތްކުލައިގެ ލިޕްސްޓިކެއް ޖައްސައިފައި ލޯ ވަށައިގެން އަނދުން ފަވާލިއެވެ. ތައްޔާރުވެ ނިމިގެން ދީނާއަށް ގުޅުމުން ތިރިއަށް ދާން ބުންޏެވެ. އިވާން ގާތު ބުނެފައި ފައިވާން ހަރުގަނޑުން ފައިވާން ނަގައިގެން ބޭރަށް ނިކުތެވެ. މަޅިގަނޑު އަޅުވަން ޖެހޭ ފައިވާނެއް ކަމުން ލިފްޓްގެ ދޮރުގައި ލެގިލައިގެން ފައިވާނަށް އަރަން ނަވާރް އިނެވެ. ފައިވާނަށް ރީތިކޮށް ނޭރިގެން އުޅެނިކޮށް ލިފްޓުގެ ދޮރު ހުޅުވުނެވެ. ދޮރު ހުޅުވުނު ބޮނޑީ ލިފްޓް ތެރެއަށް ނަވާރް ވެއްޓެން ދިޔައެވެ.\nVarah 💯💯varah💯💯 reethi\nmaa sha allah 💯💯💯💯\ncuriously💯💯 waiting💯💯 for💯💯 the💯💯 next 💯💯part.💯💯💯💯💯💯\nSalam all. Here’s 40th episode od rastha2. This part isabit shorter but In Sha Allah i will try to make next part longer. Next part tmrw or sunday\nwow varah salhi♥♥♥♥♥♥masha allah♥♥♥♥nest part avahah genesdhecheyy plss😁😁😁😁♥♥♥♥♥👍👍👍👍curiously waitinn for next part\nVarah reethi mi part vx…waiting for the nxt part…..\nWaiting.. kobaathamireyge bai\nMasha Allah varah reethi mi pet vs.waiting fr nxt prt curiously.Whn is next prt


Ingireysi vilaathuge reetheege raanee coronavirus ge bali meehunnaa eku | Mihaaru\nއިނގިރޭސި ވިލާތުގެ ރީތީގެ ރާނީ ކޮރޯނާވައިރަހުގެ ބަލި މީހުންނާ އެކު\n08 އެޕްރީލް 2020 - 08:154comments\nކޮރޯނާވައިރަސް ފެތުރެމުންދާ މި ދަނޑިވަކީ ކޮންމެ މީހަކު ވެސް އެ މީހަކަށް ވެވުނު މިންވަރަކުން އެހެން މީހުންނަށް އެހީވާންވީ ވަގުތެކެވެ. މިކަމުގައި ވަރަށް ގިނަ ބަޔަކު އަންނަނީ ނަމޫނާ ދައްކަމުންނެވެ، އެއް ބަޔަކު މާލީ ގޮތުން އެހީވަނީ އެވެ. އަނެއް ބަޔަކު އެ މީހުހުންގެ މަސައްކަތްތަކާ ގުޅުން ހުރި ދިމާއަކުން އެހީތެރިކަން ފޯރުކޮށް ދެނީ އެވެ.\nމިހާރު މިފަދަ މަސައްކަތަކަށް ނުކުތް އެކަކީ މިދިޔަ އަހަރު އިނގިރޭސިވިލާތުގެ ރީތީގެ ރާނީ ތާޖު ހާސިލުކުރި އަދި މި އަހަރު ބޭއްވި ދުނިޔޭގެ ރީތީގެ މުބާރާތުގައި އެ ގައުމު ތަމްސީލުކުރި ބާޝާ މުކަރްޖީ، 24، އެވެ. ރީތީގެ މުބާރާތުގައި ވާދަކޮށް، ބޮލުގައި ތާޖު އެޅުމަށް ފަހު އޭނާ އަކީ ޖޫނިއާ ޑޮކްޓަރެއްގެ ގޮތުގައި މަސައްކަތްކުރަމުން ދިޔަ މީހެކެވެ. އެގޮތުން ހިލޭ ސާބަހަށް ދުނިޔޭގެ ވަރަށް ގިނަ ހިސާބުތަކުގައި ބާޝާ މަސައްކަތްކުރަމުން ދިޔަ އެވެ.\nނަމަވެސް އޭނާ މިހާރު ހުރީ ގައުމަށް ހިދުމަތްކުރަން ނުކުމެ އެވެ. އިނގިރޭސި ވިލާތުން ކޮރޯނާވައިރަހާ ދެކޮޅަށް ބޮޑު ހަނގުރާމައެއްކުރަމުން އަންނަ އިރު، ބާޝާ ދެކޭ ގޮތުގައި މި ދަނޑިވަޅަކީ ގައުމުގެ ރައްޔިތުންގެ ސީދާ ހިދުމަތަށް އޭނާ ނުކުންނަންވީ ވަގުތެވެ. އެހެންވެ ފަސްޖެހުމެއް ނެތި ބާޝާ މިހާރު ހުރީ ބައްޔަށް ފަރުވާދޭން ކުރީ ސަފުގައި މަސައްކަތްކުރާ ސިއްހީ އެހީތެރިންނާ އެކީގަ އެވެ.\n"އަހަންނަށް އެބައޮތް މި ދަނޑިވަޅުގައި އޮގަސްޓް މަހާ ހަމައަށް މަސައްކަތްކުރެވެން. އެހެންވެ ކޮރޯނާވައިރަހުގެ މި ހާލަތުގައި ފްރޮންޓް ލައިނަށް ނުކުތީ،" އެމްބެސެޑަރެއްގެ ގޮތުގައި ތުރުކީ އާއި އިންޑިއާ އާއި ޕާކިސްތާނާއި އެފްރިކާގެ އެކި ގައުމުތަކުގައި މަސައްކަތްކޮށްފައިވާ ބާޝާ ބުންޏެވެ.\nއޭނާ ބުނިގޮތުގައި މި ދަނޑިވަޅުގައި ހިދުމަތަށް ނުކުންނަން އެންމެ ބޮޑަށް ހިތްވަރު ދިން އެއް ބަޔަކީ އެކީގައި ކިޔަވަން އުޅުނު ރައްޓެހިންނެވެ. އެގޮތުން އިރުމަތީ އިންގްލެންޑްގެ ބޮސްޓަން ޕިލްގްރިމް ހޮސްޕިޓަލްގައި މަސައްކަތްކުރާ އެކުވެރިންތަކެއް އެ މީހުންނާ ގުޅެން އެދެމުން ދިޔަ ކަމަށް ބުންޏެވެ.\n"ވަރަށް ގިނަ މެސެޖްތަކެއް ލިބެމުން ދިޔަ، އޭރު އަހަހަރެން ކުރީ ޗެރިޓީ ޕްރޮޖެކްޓަކަށް އިންޑިއާ އަށް ގޮސް. އެހެންވެ އަހަރެން ހިތަށް އެރީ މިއީ އެނބުރި ގައުމަަށް ގޮސް ސީދާ ރައްޔިތުންނަށް ހިދުމަތްކޮށްދޭން އެންމެ ރަނގަޅު ދަނޑިވަޅޭ. ގައުމަށް ހިދުމަތް ކުރަން ލިބޭ މިފަދަ ފުރުސަތެއް ދޫކޮށްލުމަކީ ކުރާނެ ކަމެއް ނޫން." އުމުރުން9އަހަރުގައި އާއިލާއާ އެކު އިނގިރޭސިވިލާތަށް ބަދަލުވެ، އެ ގައުމުގެ ރަަށްވެހިކަން ހޯދި ބާޝާ ބުންޏެވެ. "މިއީ ގައުމީ އަދި އިންސާނިއްޔަތަށްޓަކައިކުރާ ކަމެއް."\nއޭނާ ސީއެންއެން އަށް ކިޔައިދިން ގޮތުގައި ކޮވިޑް-19 ގައި ވަރަށް ގިނަ ބަޔަކު މަރުވަމުންދާ ކޮންމެ ދުވަހަކު ވެސް އަޑުއިވެމުން ދިއުމަކީ ހިތަށް ކުޅަދާނަވާވަރުގެ ވާހަކަތަކެއް ނޫނެވެ. އަދި އިނގިރޭސި ރީތީގެ ރާނީގެ ތާޖު ލިބުނު މީހެއްގެ ހައިސިއްޔަތުން ގައުމަށް ހިދުމަތްކުރުމުގެ ޒިންމާ އަކީ އޭނާގެ ކޮނޑުގައި އެޅިފައި އޮތް މަސްއޫލިއްޔަތެއް ކަމަށް ބާޝާ ބުންޏެވެ.\n"އަހަރެން މިހިރީ ރައްޔިތުންގެ ހިދުމަތަށް ނުކުމެ. މިގޮތުގައި ސާބިތުވެ ހުންނާނަން. ފަސްޖެހުމެއް ބިރެއް ނެތް،" ރެސްޕިރޭޓަރީ މެޑިސިނުން ސްޕެޝަލައިޒްވެފައިވާ ބާޝާ ބުންޏެވެ.\nއިތުރު ލިޔުންތައް އިންޑިއާ އަންހެނުން ބިއުޓީ އިނގިރޭސިވިލާތް


Liverpool Balikoh, City Enburi League Race Ah - Vaguthu\nލިވަޕޫލް ބަލިކޮށް، ސިޓީ އެނބުރި ލީގު ރޭހަށް\nއިނގިރޭސި ޕްރިމިއާ ލީގުގެ އެއްވަނައިގައި އޮތް ލިވަޕޫލާ ދެކޮޅަށް، އެންމެފަހުގެ ޗެމްޕިއަން މެންޗެސްޓާ ސިޓީ ރޭ ނުކުތީ މަރުގެ މެޗަކަށެވެ.\nރޭގެ މެޗުން ސިޓީ ބަލިވި ނަމަ، ލިވަޕޫލަށް ތާވަލުގެ އެއްވަނައިގައި 10 ޕޮއިންޓްގެ ލީޑެއް ލިބޭނެއެވެ. ރޭގެ މެޗަށް ނުކުތް އިރު، ލިވަޕޫލުން އޮތީ ލީގުގައި ކުޅުނު 20 މެޗުންވެސް ބަލިނުވެއެވެ. ސިޓީން ފަހަކަށް އައިސް ކުޅުނު ބައެއް މެޗުތަކުގައި އެޓީމުގެ އެންމެ މޮޅު ކުޅުން ފެނިފައެއް ނުވެއެވެ.\nއެެހެން ނަމަވެސް، ސިޓީގެ ދަނޑުގައި މިރޭގެ މެޗު އޮތުމުން ގިނަ ބަޔަކު ބުރަވީ ސިޓީން މެޗު ކާމިޔާބުކުރާނެ ކަމަށެވެ. މި ސީޒަންގެ ލީގުގައި މިހާތަނަށް ކުޅެވުނު އެންމެ ފޯރިގަދަ އެއް މެޗު، ރޭ ނިމިގެންދިޔައީ ސިޓީ ކޮޅަށެވެ. 2-1ގެ ނަތީޖާއަކުން ސިޓީން މެޗު ކާމިޔާބުކުރުމާއެކު އެޓީމު ވަނީ ލިވަޕޫލާ ހަތަރު ޕޮއިންޓް ގާތަށް ޖެހިލާފައެވެ.\nމެޗު ފެށިގެން ދެޓީމުންވެސް ފެނުނީ ހައި ޕްރެސިން ކުޅުމެކެވެ. މެދުތެރެއިން ޕާސްތައް ޖަހަން މަސައްކަތް ކުރި ނަމަވެސް، އެއްވެސް ޓީމަކަށް ރަނގަޅު ފުރުސަތުތަކެއް ތަނަވަސް ކުރެވިފައެއް ނުވެއެވެ. ފުރަތަމަ ނުރައްކާ ލިވަޕޫލުން ފެނިގެންދިޔަ އިރު، ޑިފެންޑަރު ކައިރިން ނެއްޓިލާފަ ސަޑިއޯ މާނޭ ފޮނުވާލި ހަމަލާ އަމާޒުވީ ގޯލްގެ ދަނޑިއަށެވެ. އަދި ރީބައުންސް ބޯޅަ ސިޓީގެ ޑިފެންޑަރު ސްޓޯންސް، ސާފު ކޮށްލަން ޖެހި ނަމަވެސް އަމާޒުވީ ގޯލްކީޕަރު އެޑަސަން ބޮލަށެވެ.\nއެޑަސަންގެ ބޮލުގައި ޖެހި ގޯލްގެ ރޮނގު ހުރަސް ކުރަން ބޯޅަ ދިޔަ ނަމަވެސް، މިލިމީޓަރެއްހާތަން ރޮނގުމަތީގައި އިންދާ ބޯޅަ ސާފުކޮށްލީ ސްޓޯންސްއެވެ. ލިވަޕޫލްގެ ހަމަލާއަށްފަހު ސިޓީން އެޓޭކަށް ނުކުތެވެ. ރަނގަޅު ޕާސްތަކަކާއެކު އޭރިއާ ތެރެއަށް ދެތިން ހުރަހެއް ޖެހި ނަމަވެސް، ވެންޑައިކް ވަނީ ފަހަތުން ސާބިތުކަން ދައްކާފައެވެ.\nސިޓީން ލިވަޕޫލްގެ ގޯލް ފޫއަޅުވާނީ 40 ވަނަ މިނެޓުގައެވެ. އަރިމަތިން ބާނާޑޯ ސިލްވާ ނަގައިދިން ހުރަސް، ކޮންޓްރޯލް ކޮށްލުމަށްފަހު ގޯލްކީޕަރުގެ ހަނި އޭންގަލުން މަތީ ދާގަނޑަށް އަމާޒުކޮށްލީ ކުން އަގުއޭރޯއެވެ. އެއީ އަގުއޭރީ ލީގުގައި ސިޓީއަށް ޖަހައިދިން 250 ވަނަ ގޯލެވެ.\nއަގުއޭރޯގެ ރީތި ގޯލާއެކު ސިޓީން ހާފް ނިންމާލި ނަމަވެސް، ދެވަނަ ހާފް ފެށިގެން ގިނަ އިރެއް ނުވެ، ލިވަޕޫލުން އުންމީދު އާކުރިއެވެ. މެޗުގެ 64 ވަނަ މިނެޓުގައި ފިރްމީނޯގެ ގޯލާއެކު ލިވަޕޫލުން ނަތީޖާ ހަމަހަމަ ކުރި އިރު، ދެވަނަ ހާފްގައި ސަލާހަށް ވަނީ މޮޅުވާންވެސް ފުރުސަތު ލިބި ބޭކާރުވެފައެވެ.\nގޯލެއް ޖަހާ އެއްވަރު ކުރި ނަމަވެސް، އަނެއްކާވެސް ސިޓީން ތަފާތު ދެއްކިއެވެ. ހަލުވި ކައުންޓާ އެޓޭކެއްގައި ރަހީމް ސްޓާލިން ދިން ބޯޅަ، ސާނޭ ތިރިތިރިން ގޯލަށް ވައްދާލީ ގޯލްގެ ދަނޑީގައިވެސް ޖައްސާލާފައެވެ. ލިވަޕޫލުން ފަހު ވަގުތާ ޖެހެންދެން ކުރިއަށް ޖެހި، އެޓޭކް ކުރަމުންދިޔަ ނަމަވެސް، ސިޓީން ހިފަހައްޓާލިއެވެ.